ಹಾಕಿಯಲ್ಲಿ ಪಾಕ್ ಬಗ್ಗು ಬಡಿದ ಭಾರತಕ್ಕೆ ಟ್ರೋಫಿ
  30-10-2016 9:44PM IST    /     No Comments    /     Posted In: Latest News , Sports
ಮಲೇಷ್ಯಾದಲ್ಲಿ ನಡೆದ ಏಷ್ಯನ್ ಹಾಕಿ ಚಾಂಪಿಯನ್ಸ್ ಟ್ರೋಫಿಯ ಫೈನಲ್ ಪಂದ್ಯದಲ್ಲಿ ಭಾರತ ಭರ್ಜರಿ ಜಯಗಳಿಸಿದೆ. ಸಾಂಪ್ರದಾಯಿಕ ಎದುರಾಳಿ ಪಾಕಿಸ್ತಾನವನ್ನು ಬಗ್ಗು ಬಡಿದು ಟ್ರೋಫಿಯನ್ನು ತನ್ನದಾಗಿಸಿಕೊಂಡಿದೆ.
ಭಾರೀ ಕುತೂಹಲ ಮೂಡಿಸಿದ್ದ ಫೈನಲ್ ಪಂದ್ಯದಲ್ಲಿ ಪಾಕಿಸ್ತಾನ ತಂಡದ ವಿರುದ್ಧ ಭಾರತ 3-2 ಗೋಲುಗಳ ಅಂತರದಿಂದ ಜಯ ಗಳಿಸಿದೆ. ಭಾರತದ ಪರವಾಗಿ ಅಮೋಘ ಪ್ರದರ್ಶನ ನೀಡಿದ ರೂಪೀಂದರ್ ಪಾಲ್ ಸಿಂಗ್, ಸರ್ದಾರ್ ಸಿಂಗ್ ಮತ್ತು ನಿತಿನ್ ತಿಮ್ಮಯ್ಯ ಗೋಲು ಗಳಿಸಿ ಗಮನ ಸೆಳೆದರು. ಫೈನಲ್ ಪಂದ್ಯದಲ್ಲಿ ವಿಜಯದ ಗೋಲನ್ನು ಕೊಡಗಿನ ಕುವರ ನಿತಿನ್ ತಿಮ್ಮಯ್ಯ ಗಳಿಸಿದ್ದು ವಿಶೇಷವಾಗಿತ್ತು.
ಟೂರ್ನಿಯ ಲೀಗ್ ನಲ್ಲಿ ಪಾಕಿಸ್ತಾನ ವಿರುದ್ಧ ಜಯಗಳಿಸಿದ್ದ ಭಾರತ ಸೆಮಿಫೈನಲ್ ಪಂದ್ಯದಲ್ಲಿ ದಕ್ಷಿಣ ಕೊರಿಯಾ ವಿರುದ್ಧ ಭರ್ಜರಿ ಜಯಗಳಿಸಿ, ಫೈನಲ್ ಪ್ರವೇಶಿತ್ತು. ಫೈನಲ್ ಪಂದ್ಯದಲ್ಲಿ ಪಾಕ್ ಬಗ್ಗು ಬಡಿದು, ಏಷ್ಯನ್ ಚಾಂಪಿಯನ್ಸ್ ಟ್ರೋಫಿಯನ್ನು ಎತ್ತಿ ಹಿಡಿದಿದೆ.


ತುಂಬಾ ಜ್ವರ ಇದೆಯೇ? ಹಾಗಾದರೆ ಈ ಆಹಾರಗಳನ್ನು ಸೇವಿಸಬೇಡಿ
Wellness
|
Updated: Monday, March  6, 2017, 11:56 [IST]
ವೈರಸ್ಸುಗಳಿಂದ ಆಗಮಿಸುವ ಜ್ವರ ಮತ್ತು ಶೀತಗಳಿಂದ ತಪ್ಪಿಸಿಕೊಳ್ಳುವುದು ಅಸಾಧ್ಯ. ಏಕೆಂದರೆ ಈ ವೈರಸ್ಸುಗಳು ಗಾಳಿಯಲ್ಲಿ ತೇಲಾಡುತ್ತಾ ಬರುತ್ತವೆ ಹಾಗೂ ಉಸಿರಿನ ಮೂಲಕ ಮೂಗು ಗಂಟಲ ತೇವಭಾಗದಲ್ಲಿ ಅಂಟಿಕೊಂಡು ಸೋಂಕು ಹರಡುತ್ತವೆ.
ಈ ಸೋಂಕನ್ನು ಎದುರಿಸಲು ದೇಹದ ರೋಗ ನಿರೋಧಕ ರಕ್ಷಣಾ ವ್ಯವಸ್ಥೆ ಮಾಡುವ ವ್ಯವಸ್ಥೆಯೇ ಜ್ವರ ಮತ್ತು ಶೀತ. ಈ ಸಮಯದಲ್ಲಿ ಏನು ತಿನ್ನಬೇಕು ಏನು ತಿನ್ನಬಾರದು ಎಂಬುದನ್ನು ನಮ್ಮ ಸುತಮುತ್ತಲ ಜನರು ಪುಕ್ಕಟೆಯಾಗಿ ನೀಡುತ್ತಾರೆ. ಆದರೆ ವೈರಲ್ ಜ್ವರಕ್ಕೆ ಇನ್ಫ್ಲುಯೆಂಜಾ ಎಂಬ ವೈರಸ್ಸು ಕಾರಣವಾಗಿದ್ದು ಇದು ಅತೀವ ಸೋಂಕುಕಾರಕವಾಗಿದೆ. ಜ್ವರ ಬಂದ್ರೆ ಮಾತ್ರೆ ಬೇಕಿಲ್ಲ, ಸರಿಯಾದ 'ಆಹಾರ ಪಥ್ಯವೇ' ಸಾಕು
ಈ ವೈರಸ್ಸು ರೋಗಿಯ ಸೀನು ಮತ್ತು ಕೆಮ್ಮಿನ ಮೂಲಕ ಗಾಳಿಯಲ್ಲಿ ಹರಡಿ ಈ ಗಾಳಿಯನ್ನು ಉಸಿರಾಡುವ ಯಾರಿಗೂ ಸುಲಭವಾಗಿ ತಗಲಿಕೊಳ್ಳುತ್ತದೆ. ಈ ಜ್ವರ ಬಂದರೆ ಜೀವವನ್ನೇ ಹಿಂಡಿಬಿಡುವ ಕಾರಣ ದಿನದ ಎಲ್ಲಾ ಕೆಲಸಗಳೂ ಬಾಧೆಗೊಳಗಾಗಿ ಕಿರಿಕಿರಿಯಾಗುತ್ತದೆ. ಈ ವೈರಸ್ಸಿನ ವಿರುದ್ಧ ನಮ್ಮ ದೇಹ ಪೂರ್ಣ ಯಶಸ್ಸು ಪಡೆಯಲು ಒಂದು ವಾರ ಬೇಕು. ದಿಢೀರನೇ ಕಾಡುವ ವೈರಲ್ ಜ್ವರಕ್ಕೆ- ಪವರ್‌ಫುಲ್ ಮನೆಮದ್ದು
ಇದೇ ಕಾರಣಕ್ಕೆ ವೈದ್ಯರೂ 'ಶೀತಕ್ಕೆ ಔಷಧಿ ತೆಗೆದುಕೊಳ್ಳದಿದ್ದರೆ ಏಳು ದಿನ ಬೇಕು, ತೆಗೆದುಕೊಂಡರೆ ಒಂದೇ ವಾರ ಸಾಕು' ಎಂದು ಹಾಸ್ಯಚಟಾಕಿ ಹಾರಿಸುತ್ತಾರೆ. ಈ ಜ್ವರ ಬಂದ ಬಳಿಕ ಸಾಕಷ್ಟು ವಿಶ್ರಾಂತಿ ಹಾಗೂ ಸೂಕ್ತ ಆಹಾರಗಳನ್ನು ಸೇವಿಸುವ ಮೂಲಕ ರೋಗ ನಿರೋಧಕ ಶಕ್ತಿಗೆ ಅದರ ಕೆಲಸವನ್ನು ಇನ್ನೂ ಸುಗಮವಾಗಿ ಮಾಡಿಕೊಡಲು ಸಾಧ್ಯವಾಗಿ ಶೀತ ಬೇಗನೇ ಕಡಿಮೆಯಾಗುತ್ತದೆ. ಬನ್ನಿ, ಈ ಆಹಾರಗಳು ಯಾವುವು ಎಂದು ನೋಡೋಣ....
ಹಾಲು
ಹಾಲು ಕುಡಿಯುವ ಮೂಲಕ ಶ್ವಾಸಕೋಶ ಮತ್ತು ಶ್ವಾಸನಾಳಗಳಲ್ಲಿ ಹೆಚ್ಚಿನ ಕಫ ಉತ್ಪತ್ತಿಯಾಗಲು ಕಾರಣವಾಗುತ್ತದೆ. ಆದ್ದರಿಂದ ವೈರಲ್ ಜ್ವರವಿದ್ದ ಸಮಯದಲ್ಲಿ ಹಾಲು ಕುಡಿಯುವುದನ್ನು ಆದಷ್ಟು ಕಡಿಮೆ ಮಾಡಬೇಕು. ಕುಡಿಯದೇ ಇದ್ದರೆ ಅತ್ಯುತ್ತಮ. ಕಫ ಹೆಚ್ಚಾದಷ್ಟೂ ಶ್ವಾಸನಾಳ, ಗಂಟಲು ಮತ್ತು ಮೂಗಿನ ಒಳಗೆ ಕಫ ಕಟ್ಟಿಕೊಳ್ಳುವ ಮೂಲಕ ಉಸಿರಾಟ ಕಷ್ಟಕರವಾಗುತ್ತದೆ.
ಖಾರವಾದ ಆಹಾರಗಳು
ವೈರಲ್ ಜ್ವರ ಬಂದಾಗ ಸೇವಿಸಲೇ ಬಾರದ ಆಹಾರಗಳ ಪಟ್ಟಿಯಲ್ಲಿ ಖಾರವಾದ, ಮಸಾಲೆಯುಕ್ತ ಅಹಾರಗಳಿವೆ. ಈ ಸಮಯದಲ್ಲಿ ಸುಲಭವಾಗಿ ಜೀರ್ಣವಾಗುವ ಮತ್ತು ಕರುಳುಗಳು ಹೀರುವ ಆಹಾರಗಳನ್ನೇ ಸೇವಿಸುವುದು ಉತ್ತಮ. ಸುಲಭವಾಗಿ ಜೀರ್ಣವಾಗುವಂತಹದ್ದೂ ಹಾಗೂ ಪೌಷ್ಟಿಕವೂ ಆಗಿರುವಂತಹ ಆಹಾರವೇ ಸೂಕ್ತ. ಉದಾಹರಣೆಗೆ ಅನ್ನದ ಗಂಜಿ.
ಎಣ್ಣೆಯ/ಕರಿದ/ಹುರಿದ ಆಹಾರಗಳು
ಜ್ವರವಿರುವ ಸಮಯದಲ್ಲಿ ನೀವು ಎಣ್ಣೆಯ/ಕರಿದ/ಹುರಿದ ಆಹಾರಗಳನ್ನು ಸೇವಿಸದೇ ಇದ್ದರೆ ನಿಮ್ಮ ಜೀರ್ಣಾಂಗಗಳು ನಿಮಗೆ ಋಣಿಯಾಗಿರುತ್ತವೆ. ಏಕೆಂದರೆ ಈ ಆಹಾರಗಳನ್ನು ಜೀರ್ಣಿಸಿಕೊಳ್ಳಲು ಹೆಚ್ಚಿನ ಶಕ್ತಿ ಮತ್ತು ರಕ್ತಪರಿಚಲನೆಯನ್ನು ಜೀರ್ಣಂಗಗಳಿಗೆ ಅಗತ್ಯವಿರುವ ಕಾರಣ ವೈರಸ್ಸುಗಳ ವಿರುದ್ಧ ಹೋರಾಡಲು ಅಗತ್ಯವಾಗಿದ್ದ ಶಕ್ತಿ ಇಲ್ಲಿ ಬಳಕೆಯಾಗಿ ಅತ್ತ ವೈರಸ್ಸುಗಳ ಕೈ ಮೇಲಾಗಿರುತ್ತದೆ.
ಟೀ/ಕಾಫಿ
ಹಾಸಿಗೆಯಲ್ಲಿ ಮಲಗಿರುವ ಸಮಯದಲ್ಲಿ ಟೀ ಕಾಫಿಗಳನ್ನು ಕುಡಿಯಲು ಮನ ಹಾತೊರೆಯುತ್ತದೆ. ಆದರೆ ಜ್ವರ ಪೂರ್ಣವಾಗಿ ಬಿಡುವವರೆಗೂ ಈ ವ್ಯಾಮೋಹವನ್ನು ಕಷ್ಟವಾದರೂ ಸರಿ, ಹತ್ತಿಕ್ಕಿಕೊಳ್ಳಬೇಕು.
ಟೀ/ಕಾಫಿ
ಏಕೆಂದರೆ ಈ ಪಾನೀಯಗಳ ಸೇವನೆಯಿಂದ ಹೆಚ್ಚು ಮೂತ್ರವಿಸರ್ಜನೆಗೆ ಅವಸರವಾಗಿ ದೇಹದಿಂದ ನೀರು ಹೊರಹೋಗಬೇಕಾಗುತ್ತದೆ. ಆಗ ದೇಹದ ರೋಗ ನಿರೋಧಕಾ ಶಕ್ತಿಗೆ ನೀರಿನ ಕೊರತೆ ಎದುರಾಗುತ್ತದೆ ಹಾಗೂ ಜ್ವರದ ವಿರುದ್ಧ ಹೋರಾಡುವ ಶಕ್ತಿಗುಂದುತ್ತದೆ. ಖಾಲಿ ಹೊಟ್ಟೆಯಲ್ಲಿ ಚಹಾ ಸೇವನೆ-ಅಪಾಯ ಬೆನ್ನೇರಿ ಕಾಡಲಿದೆ!


ಜೀ ಕನ್ನಡದಲ್ಲಿ ಹೆಮ್ಮೆಯ ಕನ್ನಡಿಗ ಪ್ರಶಸ್ತಿ ಸಮಾರಂಭ
Vijaya Karnataka| Mar 30, 2019, 10.50 AM IST
* ಶರಣು ಹುಲ್ಲೂರು
ಮನರಂಜನೆಯ ಜತೆಗೆ ಕನ್ನಡ ನಾಡು ನುಡಿಗಾಗಿ ಶ್ರಮಿಸಿದ ಸಾಧಕರನ್ನು ಗೌರವಿಸುತ್ತಿದ್ದೇವೆ. ಜೀ ಕನ್ನಡ ವಾಹಿನಿಯು ಪ್ರತಿ ವರ್ಷ ರಾಜ್ಯದ ಹಿರಿಮೆಯನ್ನು ದೇಶಾದ್ಯಂತ ಪಸರಿಸಿದ ಸಾಧಕರಿಗೆ 'ಹೆಮ್ಮೆಯ ಕನ್ನಡಿಗ' ಪ್ರಶಸ್ತಿ ನೀಡಿ ಗೌರವಿಸುತ್ತಿದೆ. ಈ ವರ್ಷವೂ 24 ಸಾಧಕರಿಗೆ 24 ಪ್ರಶಸ್ತಿಗಳನ್ನು ನೀಡಿದೆ ಎಂದು ವಾಹಿನಿಯ ಮುಖ್ಯಸ್ಥ ರಾಘವೇಂದ್ರ ಹುಣಸೂರು ತಿಳಿಸಿದ್ದಾರೆ.
ಇತ್ತೀಚೆಗೆ ನಡೆದ ವರ್ಣರಂಜಿತ ಸಮಾರಂಭದಲ್ಲಿ ಈ ಪ್ರಶಸ್ತಿಗಳನ್ನು ನೀಡಲಾಯಿತು. ಈ ಸಂದರ್ಭದಲ್ಲಿ ಹಿರಿಯ ನಟ ಅಂಬರೀಶ್ ನೆನಪು, ಸಾಧಕರ ಸಾಧನೆಯ ಪಯಣ, ಹಿರಿ-ಕಿರಿ ತಾರೆಯರ ಮನರಂಜನೆ, ಡಾನ್ಸ್ ಮತ್ತಿತರ ಕಾರ್ಯಕ್ರಮಗಳು ನಡೆದವು. ನಟ ನಟಿಯರಾದ ಸುಮಲತಾ ಅಂಬರೀಶ್, ಪುನೀತ್ ರಾಜ್‌ಕುಮಾರ್, ಯಶ್, ರಮೇಶ್ ಅರವಿಂದ್, ರಚಿತಾ ರಾಮ್, ಪ್ರಿಯಾಂಕಾ ಉಪೇಂದ್ರ ಸೇರಿ ಹಲವು ತಾರೆಯರು ಪಾಲ್ಗೊಂಡಿದ್ದರು.
'ಕಳೆದ ವರ್ಷ ನಡೆದ ಕಾರ್ಯಕ್ರಮಕ್ಕೆ ಭಾರೀ ಪ್ರಶಂಸೆ ವ್ಯಕ್ತವಾಯಿತು. ಆ ಪ್ರೇರಣೆಯೇ ಈ ವರ್ಷದ ಸಮಾರಂಭಕ್ಕೆ ಸ್ಫೂರ್ತಿ. ಹೆಮ್ಮೆಯ ಸಾಹಿತಿ, ಹೆಮ್ಮೆಯ ಪತ್ರಕರ್ತ, ಹೆಮ್ಮೆಯ ಮಹಿಳಾ ಸಾಧಕಿ, ಹೆಮ್ಮೆಯ ರೈತ ಸೇರಿ 20 ಕ್ಷೇತ್ರಗಳಲ್ಲಿ ಅನನ್ಯ ಸಾಧನೆ ಮಾಡಿರುವ ಸಾಧಕರನ್ನು ಗುರುತಿಸಿ ಅಭಿನಂದಿಸಿದ್ದೇವೆ. ವಿಭಿನ್ನ  ಕ್ಷೇತ್ರಗಳಲ್ಲಿ ಸಾಧನೆ ಮಾಡಿರುವ ಗಣ್ಯರನ್ನು ಒಂದೇ ವೇದಿಕೆಯಲ್ಲಿ ಗೌರವಿಸಿದ್ದು ಈ ಕಾರ್ಯಕ್ರಮದ ಹೆಗ್ಗಳಿಕೆ. ಈ ಕಾರ್ಯಕ್ರಮ ಇಂದು (ಮಾ.30, ಶನಿವಾರ ) ಮತ್ತು ಭಾನುವಾರ ಸಂಜೆ 7 ಗಂಟೆಗೆ ಜೀ ಕನ್ನಡ ವಾಹಿನಿಯಲ್ಲಿ ಪ್ರಸಾರವಾಗಲಿದೆ ' ಎಂದು ರಾಘವೇಂದ್ರ ಹುಣಸೂರು ಹೇಳಿದ್ದಾರೆ.
ಹೆಮ್ಮೆಯ ಕನ್ನಡಿಗರು
ಸಾಹಿತಿ ದೊಡ್ಡರಂಗೇಗೌಡ, ಪತ್ರಕರ್ತೆ ವಿಜಯಲಕ್ಷ್ಮಿ ಶಿಬರೂರು, ಇಸ್ರೋದ ಹಿರಿಯ ಮಹಿಳಾ ವಿಜ್ಞಾನಿ ಅನುರಾಧಾ, ಕ್ರಿಕೆಟ್ ಆಟಗಾರ ಕೆ.ಎಲ್ ರಾಹುಲ್, ಇನ್ಫೋಸಿಸ್ ಪ್ರತಿಷ್ಠಾನದ ಅಧ್ಯಕ್ಷೆ ಸುಧಾಮೂರ್ತಿ, ಸಮಾಜ ಸೇವಕ ಕಲ್ಲಯ್ಯ ಅಜ್ಜ, ರಂಗಕರ್ಮಿ ಮೈಮ್ ರಮೇಶ್, ರೈತ ಮಹಿಳೆ ಕ್ಯಾಪ್ಸಿಕಮ… ಕಮಲಮ್ಮ , ಪುಲ್ವಾಮಾ ದಾಳಿಯಲ್ಲಿ ಹುತಾತ್ಮರಾದ ಎಚ್.ಗುರು ಕುಟುಂಬ, ಧರ್ಮಾಧಿಕಾರಿ ಡಾ.ವೀರೇಂದ್ರ ಹೆಗ್ಗಡೆ, ಚಿತ್ರಸಾಹಿತಿ ವಿ.ನಾಗೇಂದ್ರ ಪ್ರಸಾದ್, ಗಾಯಕ ವಿಜಯ… ಪ್ರಕಾಶ್, ಸಂಗೀತ ನಿರ್ದೇಶಕ ಅರ್ಜುನ್ ಜನ್ಯ, ನಟ ಧನಂಜಯ, ನಿರ್ದೇಶಕ ಪ್ರಶಾಂತ್ ನೀಲ್, ನಾಯಕಿ ರಚಿತಾ ರಾಮ…, ನಾಯಕ ಯಶ್, ಕೆಜಿಎಫ್ ಚಿತ್ರ, ನಿರ್ದೇಶಕ ರಿಷಭ್ ಶೆಟ್ಟಿ , ಹಾಸ್ಯನಟ ಚಿಕ್ಕಣ್ಣ , ಸಂಗೀತ ನಿರ್ದೇಶಕ ರವಿ ಬಸ್ರೂರು, ಖಳನಟ ರಾಮ್, ಸಿನಿಮಾಟೋಗ್ರಾಫರ್ ಭುವನ್ ಗೌಡ.


Bengaluru, First Published 2, May 2019, 4:08 PM IST
Highlights
ಮುುಂಬೈ ಇಂಡಿಯನ್ಸ್ ಹಾಗೂ ಸನ್‌ರೈಸರ್ಸ್ ಹೈದರಾಬಾದ್ ನಡುವಿನ ಲೀಗ್ ಹೋರಾಟ ಪ್ಲೇ ಆಫ್ ಪ್ರವೇಶ ನಿರ್ಧರಿಸಿದೆ. ಹೀಗಾಗಿ ಎರಡೂ ತಂಡ ಗೆಲುವಿಗೆಗೆ ಇನ್ನಿಲ್ಲದ ಹೋರಾಟ ನಡಸಲಿದೆ. ಇಂದಿನ ಪಂದ್ಯಕ್ಕೆ ಕೆಲ ಬದಲಾವಣೆಗಳು ನಿಶ್ಟಿತ. ಇಲ್ಲಿದೆ ಸಂಭವನೀಯ ತಂಡದ ವಿವರ.
ಮುಂಬೈ(ಮೇ.02): ಮುಂಬೈ ಇಂಡಿಯನ್ಸ್ ಹಾಗೂ ಸನ್ ರೈಸರ್ಸ್ ಹೈದರಾಬಾದ್ ನಡುವಿನ ಹೋರಾಟ ಹಲವು ಕುತೂಹಲಕ್ಕೆ ಕಾರಣವಾಗಿದೆ. ಕಾರಣ ವಿಶ್ವಕಪ್ ಹಾಗೂ ದ್ವಿಪಕ್ಷೀಯ ಸರಣಿಯಿಂದಾಗಿ ತಂಡದ ಸ್ಟಾರ್ ವಿದೇಶಿ ಆಟಗಾರರು ತವರಿಗೆ ವಾಪಾಸ್ಸಾಗಿದ್ದಾರೆ. ಹೀಗಾಗಿ ಅನಿವಾರ್ಯವಾಗಿ ತಂಡದಲ್ಲಿ ಬದಲಾವಣೆ ಮಾಡಬೇಕಿದೆ.
ಇದನ್ನೂ ಓದಿ:  SRH ವಿರುದ್ಧ ಗೆದ್ರೆ ಮುಂಬೈಗೆ ನೇರ ಪ್ಲೇ ಆಫ್ ಅವಕಾಶ!
ಪ್ರಮುಖವಾಗಿ ಸನ್‌ರೈಸರ್ಸ್ ಹೈದರಾಬಾದ್ ತಂಡಕ್ಕೆ ತೀವ್ರ ಹೊಡೆತೆ ಬಿದ್ದಿದೆ. ಡೇವಿಡ್ ವಾರ್ನರ್ ಹಾಗೂ ಜಾನಿ ಬೈರ್‌ಸ್ಟೋ ಇಬ್ಬರೂ ಅಲಭ್ಯರಾಗಿರೋದು ತಂಡದ ಆತಂಕಕ್ಕೆ ಕಾರಣಾಗಿದೆ. ಇಂದಿನ ಪಂದ್ಯಕ್ಕೆ ಉಭಯ ತಂಡದ ಬದಲಾವಣೆ ಇಲ್ಲಿದೆ.
ಸಂಭವನೀಯ ಆಟಗಾರರ ಪಟ್ಟಿ
ಮುಂಬೈ:
ಕ್ವಿಂಟನ್ ಡಿ ಕಾಕ್, ರೋಹಿತ್ ಶರ್ಮಾ (ನಾಯಕ), ಇವಿನ್ ಲೆವಿಸ್, ಸೂರ್ಯ ಕುಮಾರ್ ಯಾದವ್, ಕೀರನ್ ಪೊಲ್ಲಾರ್ಡ್, ಹಾರ್ದಿಕ್ ಪಾಂಡ್ಯ, ಕೃನಾಲ್ ಪಾಂಡ್ಯ, ಬರೀಂದರ್ ಸ್ರಾನ್, ರಾಹುಲ್ ಚಹಾರ್, ಲಸಿತ್ ಮಾಲಿಂಗ, ಜಸ್ಪ್ರೀತ್ ಬೂಮ್ರಾ
ಸನ್‌ರೈಸರ್ಸ್:
ಮಾರ್ಟಿನ್ ಗಪ್ಟಿಲ್, ವೃದ್ದಿಮಾನ್ ಸಾಹ, ಮನೀಶ್ ಪಾಂಡೆ, ಕೇನ್ ವಿಲಿಯಮ್ಸನ್ (ನಾಯಕ), ವಿಜಯ್ ಶಂಕರ್, ಮೊಹಮ್ಮದ್ ನಬಿ, ರಶೀದ್ ಖಾನ್, ಅಭಿಷೇಕ್ ಶರ್ಮಾ, ಭುವನೇಶ್ವರ್ ಕುಮಾರ್, ಖಲೀಲ್ ಅಹಮ್ಮದ್, ಸಂದೀಪ್ ಶರ್ಮಾ.
Last Updated 2, May 2019, 4:08 PM IST


ಇಂತಹ ಆಹಾರಗಳನ್ನು ಪದಾರ್ಥಗಳನ್ನು ಎಂದಿಗೂ ರೆಫ್ರಿಜರೇಟರ್‌ನಲ್ಲಿ ಇಡಬಾರದು
Wellness
|
Published: Saturday, July 27, 2019, 10:00 [IST]
ರೆಫ್ರಿಜರೇಟರ್ ಅಲ್ಲಿ ಇರಿಸಿರುವ ತಂಪಾದ ಪಾನೀಯ, ಕೇಕ್ ಹಾಗೂ ಸಿಹಿ ತಿಂಡಿಯನ್ನು ಸವಿಯುವುದು ಎಂದರೆ ಸಾಮಾನ್ಯವಾಗಿ ಎಲ್ಲರಿಗೂ ಒಂದು ರೀತಿಯ ಸಂತೋಷ ಹಾಗೂ ಆಹ್ಲಾದವನ್ನು ನೀಡುತ್ತದೆ. ಒತ್ತಡದ ಜೀವನ ಹಾಗೂ ಕೆಲಸದ ಗಡಿಬಿಡಿಯಲ್ಲಿ ನಮಗಾಗಿ ತಯಾರಿಸಿಕೊಳ್ಳುವ ಆಹಾರಗಳನ್ನು ಪದೇ ಪದೇ ತಯಾರಿಸಿಕೊಳ್ಳಲು ಕಷ್ಟಪಡುತ್ತೇವೆ. ಒಮ್ಮೆ ಮಾಡಿದ ಆಹಾರ ಪದಾರ್ಥಗಳನ್ನು ಎರಡು ದಿನಗಳ ಕಾಲ ಶೇಖರಿಸಿಟ್ಟುಕೊಳ್ಳಲು ಬಳಸಿಕೊಳ್ಳುತ್ತೇವೆ. ಜೊತೆಗೆ ಹಣ್ಣ-ತರಕಾರಿ, ಬೇಕರಿ ಉತ್ಪನ್ನಗಳು ಸೇರಿದಂತೆ ವಿವಿಧ ಬಗೆಯ ಆಹಾರ ಪದಾರ್ಥಗಳನ್ನು ಸಾಮಾನ್ಯವಾಗಿ ರೆಫ್ರಿಜರೇಟರ್ ಅಲ್ಲಿ ಇಡುತ್ತಾರೆ. ಇದರಿಂದ ಆಹಾರವು ಬಹುಬೇಗ ಹಾಳಾಗದು. ಬದಲಿಗೆ ತಾಜಾತನದಿಂದ ಕೂಡಿರುತ್ತವೆ. ಬೇಕೆಂದಾಗ ಹೊರ ತೆಗೆದು ಸವಿಯಬಹುದು ಇಲ್ಲವೇ ಆಹಾರ ಪದಾರ್ಥಗಳ ತಯಾರಿಕೆಯಲ್ಲಿ ಬಳಸಬಹುದು.
ಆಹಾರಪದಾರ್ಥಗಳನ್ನು ರೆಫ್ರಿಜರೇಟರ್ ಅಲ್ಲಿ ಸಂಗ್ರಹಿಸಿ ಇಡಲು ಒಂದು ಉತ್ತಮ ಸ್ಥಳವೆಂದು ಜನರು ಭಾವಿಸುತ್ತಾರೆ. ಆದರೆ ಅದೇ ರೆಫ್ರಿಜರೇಟರ್ ಅಲ್ಲಿ ಇಡುವ ವಸ್ತುಗಳು ರುಚಿಯನ್ನು ಕೆಡಿಸುತ್ತವೆ. ಜೊತೆಗೆ ಆಹಾರ ಪದಾರ್ಥಗಳಲ್ಲಿ ಹಾನಿಕಾರಕ ಬದಲಾವಣೆ ಉಂಟಾಗುವುದು. ಅದು ವಿಷದ ರೂಪದಲ್ಲಿ ಆರೋಗ್ಯವನ್ನು ಹಾಳುಮಾಡುವುದು. ಫ್ರಿಜ್ ಅಲ್ಲಿ ಇಡುವ ವಸ್ತುಗಳೆಲ್ಲವೂ ಅತ್ಯುತ್ತಮ ಗುಣಮಟ್ಟದಿಂದ ಕೂಡಿರುತ್ತದೆ ಎನ್ನುವ ನಮ್ಮ ತಪ್ಪು ಕಲ್ಪನೆಯನ್ನು ಬದಲಾಯಿಸಿಕೊಳ್ಳಬೇಕು.
ಕೆಲವು ಆಯ್ದ ಉತ್ಪನ್ನಗಳು ಹಾಗೂ ಆಹಾರ ಪದಾರ್ಥಗಳು ಅತ್ಯಂತ ಹಾನಿಕಾರಕ ವಸ್ತುವಾಗಿ ಬದಲಾಗುವುದು. ಅವುಗಳ ಬಳಕೆಯಿಂದ ಆರೋಗ್ಯವೂ ಹಾಳಾಗುವುದು ಎಂದು ಕೆಲವು ಅಧ್ಯಯನಗಳು ದೃಢಪಡಿಸಿದೆ. ನೀವು ಈ ರೀತಿಯ ಪದಾರ್ಥಗಳನ್ನು ಫ್ರಿಜ್ಅಲ್ಲಿ ಇಟ್ಟು ಸೇವಿಸುತ್ತೀರಿ ಎಂದಾದರೆ ಇಂದೇ ನಿಮ್ಮ ಹವ್ಯಾಸಗಳನ್ನು ಬದಲಾಯಿಸಿಕೊಳ್ಳಿ. ಉತ್ತಮ ಆಹಾರ ಸೇವನೆ ಮಾಡುವುದರ ಮೂಲಕ ಆರೋಗ್ಯವನ್ನು ಕಾಪಾಡಿಕೊಳ್ಳಿ.
1. ಕಾಫಿ:
ಸಾಧ್ಯವಾದಷ್ಟು ತಾಜಾವಾಗಿರಲು ಕಾಫಿಗೆ ತಂಪಾದ, ಶುಷ್ಕ ಪ್ರದೇಶ ಬೇಕು. ರೆಫ್ರಿಜರೇಟರ್ ತಾಪಮಾನವು ಹೆಚ್ಚಾಗಿ ತಂಪಾಗಿರುತ್ತದೆ. ಉತ್ತಮ ಗುಣಮಟ್ಟವನ್ನು ಕಾಫಿ ಕಾಫಿ ಗಾಳಿಯಾಡದ ಪಾತ್ರೆಯಲ್ಲಿರಬೇಕು. ರಾಷ್ಟ್ರೀಯ ಕಾಫಿ ಸಂಘವು ಕಾಫಿ ಬೀಜಗಳನ್ನು ಕೋಣೆಯ ಉಷ್ಣಾಂಶದಲ್ಲಿ ಸಂಗ್ರಹಿಸಬೇಕು ಮತ್ತು ತಂಪಾದ ತಾಪಮಾನ, ತೇವಾಂಶ ಮತ್ತು ಬೆಳಕಿನಿಂದ ದೂರವಿರಬೇಕು ಎಂದು ಹೇಳುತ್ತದೆ. ಶೀತವು ಅನೇಕ ಸಂಸ್ಕರಿಸಿದ ಮತ್ತು ಬೇಯಿಸಿದ ಆಹಾರಗಳಲ್ಲಿ ಹಾನಿಕಾರಕ ಬ್ಯಾಕ್ಟೀರಿಯಾದ ಬೆಳವಣಿಗೆಯನ್ನು ಗಮನಾರ್ಹವಾಗಿ ಕಡಿಮೆ ಮಾಡುತ್ತದೆ. 35 ರಿಂದ 38 ಡಿಗ್ರಿ ಎಫ್ (1 ಲಿ ಸಿ ಮತ್ತು 3. ಸಿ ನಡುವೆ) ತಾಪಮಾನದಲ್ಲಿ ಆಹಾರವನ್ನು ತಂಪಾಗಿಸಲು ಸೂಚಿಸಲಾಗುತ್ತದೆ. ಶೀತ ತಾಪಮಾನವು ಅನೇಕ ವಿಭಿನ್ನ ಆಹಾರಗಳ ಮೇಲೆ ಹಾಳಾಗುವುದನ್ನು ಕಡಿಮೆಗೊಳಿಸಬಹುದಾದರೂ, ಅಡುಗೆಮನೆಯಲ್ಲಿನ ಪ್ರತಿಯೊಂದು ಖಾದ್ಯ ವಸ್ತುಗಳಿಗೆ ಇದನ್ನು ಶಿಫಾರಸು ಮಾಡುವುದಿಲ್ಲ. ತಂಪಾದ ತಾಪಮಾನವು ಅನೇಕ ಆಹಾರಗಳ ವಿನ್ಯಾಸ ಮತ್ತು ಪರಿಮಳವನ್ನು ಮತ್ತು ಕೆಲವೊಮ್ಮೆ ಪೌಷ್ಠಿಕಾಂಶದ ಮೌಲ್ಯಗಳನ್ನು ಸಹ ಬದಲಾಯಿಸಬಹುದು. ಕೆಳಗಿನ ಮಾಹಿತಿಯು ನೀವು ರೆಫ್ರಿಜರೇಟರ್ನಲ್ಲಿ ಇಡಬಾರದು ಮತ್ತು ಅವು ಕೋಣೆಯ ಉಷ್ಣಾಂಶದಲ್ಲಿ ಉಳಿಯಲು ಏಕೆ ಉತ್ತಮವಾಗಿದೆ ಎಂದು ವಿವರಿಸುತ್ತದೆ.
2. ಬ್ರೆಡ್:
ಶೀತ ತಾಪಮಾನವು ಅನೇಕ ವಸ್ತುಗಳ ಮೇಲೆ ಒಣಗಿಸುವ ಪರಿಣಾಮವನ್ನು ಬೀರುತ್ತದೆ. ಬ್ರೆಡ್ ಎಂಬುದು ರೆಫ್ರಿಜರೇಟರ್ನಲ್ಲಿ ಬಿಟ್ಟರೆ ಒಣ ಮತ್ತು ಹಳೆಯದಾಗುವ ಆಹಾರವಾಗಿದೆ. ತಣ್ಣನೆಯ ವಾತಾವರಣದಲ್ಲಿ ದೀರ್ಘಕಾಲದವರೆಗೆ ಇಟ್ಟುಕೊಂಡರೆ ಬ್ರೆಡ್ ಸಹ ವಿನ್ಯಾಸದಲ್ಲಿ ಕಠಿಣವಾಗಿರುತ್ತದೆ.
3. ಟೊಮೆಟೊ:
ಟೊಮ್ಯಾಟೋಸ್ ರೆಫ್ರಿಜರೇಟರ್ನಲ್ಲಿ ಸಂಗ್ರಹಿಸಿದರೆ ಸಮೃದ್ಧ ಮತ್ತು ಕಟುವಾದದ್ದು. ಶೀತ ತಾಪಮಾನವು ಟೊಮೆಟೊಗಳ ವಿನ್ಯಾಸವನ್ನು ಬದಲಾಯಿಸುತ್ತದೆ ಮತ್ತು ಒಳಗೆ ಕೆಲವು ಪೊರೆಗಳನ್ನು ಒಡೆಯುತ್ತದೆ. ಅಂತಿಮವಾಗಿ ಅವರು ಸೌಮ್ಯ, ಮೆತ್ತಗಿನ ಮತ್ತು ರುಚಿಯಿಲ್ಲದವರಾಗಬಹುದು. ಟೊಮ್ಯಾಟೋಸ್ ಸ್ಥಿರ ದರದಲ್ಲಿ ಹಣ್ಣಾಗುತ್ತದೆ ಮತ್ತು ಕೋಣೆಯ ಉಷ್ಣಾಂಶದಲ್ಲಿ ಕೌಂಟರ್ನಲ್ಲಿ ಇಟ್ಟರೆ ಅವುಗಳ ರುಚಿಕರವಾದ ಪರಿಮಳವನ್ನು ಉಳಿಸಿಕೊಳ್ಳುತ್ತದೆ.
4. ತುಳಸಿ:
ತುಳಸಿ ರೆಫ್ರಿಜರೇಟರ್ನಲ್ಲಿರುವ ಇತರ ವಾಸನೆಯನ್ನು ಹೀರಿಕೊಳ್ಳುತ್ತದೆ. ತುಳಸಿ ಪರಿಮಳದ ಶಕ್ತಿಯನ್ನು ತಂಪಾಗಿಸಲು ಮಾತ್ರವಲ್ಲ, ಎಲೆಗಳು ವಿಲ್ಟ್ ಮಾಡಲು ಪ್ರಾರಂಭಿಸಬಹುದು. ನೀವು ಹೂವುಗಳನ್ನು ಕತ್ತರಿಸುವಂತೆ ತುಳಸಿಯನ್ನು ನಿರ್ವಹಿಸಲು ಎಪಿಕ್ವಿಲ್.ಕಾಮ್ ಅಡುಗೆ ತಜ್ಞರ ಸೈಟ್ ಶಿಫಾರಸು ಮಾಡುತ್ತದೆ. ತುಳಸಿಯನ್ನು ಒಂದು ಲೋಟ ನೀರಿನಲ್ಲಿ ಕೌಂಟರ್ನಲ್ಲಿ ಇಟ್ಟುಕೊಂಡರೆ ಸಾಕು.
5. ಆಬರ್ಜಿನ್:
ಆಬರ್ಜಿನ್ ತಾಪಮಾನ-ಸೂಕ್ಷ್ಮ ತರಕಾರಿ. ರೆಫ್ರಿಜರೇಟರ್ನಲ್ಲಿನ ಸಮಯದ ಉದ್ದವು ವಾಸ್ತವವಾಗಿ ಹಾನಿಕಾರಕವಾಗಿದೆ. 50 ಡಿಗ್ರಿ ಎಫ್ (10 ಲಿ ಸಿ) ಕೆಳಗೆ ಆಬರ್ಜಿನ್ ನ ವಿನ್ಯಾಸ ಮತ್ತು ಪರಿಮಳವನ್ನು ಹಾನಿಗೊಳಿಸಬಹುದು. ಆಬರ್ಜಿನ್ ಅನ್ನು ಕೋಣೆಯ ಉಷ್ಣಾಂಶದಲ್ಲಿ ಇತರ ಹಣ್ಣುಗಳು ಮತ್ತು ತರಕಾರಿಗಳಿಂದ ದೂರವಿಡಬೇಕು.
6. ಬೆಣ್ಣೆ:
ಬೆಣ್ಣೆಯನ್ನು ಯಾವಾಗಲೂ ಖರೀದಿಸಿದ ನಂತರ ಬೇಯಿಸಲಾಗುತ್ತದೆ. ಅವುಗಳನ್ನು ರೆಫ್ರಿಜರೇಟರ್ನಲ್ಲಿ ಸಂಗ್ರಹಿಸುವುದು ಪ್ರಕ್ರಿಯೆಯನ್ನು ನಿಧಾನಗೊಳಿಸುತ್ತದೆ. ಕೌಂಟರ್ನಲ್ಲಿ ಒಣ ಸ್ಥಳದಲ್ಲಿ ಇರಿಸಿದಾಗ ಬೆಣ್ಣೆ ಇನ್ನೂ ಉತ್ತಮ ರುಚಿ ಮತ್ತು ನೈಸರ್ಗಿಕವಾಗಿ ಇರುತ್ತದೆ. ರೆಫ್ರಿಜರೇಟರ್ ಅಲ್ಲಿ ಇರಿಸಿದ ಬೆಣ್ಣೆ ತನ್ನ ಗುಣಮಟ್ಟ ಹಾಗೂ ಪರಿಮಳವನ್ನು ಕಳೆದುಕೊಳ್ಳುವುದು.
7. ಈರುಳ್ಳಿ:
ಈರುಳ್ಳಿ ಆಗಾಗ್ಗೆ ಮೃದುವಾಗುತ್ತದೆ ಮತ್ತು ರೆಫ್ರಿಜರೇಟರ್ನಲ್ಲಿ ಇರಿಸಿದಾಗ ಬಹುಬೇಗ ಹಾಳಾಗುವುದು. ಕೌಂಟರ್ನಲ್ಲಿ ಇರಿಸಿದಾಗ ಅವು ಹೆಚ್ಚು ಕಾಲ ಉಳಿಯುತ್ತವೆ. ಈರುಳ್ಳಿಗೆ ಸ್ವಲ್ಪ ಗಾಳಿಯ ಪ್ರಸರಣದ ಅಗತ್ಯವಿರುತ್ತದೆ ಮತ್ತು ಅವುಗಳನ್ನು ಸಾಮಾನ್ಯವಾಗಿ ಖರೀದಿಸುವ ಜಾಲರಿ ಚೀಲಗಳಲ್ಲಿ ಇಡಬೇಕು. ಆಗಲೇ ಬಹುಕಾಲ ತಾಜಾತನದಿಂದ ಇರುತ್ತದೆ.
8. ಬೆಳ್ಳುಳ್ಳಿ:
ಬೆಳ್ಳುಳ್ಳಿ ಘನ ಆಹಾರದ ಒಂದು ಭಾಗವಾಗಿದ್ದು ಅದನ್ನು ಫ್ರಿಜ್ ನಲ್ಲಿ ಇಡಬಾರದು. ಬೆಳ್ಳುಳ್ಳಿ ರಬ್ಬರ್ ಆಗಬಹುದು ಮತ್ತು ರೆಫ್ರಿಜರೇಟರ್ನಲ್ಲಿ ಅಚ್ಚು ಬೆಳೆಯಬಹುದು. ಇದು ಮೊಳಕೆಯೊಡೆಯುವುದನ್ನು ಸಹ ಪ್ರಾರಂಭಿಸಬಹುದು. ಬೆಳ್ಳುಳ್ಳಿ ಮತ್ತೊಂದು ರೀತಿಯ ಆಹಾರವಾಗಿದ್ದು ಅದು ಗಾಳಿಯ ಪ್ರಸರಣದಿಂದ ಪ್ರಯೋಜನ ಪಡೆಯುತ್ತದೆ. ಅವರು ಬುಟ್ಟಿಯಲ್ಲಿರುವ ಕೌಂಟರ್ನಲ್ಲಿ ತೆರೆದ ಪ್ರದೇಶದಲ್ಲಿ ಒಂದು ತಿಂಗಳಿಗಿಂತ ಹೆಚ್ಚು ಕಾಲ ಚೆನ್ನಾಗಿ ಇರುತ್ತದೆ.
9. ಮೊಟ್ಟೆಗಳು
ಒಡೆದು ಕಲಸಿದ ಮೊಟ್ಟೆಯನ್ನು ಫ್ರಿಡ್ಜ್ ನಲ್ಲಿ ಇಡಬಹುದು. ಆದರೆ ಬೇಯಿಸಿದ ಮೊಟ್ಟೆಯನ್ನು ಯಾವತ್ತೂ ಫ್ರಿಡ್ಜ್ ನಲ್ಲಿ ಇಡಬಾರದು. ಬೇಯಿಸುವ ವೇಳೆ ಮೊಟ್ಟೆಯು ಕೆಲವೊಂದು ಕಡೆ ಬಿರುಕು ಬಿಡುವ ಕಾರಣ ಬ್ಯಾಕ್ಟೀರಿಯಾ ಇದರ ಮೂಲಕ ಮೊಟ್ಟೆಯೊಳಗೆ ಪ್ರವೇಶಿಸಬಹುದು. ಮೊಟ್ಟೆ ಬಿರುಕು ಬಿಡದೇ ಇದ್ದರೂ ಮೊಟ್ಟೆಯ ಬಿಳಿ ಭಾಗವು ರಬ್ಬರ್ ನಂತೆ ಆಗಬಹುದು. ಇದರಿಂದ ಮೊಟ್ಟೆಯನ್ನು ಫ್ರಿಜ್‌ನಲ್ಲಿಡುವ ನಿರ್ಧಾರ ಬಿಟ್ಟುಬಿಡಿ.
10. ಕರಿದ ತಿಂಡಿಗಳು
ಕರಿದ ತಿಂಡಿಗಳನ್ನು ತಕ್ಷಣವೇ ಸೇವಿಸಬೇಕು. ಕರಿದ ತಿಂಡಿಗಳನ್ನು ಫ್ರಿಜ್‌ನಲ್ಲಿ ಇಟ್ಟು ತಿಂದರೆ ಅದು ಹೊಟ್ಟೆಯಲ್ಲಿ ಸಮಸ್ಯೆ ಉಂಟು ಮಾಡಬಹುದು. ಕರಿದ ತಿಂಡಿಗಳನ್ನು ಯಾವುದೇ ವಿಧಾನದಿಂದ ತಿಂದರೂ ಅದರಿಂದ ಹೃದಯದ ಕಾಯಿಲೆ ಮತ್ತು ಬೊಜ್ಜು ಉಂಟಾಗಬಹುದು. ಕರಿದ ಆಹಾರವನ್ನು ಫ್ರಿಜ್‌ನಲ್ಲಿ ಇಡಲೇಬಾರದು.
11.ಕಾರ್ಬೋನೇಟೆಡ್ ಪಾನೀಯ
ಕಾರ್ಬೋನೇಟೆಡ್ ಪಾನೀಯವನ್ನು ಫ್ರಿಜ್‌ನಲ್ಲಿ ಇಡುವುದರಿಂದ ಅಲ್ಯುಮಿನಿಯಂ ಸ್ಪೋಟವಾಗಬಹುದು ಮತ್ತು ದೀರ್ಘಕಾಲ ಸೋಡಾ ಅಂಟಿಕೊಳ್ಳಬಹುದು. ಇಂತಹ ಪಾನೀಯಗಳನ್ನು ಖರೀದಿಸಿದ ತಕ್ಷಣ ಸೇವಿಸಿ. ಅರ್ಧ ಕುಡಿದು ಫ್ರಿಜ್‌ನಲ್ಲಿ ಇಡಲು ಹೋಗಬೇಡಿ.
12. ಪೂರ್ತಿ ಬೇಯಿಸಿದ ಪಾಸ್ತಾ
ಪೂರ್ತಿ ಬೇಯಿಸಿದ ಪಾಸ್ತಾವನ್ನು ಫ್ರಿಜ್‌ನಲ್ಲಿ ಇಟ್ಟರೆ ಅದರಲ್ಲಿ ಮೆತ್ತಗಿನ ಗಂಟು ಮೂಡಬಹುದು. ಇಂತಹ ಆಹಾರವನ್ನು ಯಾವಾಗಲೂ ತಯಾರಿಸಿದ ತಕ್ಷಣ ಸೇವಿಸಬೇಕು.
13. ಶೀತಲೀಕರಿಸಿದ ಮಾಂಸ
ಮಾಂಸವನ್ನು ಒಂದು ಸಲ ಫ್ರಿಜ್‌ನಲ್ಲಿ ಇಡಬಹುದು. ಆದರೆ ಇದನ್ನು ಪದೇ ಪದೇ ಫ್ರಿಡ್ಜ್ ನಲ್ಲಿ ಇಟ್ಟರೆ ಇದು ಆರೋಗ್ಯಕ್ಕೆ ಒಳ್ಳೆಯದಲ್ಲ. ಫ್ರಿಜ್ ನಿಂದ ತೆಗೆದು ಮತ್ತೆ ಫ್ರಿಜ್‌ನಲ್ಲಿ ಇಡುವ ಮಧ್ಯೆ ಬ್ಯಾಕ್ಟೀರಿಯಾ ಮತ್ತೆ ಉತ್ಪತ್ತಿಯಾಗಿ ಮಾಂಸದಲ್ಲಿ ಬೆಳೆಯುವುದು.


'ನನ್ನ ಫಿಟ್ನೆಸ್ ನಂದು, ನಿಮ್ಮದಲ್ಲ': ಡೈಸಿ ಶಾ ಚಾಲೆಂಜ್ ಏನು?
Highlights
ಕೇಂದ್ರ ಕ್ರೀಡಾ ಸಚಿವ ರಾಜವರ್ಧನ್ ರಾಠೋಡ್ ಆರಂಭಿಸಿರುವ #HumFitTohIndiaFit ಅಭಿಯಾನಕ್ಕೆ ಎಲ್ಲೆಡೆ ಭಾರೀ ಬೆಂಬಲ ವ್ಯಕ್ತವಾಗುತ್ತಿದೆ. ಪ್ರಧಾನಿ ನರೇಂದ್ರ ಮೋದಿ ಅವರಿಂದ ಹಿಡಿದು ಕ್ರೀಡಾ ಮತ್ತು ಸಿನಿ ಜಗತ್ತಿನ ಪ್ರಮುಖರು ಈ ಅಭಿಯಾನಕ್ಕೆ ಬೆಂಬಲ ಸೂಚಿಸಿದ್ದಾರೆ. ಅದರಂತೆ ರೇಸ್-3 ಚಿತ್ರದ ನಾಯಕಿ ಡೈಸಿ ಶಾ ಕೂಡ ಈ ಅಭಿಯಾನಕ್ಕೆ ಸಾಥ್ ನೀಡಿದ್ದಾರೆ.
ಮುಂಬೈ(ಮೇ 29): ಕೇಂದ್ರ ಕ್ರೀಡಾ ಸಚಿವ ರಾಜವರ್ಧನ್ ರಾಠೋಡ್ ಆರಂಭಿಸಿರುವ #HumFitTohIndiaFit ಅಭಿಯಾನಕ್ಕೆ ಎಲ್ಲೆಡೆ ಭಾರೀ ಬೆಂಬಲ ವ್ಯಕ್ತವಾಗುತ್ತಿದೆ. ಪ್ರಧಾನಿ ನರೇಂದ್ರ ಮೋದಿ ಅವರಿಂದ ಹಿಡಿದು ಕ್ರೀಡಾ ಮತ್ತು ಸಿನಿ ಜಗತ್ತಿನ ಪ್ರಮುಖರು ಈ ಅಭಿಯಾನಕ್ಕೆ ಬೆಂಬಲ ಸೂಚಿಸಿದ್ದಾರೆ. ಅದರಂತೆ ರೇಸ್-3 ಚಿತ್ರದ ನಾಯಕಿ ಡೈಸಿ ಶಾ ಕೂಡ ಈ ಅಭಿಯಾನಕ್ಕೆ ಸಾಥ್ ನೀಡಿದ್ದಾರೆ.
ರೇಸ್-3 ಚಿತ್ರದ ನಿರ್ದೇಶಕ ರೆಮೋ ಡಿಸೋಜಾ ಅವರು ನೀಡಿದ್ದ ಚಾಲೆಂಜ್ ಸ್ವೀಕರಿಸಿರುವ ಡೈಸಿ, ತಮ್ಮ ಫಿಟ್ನೆಸ್ ವಿಡಿಯೋವನ್ನು ಸಾಮಾಜಿಕ ಜಾಲತಾಣದಲ್ಲಿ ಅಪ್ಲೋಡ್ ಮಾಡಿದ್ದಾರೆ. ರೆಮೋ ತಮಗೆ ಯಾವುದೇ ಚಾಲೆಂಜ್ ನೀಡಿದರೂ ತಾವು ಅದನ್ನು ಸ್ವೀಕರಿಸಲು ಸಿದ್ದ ಎಂದು ಡೈಸಿ ಟ್ವಿಟ್ ಮಾಡಿದ್ದಾರೆ. ಅಲ್ಲದೇ ಕೇಂದ್ರ ಸಚಿವರ ಅಭಿಯಾನ ನಿಜಕ್ಕೂ ಪ್ರಶಂಸನೀಯ ಎಂದು ಡೈಸಿ ಮೆಚ್ಚುಗೆಯ ಮಾತುಗಳನ್ನಾಡಿದ್ದಾರೆ.
ಇನ್ನು ಸಲ್ಮಾನ್ ಖಾನ್ ಮುಖ್ಯ ಪಾತ್ರದಲ್ಲಿರುವ, ರೆಮೋ ಡಿಸೋಜಾ ನಿರ್ದೇಶನದ ರೇಸ್-3 ಚಿತ್ರ ಇದೇ ಜೂನ್ ೧೫ ರಂದು ತೆರೆಗೆ ಅಪ್ಪಳಿಸಲಿದೆ. ಈ ಚಿತ್ರದಲ್ಲಿ ಅನಿಲ್ ಕಪೂರ್, ಬಾಬಿ ಡಿಯೋಲ್, ಜಾಕ್ವಲಿನ್ ಫರ್ನಾಂಡೀಸ್ ಸೇರಿದಂತೆ ಹಲವು ನಟ ನಟಿಯರು ಅಭಿನಯಿಸಿದ್ದಾರೆ.
Last Updated 29, May 2018, 7:44 PM IST


33 ಸಾವಿರ ರೂ. ಬೆಲೆಯ ಸ್ವಿಮ್ ಸೂಟ್ ಇದ್ರೂ ಈಜಂಗಿಲ್ಲ!!
  22-09-2018 9:37AM IST    /     No Comments    /     Posted In: Beauty , Latest News
ಇಂದಿನ ಫ್ಯಾಷನ್ ಯುಗದಲ್ಲಿ ದಿನಕ್ಕೆ ಒಂದೊಂದು ಟ್ರೆಂಡ್ ಬರುತ್ತದೆ. ಆದರೆ ಗುಸ್ಸಿ ಸಂಸ್ಥೆ ಹೊರ ತಂದಿರುವ ಈ ವಿನೂತನ ಬ್ಯ್ರಾಂಡ್ ಬಟ್ಟೆ ಬಗ್ಗೆ ಕೇಳಿದರೆ ವಿಚಿತ್ರ ಎನಿಸಬಹುದು.
ಗುಸ್ಸಿ ಫ್ಯಾಷನ್ ಸಂಸ್ಥೆ 33 ಸಾವಿರ ರೂ. ಮೌಲ್ಯದ ಸ್ವಿಮ್ ಸೂಟ್ ನ್ನು ಫ್ಯಾಷನ್ ಜಗತ್ತಿಗೆ ಪರಿಚಯಿಸಿದೆ. ಆದರೆ ಇದನ್ನು ಹಾಕಿಕೊಂಡು ಈಜಲು ಹೋಗುವಂತಿಲ್ಲ ಎಂದು ಸಂಸ್ಥೆ ಎಚ್ಚರಿಕೆ ನೀಡಿದೆ.
ಸಂಸ್ಥೆ ಈ ಬಗ್ಗೆ ಹೇಳಿಕೊಂಡಿದ್ದು, ಇದು ಸ್ವಿಮ್ ಸೂಟ್ ಆಗಿದ್ದರೂ ಶೇ.80 ರಷ್ಟು ಪಾಲಿಮೈಡ್ ಹಾಗೂ 20 ರಷ್ಟು ಎಲೆಸೈಟ್ ಇರುವುದರಿಂದ ನೀರಿನಲ್ಲಿ ಇಳಿಯಲು ಸಾಧ್ಯವಿಲ್ಲ. ಇದೊಂದು ಹೊಸ ಫ್ಯಾಷನ್ ಎಂದು ಹೇಳಿಕೊಂಡಿದೆ.
ಗುಸ್ಸಿ ಸಂಸ್ಥೆಯ ಈ ವಿಚಿತ್ರ ಬ್ರ್ಯಾಂಡ್ ಬಗ್ಗೆ ಸಾಮಾಜಿಕ ಜಾಲತಾಣದಲ್ಲಿ ಚರ್ಚೆ ನಡೆಯುತ್ತಿದೆ. ಸ್ವೀಮ್ ಸೂಟ್ ನ್ನು ಈಜಲು ಬಳಸದೇ ಏನಕ್ಕೆ ಬಳಸಬೇಕು ಎನ್ನುವ ಮಾತುಗಳು ಕೇಳಿಬಂದಿದೆ.
ನಿಮ್ಮ 'ಕನ್ನಡ ದುನಿಯಾ' ದ ತಾಜಾ ಸುದ್ದಿಗಳನ್ನು ಮೊಬೈಲ್ ನಲ್ಲಿ ಪಡೆಯಲು ಈ ಆಪ್ 'ಡೌನ್ ಲೋಡ್' ಮಾಡಿಕೊಳ್ಳಿ
Related News


ಎಲ್ಲರ ಕಣ್ಣು ಬೋಲ್ಟ್-ಬ್ಲೇಕ್ ಮೇಲೆ
ಏಜೆನ್ಸೀಸ್| Aug 2, 2012, 10.12 PM IST
ಲಂಡನ್: ಒಲಿಂಪಿಕ್ಸ್‌ನ ಪ್ರಮುಖ ಘಟ್ಟ ಅಥ್ಲೆಟಿಕ್ಸ್‌ಗಳ ಸ್ಪರ್ಧೆ ಶುಕ್ರವಾರ ಆರಂಭವಾಗಲಿದ್ದು, ವಿಶ್ವದ ವೇಗದೂತರಾದ ಉಸೇನ್ ಬೋಲ್ಟ್, ಯೊಹಾನ್ ಬ್ಲೇಕ್, ಅಸಾಫ ಪೊವೆಲ್ ಮತ್ತು ಟೈಸನ್ ಗೇ ಈ ನಾಲ್ವರ ಮೇಲೆ ವಿಶ್ವದ ದೃಷ್ಟಿ ನೆಟ್ಟಿದೆ.
ಮುಖ್ಯವಾಗಿ 100 ಮೀಟರ್ ಓಟದ ಸ್ಪರ್ಧೆಯಲ್ಲಿ ಹಾಲಿ ಚಾಂಪಿಯನ್ ಜಮೈಕಾದ ಉಸೇಲ್ ಬೋಲ್ಟ್‌ಗೆ ಈ ಬಾರಿ ಅವರದ್ದೇ ದೇಶದ ಯೊಹಾನ್ ಬ್ಲೇಕ್‌ರಿಂದ ಕಠಿಣ ಸವಾಲು ಎದುರಾಗುತ್ತಿದೆ. 2008ರ ಬೀಜಿಂಗ್ ಒಲಿಂಪಿಕ್ಸ್‌ನಲ್ಲಿ 100 ಮೀಟರ್ ಹಾಗೂ 200 ಮೀಟರ್ ಈ ಎರಡರಲ್ಲೂ ವಿಶ್ವ ದಾಖಲೆ ಸಾಧನೆ ಮಾಡಿದ್ದ ಬೋಲ್ಟ್ ಈ ಬಾರಿ ಚಾಂಪಿಯನ್ ಪಟ್ಟ ಉಳಿಸಿಕೊಳ್ಳಬೇಕಾದರೆ, ತಮಗೆ ಎದುರಾಗಲಿರುವ ಬ್ಲೇಕ್, ಟೈಸನ್ ಗೇ ಹಾಗೂ ಪೊವೆಲ್‌ರಿಂದ ಎದುರಾಗುವ ಸವಾಲುಗಳನ್ನು ಮೆಟ್ಟಿ ನಿಲ್ಲಬೇಕಾದ ಒತ್ತಡದಲ್ಲಿದ್ದಾರೆ. ಅದರಲ್ಲೂ ಬೋಲ್ಟ್ ಮತ್ತು ಬ್ಲೇಕ್ ಮಧ್ಯೆ ತೀವ್ರ ಪೈಪೋಟಿ ನಿರೀಕ್ಷಿಸಲಾಗಿದೆ.
ಬೀಜಿಂಗ್ ಒಲಿಂಪಿಕ್ಸ್‌ನಲ್ಲಿ 100 ಮೀ. ಓಟದ ಗುರಿಯನ್ನು ಕೇವಲ 9.69 ಸೆಕೆಂಡುಗಳಲ್ಲಿ ಕ್ರಮಿಸಿ ದಾಖಲೆ ಬರೆದಿದ್ದ ಬೋಲ್ಟ್, ಈ ಬಾರಿ ಈ ಸಾಧನೆಯನ್ನು ಮತ್ತಷ್ಟು ಉತ್ತಮಪಡಿಸಲಿದ್ದೇನೆ ಎಂದು ಹೇಳಿರುವುದು ಹೆಚ್ಚು ಕುತೂಹಲ ಕೆರಳಿಸಿದೆ.
ಈ ಸಲ ಸಹ ಅಮೆರಿಕದ ಸ್ಪರ್ಧಿಗಳು ಟ್ರ್ಯಾಕ್ ಅಂಡ್ ಫೀಲ್ಡ್‌ನಲ್ಲಿ ತಮ್ಮ ಪ್ರಭುತ್ವ ಸ್ಥಾಪಿಸುವ ಸಾಧ್ಯತೆಯಿದೆ. ಬೀಜಿಂಗ್‌ನಲ್ಲಿ ಅಮೆರಿಕದ ಅಥ್ಲೀಟ್‌ಗಳು 7 ಚಿನ್ನ, 9 ಬೆಳ್ಳಿ ಮತ್ತು 7 ಕಂಚು ಸೇರಿದಂತೆ ಒಟ್ಟು 23 ಪದಕಗಳನ್ನು ಸಂಪಾದಿಸಿತ್ತು. ರಷ್ಯಾ 18 ಪದಕ (6 ಚಿನ್ನ, 5 ಬೆಳ್ಳಿ, 7 ಕಂಚು) ಹಾಗೂ ಜಮೈಕಾ 11 ಪದಕ ಗೆದ್ದು (6 ಚಿನ್ನ, 3 ಬೆಳ್ಳಿ, 2 ಕಂಚು) ಕ್ರಮವಾಗಿ ಎರಡು ಮತ್ತು ಮೂರನೇ ಸ್ಥಾನಗಳ ಗೌರವ ಪಡೆದುಕೊಂಡಿದ್ದವು.


ಭಾರತ ಟೆಸ್ಟ್ ಆಟಗಾರರ ವೇತನ ದ್ವಿಗುಣ: ಪ್ರತಿ ಮ್ಯಾಚ್ ಸಂಭಾವನೆ ಎಷ್ಟು ಗೊತ್ತಾ..?
Highlights
ಮುಂಬೈ(ಅ.01): ಐತಿಹಾಸಿಕ 500ನೇ ಟೆಸ್ಟ್ ಪಂದ್ಯ ಗೆದ್ದ ಟೀಮ್ ಇಂಡಿಯಾ ಟೆಸ್ಟ್ ಆಟಗಾರರ ಸಂಬಳವನ್ನು ಬಿಸಿಸಿಐ ದ್ವಿಗುಣಗೊಳಿಸಿದೆ.
ಇದರಿಂದಾಗಿ ಪ್ರತಿ ಆಟಗಾರರು 7 ರಿಂದ 15 ಲಕ್ಷದವರೆಗೂ ಹೆಚ್ಚುವರಿ ವೇತನವನ್ನು ಪಡೆದುಕೊಳ್ಳಲಿದ್ದಾರೆ.
ಆದರೆ, ಇದು ಟೆಸ್ಟ್ ತಂಡದಲ್ಲಿ ಸ್ಥಾನ ಪಡೆಯುವ ಅಂತಿಮ 11 ಆಟಗಾರರಿಗೆ ಮಾತ್ರವಾಗಿದೆ. ಇನ್ನು ರಿಸರ್ವ್ ಆಟಗಾರರು 3.5 ರಿಂದ 7 ಲಕ್ಷ ರೂಪಾಯಿಗಳನ್ನು ಪಡೆಯಲಿದ್ದಾರೆ.
ಇನ್ನು ವಾರ್ಷಿಕವಾಗಿ ಆಟಗಾರರಿಗೆ ಹಂಚಿಕೆ ಮಾಡುವ ಹಣವನ್ನು ಸಹ 60 ಕೋಟಿ ರೂಪಾಯಿಗಳಿಂದ 70 ಕೋಟಿಗೆ ಏರಿಸಲಾಗಿದೆ ಅಂತ ಅನುರಾಗ್ ಠಾಕೂರ್ ತಿಳಿಸಿದ್ದಾರೆ.
Last Updated 11, Apr 2018, 1:12 PM IST


Bengaluru, First Published 28, Jul 2018, 4:22 PM IST
Highlights
ಈ ವಾರ ಸಂಕಷ್ಟಕರ ಗಣಪತಿ ಚಿತ್ರ ಬಿಡುಗಡೆಯಾಗಿದೆ. ಇದೊಂದು ವಿಭಿನ್ನ ಕಥಾ ಹಂದರ ಹೊಂದಿರುವ ಚಿತ್ರವಾಗಿದ್ದು ಪ್ರೇಕ್ಷಕರನ್ನು ಸೆಳೆಯುತ್ತದೆ. ಈ ಚಿತ್ರದ ವಿಮರ್ಶೆ ಇಲ್ಲಿದೆ ನೋಡಿ.
ಬೆಂಗಳೂರು (ಜು. 28): ಆರತಕ್ಷತೆ ಕಾರ್ಯಕ್ರಮ. ಹಸೆಮಣೆ ಏರಲಿರುವ ನವಜೋಡಿ ವೇದಿಕೆ ಮೇಲಿದೆ. ಕುಟುಂಬದವರು, ಬಂಧುಗಳು, ಸ್ನೇಹಿತರು ಸೇರಿದಂತೆ ನೂರಾರು ಸಂಖ್ಯೆಯಷ್ಟು ಜನ ಅಲ್ಲಿದ್ದಾರೆ. ಅಲ್ಲಿಗೆ ಬಂದವರೆಲ್ಲ ಹುಡುಗ-ಹುಡುಗಿಗೆ ಶುಭಾಶಯ ಹೇಳಲು ಸರದಿ ಸಾಲಿನಲ್ಲಿ ನಿಂತಿದ್ದಾರೆ.
ಅದೇ ಸಾಲಿನಲ್ಲಿ ಬಂದ ಕಥಾ ನಾಯಕ, ಹುಡುಗಿಯ ಕೈ ಹಿಡಿದು ಎಳೆಯುತ್ತಾನೆ. ಅಷ್ಟೇ ಬೇಕಿತ್ತು ಎನ್ನುವ ಹಾಗೆ, ಆಕೆಯೂ ಆತನ ಹತ್ತಿರ ಬಂದು ಬಿಗಿಯಾಗಿ ಅಪ್ಪಿಕೊಳ್ಳುತ್ತಾಳೆ. ನಿಶ್ಚಿತಾರ್ಥ  ಮಾಡಿಕೊಂಡ ಹುಡುಗಿಯನ್ನು ಯಾರೋ ಒಬ್ಬ ಅಪರಿಚಿತ ಹಾಗೆ ಅಲ್ಲಿಗೆ ಬಂದು ಅಪ್ಪಿಕೊಳ್ಳುವುದಂದ್ರೇನು? ಅಲ್ಲಿದ್ದವರ ಆಕ್ರೋಶಕ್ಕೆ  ಗುರಿಯಾಗುವ ಆತನಿಗೆ ಹಿಗ್ಗಾಮುಗ್ಗಾ ಒದೆ ಬೀಳುತ್ತವೆ. ಅಸಲಿಗೆ ಅಲ್ಲಿ ಆಗಿದ್ದೇನು ಅಂತ ಆತನಿಗೂ ಗೊತ್ತಿಲ್ಲ. ಆತನ ಎಡಗೈ ಮಾತ್ರ ಅದಕ್ಕೆ
ಸಾಕ್ಷಿ. ಅದಾಗಲೇ ಅಂಥದ್ದೇ ಹಲವು ಅವಾಂತರಕ್ಕೆ ಆ ಎಡಗೈ ಕಾರಣವಾಗುತ್ತೆ. ನಿಜಕ್ಕೂ ಏನಾಗುತ್ತಿದೆ ಅಂತ ತಿಳಿದುಕೊಳ್ಳುವ ಹೊತ್ತಿಗೆ ಗೊತ್ತಾಗಿದ್ದು  ಅದೊಂದು ಕಾಯಿಲೆ. ಅದರ ಹೆಸರು ಏಲಿಯನ್ ಹ್ಯಾಂಡ್ ಸಿಂಡ್ರೋಮ್.
ಇಂಥದೊಂದು ವಿಶಿಷ್ಟ ವಾದ ಕಾಯಿಲೆಯ ಕತೆ ಹೇಳುವ ಚಿತ್ರವೇ ಸಂಕಷ್ಟ ಕರ ಗಣಪತಿ. ಶೀರ್ಷಿಕೆಗೆ ತಕ್ಕಂತೆ ಗಣಪತಿ ಎನ್ನುವ ಎಡಗೈ ಪುರಾಣವೇ ಈ ಚಿತ್ರ. ಹಾಗಂತ, ವಿಶಿಷ್ಟವಾದ ಕಾಯಿಲೆ ಕುರಿತು ಸಿನಿಮಾವೊಂದು ತೆರೆಗೆ ಬಂದಿದ್ದು ಇದೇ ಮೊದಲಲ್ಲ. ಇಂತಹ ಸಾಕಷ್ಟು ಸಿನಿಮಾಗಳು ಬೆಳ್ಳಿತೆರೆಗೆ ಬಂದು ಹೋಗಿದ್ದರೂ, ಇಲ್ಲಿ ಏಲಿಯನ್ ಹ್ಯಾಂಡ್ ಸಿಂಡ್ರೋಮ್‌ಗೆ ಸಿಕ್ಕ ಎಡಗೈ ಅವಾಂತರಗಳಿಗೆ ನಿರ್ದೇಶಕರು ಲಘು ಹಾಸ್ಯದ ಸ್ಪರ್ಶ ನೀಡಿದ್ದಾರೆ. ಆ ಮೂಲಕವೇ ಕಾಯಿಲೆಯ ಸ್ವರೂಪವನ್ನು ಪ್ರೇಕ್ಷಕರ ಮನ ಮುಟ್ಟುವ ಹಾಗೆ ತೆರೆದಿಡುವ ಪ್ರಯತ್ನ ನಡೆದಿದೆ.
ಅದೇ ಈ ಚಿತ್ರಕ್ಕೆ ವರ. ಹೆಚ್ಚು ಕಡಿಮೆ ಎರಡು ತಾಸುಗಳ ಜರ್ನಿ ಕೊಂಚವೂ ಬೇಸರವಾಗದಂತೆ, ಭಾವುಕತೆಗೆ ಸಿಲುಕದಂತೆ, ಉದ್ವೀಗಕ್ಕೂ ಒಳಗಾಗದಂತೆ ಸುಖಕರವಾಗಿ ಸಾಗುತ್ತದೆ. ಹಾಗಂತ ಇದು ಬರೀ ಏಲಿಯನ್ ಹ್ಯಾಂಡ್ ಸಿಂಡ್ರೋಮ್‌ಕ್ಕೆ ಸಿಮೀತವಾದ ಕತೆಯಲ್ಲ, ಅದೊಂದು ಎಳೆ ಮಾತ್ರ. ಇಲ್ಲಿ ಪ್ರೇಕ್ಷಕನನ್ನು ರಂಜಿಸಲು ಹಲವು ಸಂಗತಿಗಳಿವೆ. ಅಲ್ಲೊಂದು ವ್ಯಂಗ್ಯ ಚಿತ್ರಕಾರನ ಸವಾಲಿನ ಬದುಕಿದೆ. ಆತನ ಜತೆಗೆ ನಾಯಕಿಯ ಪ್ರೇಮ ಕತೆಯಿದೆ.ಅಪ್ಪ-ಮಗನ ಸೆಂಟಿಮೆಂಟ್ ಇದೆ. ಅವೆಲ್ಲವುದರ ನಡುವೆ ಲಘು ಹಾಸ್ಯವನ್ನೇ ಪ್ರಧಾನವಾಗಿಟ್ಟುಕೊಂಡು ನಿರ್ದೇಶಕರು ಏಲಿಯನ್ ಹ್ಯಾಂಡ್ ಸಿಂಡ್ರೋಮ್ ಎಂಬ ಕಾಯಿಲೆಯ ಕತೆ ಹೇಳಿದ್ದಾರೆ.
ಅವೆಲ್ಲವೂ ಸೇರಿಕೊಂಡು ಆರಂಭದಿಂದ ಕೊನೆ ತನಕ ಪ್ರೇಕ್ಷಕರನ್ನು ರಂಜಿಸುತ್ತಲೇ ಸಾಗುತ್ತವೆ. ಉಳಿದಿದ್ದು, ಏಲಿಯನ್ ಹ್ಯಾಂಡ್ ಸಿಂಡ್ರೋಮ್‌ಗೆ ಸಿಕ್ಕ ಎಡಗೈ ಸರಿಹೋಗುತ್ತಾ ಇಲ್ಲವೇ ಎನ್ನುವುದನ್ನು ಕ್ಲೈಮ್ಯಾಕ್ಸ್‌ನಲ್ಲಿಟ್ಟಿದ್ದಾರೆ.
ಕತೆ ಬೇಕು, ಅಲ್ಲೊಂದು ನೀತಿ ಇರಬೇಕು, ಸಮಾಜಕ್ಕೊಂದು ಸಂದೇಶ ಬೇಕು ಎನ್ನುವ ಮನಸ್ಥಿತಿ ದೂರ ಇಟ್ಟು ಮನರಂಜನೆ ಸಾಕು ಎನ್ನುವವರಿಗೆ ಈ ಚಿತ್ರ ಹೇಳಿ ಮಾಡಿಸಿದಂತಿದೆ. ಅಬ್ಬರ ಇಲ್ಲ, ಆವೇಷ ಇಲ್ಲ. ನಿಧಾನಗತಿಯಲ್ಲಿ ರಂಜನೆಯ ಹಿತ ನೀಡುತ್ತಾ ಹೋಗುತ್ತದೆ. ಆ ಮಟ್ಟಿಗೆ ಹೊಸಬರ ಪ್ರಯತ್ನ ಸಕ್ಸಸ್ ಕಂಡಿದೆ.
ನಾಯಕ ಗಣಪತಿ ಪಾತ್ರದಲ್ಲಿ ಲಿಖಿತ್ ಅಭಿನಯ ಚೆನ್ನಾಗಿದೆ. ನಾಯಕಿ ಶ್ರುತಿ ಮುಖಭಾವದಲ್ಲಿ ಇನ್ನಷ್ಟು ಅಭಿನಯ ಬೇಕಿತ್ತು ಎನ್ನುವುದನ್ನು ಬಿಟ್ಟರೆ, ಮಾತು, ಸಿಟ್ಟು, ಸೆಡವು ಎಲ್ಲರದಲ್ಲೂ ಸಹಜತೆ ಇದೆ. ಪೋಷಕ ಪಾತ್ರಗಳಲ್ಲಿಅಚ್ಯುತ್ ಕುಮಾರ್, ಮಂಜು ನಾಥ್ ಹೆಗಡೆ ಅವರ ಅಭಿನಯ ಸೋಗಸಾಗಿದೆ. ಶ್ರೀನಿವಾಸ್ ಪ್ರಭು, ಚಂದು ಗೌಡ ತಮ್ಮ ಪಾತ್ರಗಳಿಗೆ ನ್ಯಾಯ ಒದಗಿಸಿದ್ದಾರೆ. ನವಪ್ರತಿಭೆ ರಿತ್ವಿಕ್ ಮುರುಳಿಧರ್ ಸಂಗೀತದಲ್ಲಿ  ಮೊದಲೆರೆಡು ಹಾಡುಗಳು ಇಷ್ಟವಾಗುತ್ತವೆ.
ಉದಯ ಲೀಲ ಕ್ಯಾಮೆರಾದಲ್ಲಿ  ಗಂಧಿಕೋಟದಲ್ಲಿನ ಹಾಡಿನ ಚಿತ್ರೀಕರಣ ಗಮನ ಸೆಳೆಯುತ್ತದೆ. ಒಟ್ಟಾರೆ ಇಡೀ ಸಿನಿಮಾ ಮನರಂಜನೆ ದೃಷಿಯಲ್ಲಿ ನೋಡುತ್ತಾ ಹೋದರೆ ಫೈಸಾ ವಸೂಲ್ ಎನ್ನುವುದು ಖಚಿತ.
Last Updated 30, Jul 2018, 12:16 PM IST


Bangalore, First Published 27, Aug 2019, 9:52 AM IST
Highlights
ಸಾಹಿತಿ ಕುಂ ವೀರಭದ್ರಪ್ಪ ಅವರ ಕಾದಂಬರಿ ಸಿನಿಮಾ ಆಗುತ್ತಿದೆ. ವಿಶೇಷ ಅಂದರೆ ಈ ಕಾದಂಬರಿಗೆ ಹೀರೋ ಆಗುತ್ತಿರುವುದು ನಟ ಪುನೀತ್ ರಾಜ್‌ಕುಮಾರ್. ಇನ್ನೂ ಈ ಚಿತ್ರವನ್ನು ನಿರ್ದೇಶನ ಮಾಡುವ ತಯಾರಿ ಮಾಡಿಕೊಳ್ಳುತ್ತಿರುವ ನಿರ್ದೇಶಕರಲ್ಲಿ ಇಬ್ಬರು ಹೆಸರು ಕೇಳಿ ಬರುತ್ತಿದೆ. ಒಬ್ಬರು ದುನಿಯಾ ಸೂರಿ, ಮತ್ತೊಬ್ಬರು ಕೃಷ್ಣ.
ಕುಂವೀ ಅವರ ಆ ಕಾದಂಬರಿ ಹೆಸರು ‘ಕನಕಾಂಗಿ ಕಲ್ಯಾಣ’. ಈ ಕಾದಂಬರಿಯನ್ನಿಟ್ಟುಕೊಂಡು ಸಿನಿಮಾ ಮಾಡಬೇಕು ಎಂಬುದು ಹಿರಿಯ ನಿರ್ಮಾಪಕಿ ಪಾರ್ವತಮ್ಮ ರಾಜ್‌ಕುಮಾರ್ ಅವರಿಗೆ ಇದ್ದ ಬಹು ದಿನಗಳ ಕನಸು. ಅದನ್ನು ನಿರ್ದೇಶಕ ಸೂರಿ ಅವರ ಬಳಿಯೇ ‘ಜಾಕಿ’ ಚಿತ್ರದ ಸಮಯದಲ್ಲೇ ಹೇಳಿಕೊಂಡಿದ್ದರಂತೆ. ಆದರೆ, ಪಾರ್ವತಮ್ಮ ನಿಧನರಾದ ಮೇಲೆ ‘ಕನಕಾಂಗಿ ಕಲ್ಯಾಣ’ ಸಿನಿಮಾ ಆಗುವ ವಿಚಾರಕ್ಕೆ ಅಲ್ಲಿಗೆ ನಿಂತಿತ್ತು.
ಕೋಟ್ಯಧಿಪತಿಯಲ್ಲಿ 25 ಲಕ್ಷದ ಪ್ರಶ್ನೆ ಕ್ವಿಟ್ ಮಾಡಿ 12.5 ಲಕ್ಷ ಸಾಕು ಎಂದ ಮಹಿಳೆ!
ತುಂಬಾ ಹಿಂದೆಯೇ ಈ ಬಗ್ಗೆ ನನ್ನೊಂದಿಗೆ ಪಾರ್ವತಮ್ಮ ಅವರೇ ಮಾತನಾಡಿದ್ದರು. ಕಾದಂಬರಿ ಬಗ್ಗೆ ಮೆಚುಗೆಯೂ ಸೂಚಿಸಿದ್ದರು. ಕನಕಾಂಗಿ ಕಲ್ಯಾಣ ಕಾಂದಬರಿಯನ್ನು ಸಿನಿಮಾ ಮಾಡುವ ಆಸಕ್ತಿಯೂ ತೋರಿದ್ದರು. ನಿರ್ದೇಶಕ ಸೂರಿ ಹಾಗೂ ಪುನೀತ್‌ರಾಜ್‌ಕುಮಾರ್ ಕೂಡ ಈ ಬಗ್ಗೆ ಮಾತನಾಡಿದ್ದರು. ಅವರ ನಿಧನದ ನಂತರ ಮತ್ತೆ ಆ ಬಗ್ಗೆ ನಾನು ಕೇಳಕ್ಕೆ ಹೋಗಲಿಲ್ಲ. ಈಗ ಸಿನಿಮಾ ಆಗುತ್ತಿದೆ ಎಂದರೆ ಖುಷಿ ಆಗುತ್ತದೆ.- ಕುಂ. ವೀರಭದ್ರಪ್ಪ, ಸಾಹಿತಿ
ಆದರೆ, ಈಗ ಬಂದಿರುವ ಮಾಹಿತಿ ಪ್ರಕಾರ ನಿರ್ದೇಶಕ ಸೂರಿ ಅವರು ಈ ಚಿತ್ರವನ್ನು ಕೈಗೆತ್ತಿಗೊಂಡಿದ್ದಾರೆ. ಎಲ್ಲವೂ ಅಂದುಕೊಂಡಂತೆ ಆದರೆ ‘ಯುವರತ್ನ’ ಚಿತ್ರದ ನಂತರ ಈ ಸಿನಿಮಾ ಶುರು ಮಾಡುವ ಸಾಧ್ಯತೆಗಳಿವೆ ಎನ್ನಲಾಗುತ್ತಿದೆ. ಅಷ್ಟರಲ್ಲಿ ಸೂರಿ ಅವರು ಕೂಡ ‘ಪಾಪ್‌ಕಾರ್ನ್ ಮಂಕಿ ಟೈಗರ್’ ಚಿತ್ರವನ್ನು ಮುಗಿಸಿಕೊಳ್ಳಲಿದ್ದಾರೆ. ಆದರೆ, ಈ ಬಗ್ಗೆ ಕೇಳಿದರೆ ಸೂರಿ ಅವರು ಹೇಳುವುದೇ ಬೇರೆ.
ನೆರೆ ಸಂತ್ರಸ್ತರಿಗೆ ನೆರವಾಗಲು ಪುನೀತ್ 5 ಲಕ್ಷ ರೂ ದೇಣಿಗೆ
‘ನಾವು ಕುಂವೀ ಅವರ ಕಾದಂಬರಿ ಸಿನಿಮಾ ಮಾಡುವ ಬಗ್ಗೆ ಮಾತನಾಡಿದ್ದು ನಿಜ. ನನಗೆ ಇದನ್ನು ಹೇಳಿದ್ದೇ ಪಾರ್ವತಮ್ಮ ರಾಜ್‌ಕುಮಾರ್ ಅವರು. ಸಾಹಿತಿ ಕುಂ ವೀರಭದ್ರಪ್ಪ ಅವರೊಂದಿಗೂ ಮಾತನಾಡಿದೆ. ಕಾದಂಬರಿ ಓದಿದ ಮೇಲೆ ಇಷ್ಟುದೊಡ್ಡ ಸಿನಿಮಾ ನನ್ನಿಂದ ಸಾಧ್ಯವಿಲ್ಲ ಅನಿಸಿತು. ಜತೆಗೆ ಆನೆಗಳನ್ನು ಪಳಗಿಸುವುದು, ಆ ಕಾಲವನ್ನು ರೀ ಕ್ರಿಯೇಟ್ ಮಾಡುವುದು ಕಷ್ಟ. ತುಂಬಾ ತಾಳ್ಮೆ ಮತ್ತು ಸಮಯ ಎರಡೂ ಬೇಕು ಅನಿಸಿ ಸುಮ್ಮನಾದೆ’ ಎನ್ನುತ್ತಾರೆ ಸೂರಿ.
ಕೋಟ್ಯಧಿಪತಿಯಲ್ಲಿ ಪುನೀತ್‌ಗೆ ಸವಾಲು ಹಾಕಿದ ಸ್ಪರ್ಧಿ!
ಆದರೆ, ಈ ನಡುವೆ ಇದೇ ‘ಕನಕಾಂಗಿ ಕಲ್ಯಾಣ’ ಕಾದಂಬರಿಯನ್ನು ಸಿನಿಮಾ ಮಾಡುವ ಆಸಕ್ತಿ ತೋರಿಸಿರುವುದು ಮತ್ತೊಬ್ಬ ನಿರ್ದೇಶಕ ಕೃಷ್ಣ. ‘ಗಜಕೇಸರಿ’ ಸಿನಿಮಾ ಮಾಡಿದ ಮೇಲೆ ಐತಿಹಾಸಿಕ ಕತೆಗಳ ಬಗ್ಗೆ ಆಸಕ್ತಿ ಬೆಳೆಸಿಕೊಂಡಿದ್ದ ಹೆಬ್ಬುಲಿ ಕೃಷ್ಣ ಅವರು ‘ಕಮಕಾಂಗಿ ಕಲ್ಯಾಣ’ ಕಾದಂಬರಿಯನ್ನು ತೆರೆ ಮೇಲೆ ತರುವುದಕ್ಕೆ ಆಸಕ್ತಿ ತೋರಿಸಿದ್ದಾರಂತೆ. ಸದ್ಯದ ಮಾಹಿತಿ ಪ್ರಕಾರ ಈ ಕಾದಂಬರಿಯನ್ನು ಬಹುತೇಕ ಕೃಷ್ಣ ಅವರೇ ಸಿನಿಮಾ ಮಾಡುವ ಸಾಧ್ಯತೆಗಳಿವೆ. ಒಂದು ವೇಳೆ ಕೃಷ್ಣ ಅವರು ಈ ಚಿತ್ರವನ್ನು ಮಾಡುವುದಾದರೆ ಹೀರೋ ಯಾರಾಗುತ್ತಾರೆ ಎಂಬುದು ಸದ್ಯದ ಕುತೂಹಲ. ಆದರೆ, ಕುಂವೀ ಅವರ ‘ಕನಕಾಂಗಿ ಕಲ್ಯಾಣ’ ಕಾದಂಬರಿ ಬಗ್ಗೆ ಸ್ಯಾಂಡಲ್‌ವುಡ್ ನಿರ್ದೇಶಕರು ಆಸಕ್ತಿ ತೋರುತ್ತಿರುವುದಂತೂ ಸತ್ಯ.
Last Updated 27, Aug 2019, 9:52 AM IST


ಭಾರತದದಿಂದ ಭರ್ಜರಿ ಬ್ಯಾಟಿಂಗ್ : ಪಾಕ್'ಗೆ 289 ಟಾರ್ಗೆಟ್
Highlights
24.3 ಓವರ್'ಗಳಿದ್ದಾಗ ಶಿಖರ್ ಧವನ್,  ಶದಾಬ್ ಖಾನ್ ಬೌಲಿಂಗ್'ನಲ್ಲಿ ಅಜರ್ ಅಲಿಗೆ ಕ್ಯಾಚಿತ್ತು ನಿರ್ಗಮಿಸಿದರು.65 ಎಸತಗಳಲ್ಲಿ ಸ್ಫೋಟಿಸಿದ ಇವರ 68 ರನ್'ಗಳಲ್ಲಿ 6 ಸಿಕ್ಸ್'ರ್ ಹಾಗೂ 1 ಬೌಂಡರಿಗಳಿದ್ದವು. ನಂತರ ಕಣಕ್ಕಿಳಿದ ನಾಯಕ ವಿರಾಟ್ ಕೊಹ್ಲಿ ಮೊದಮೊದಲು ನಿಧಾನಗತಿಯಲ್ಲಿ ಆಟವಾಡಿ, ಬ್ಯಾಟ್ ಬೀಸುತ್ತಿದ್ದ ರೋಹಿತ್ ಶರ್ಮಾಗೆ ನೆರವಾಗುತ್ತಿದ್ದರು.
ಬರ್ಮಿಂಗ್ಹ್ಯಾಮ್(ಜೂ.04): ಭಾರತ - ಪಾಕ್ ಪಂದ್ಯವೆಂದರೆ ಹೈಲೋಲ್ಟೇಜ್ ಪಂದ್ಯವಿದ್ದಂತೆ. ಬಿಸಿಬಿಸಿ ಮ್ಯಾಚ್'ಗೆ ತಕ್ಕಂತೆ ಭಾರತ ತಂಡದವರು ಬ್ಯಾಟಿಂಗ್ ಮಾಡಿದ್ದಾರೆ. ಮೂರು ಬಾರಿ ಮಳೆ ಬಂದು ಪಂದ್ಯ ತಾತ್ಲಾಲಿಕ ಸ್ಥಗಿತವಾದರೂ ತಲೆಕೆಡಿಸಿಕೊಳ್ಳದ ಟೀಂ ಇಂಡಿಯಾ ಭರ್ಜರಿ ಬ್ಯಾಟಿಂಗ್ ನಡೆಸಿ 48 ಓವರ್'ಗಳಲ್ಲಿ 3 ವಿಕೇಟ್ ನಷ್ಟಕ್ಕೆ 319 ಬೃಹತ್ ಮೊತ್ತ ಗಳಿಸಿದ್ದಾರೆ.
ಬರ್ಮಿಂಗ್ಹ್ಯಾಮ್'ನ ಎಡ್ಜ್ಬಾಸ್ಟನ್'ನ ಕ್ರೀಡಾಂಗಣದಲ್ಲಿ ಐಸಿಸಿ ಚಾಂಪಿಯನಸ್ ಟ್ರೋಪಿಯ 4ನೇ ಪಂದ್ಯದಲ್ಲಿ ಟಾಸ್ ಸೋತ ಬ್ಯಾಟಿಂಗ್ ಆರಂಭಿಸಿದ ಟೀಂ ಇಂಡಿಯಾಗೆ ಆರಂಭಿಕ ಆಟಗಾರರಾದ ರೋಹಿತ್ ಶರ್ಮಾ ಹಾಗೂ ಶಿಖರ್ ಧವನ್ ರಕ್ಷಣಾತ್ಮಕವಾಗಿ ಬ್ಯಾಟಿಂಗ್ ಪ್ರಾರಂಭಿಸಿದರು.  9.5 ಓವರ್'ನಲ್ಲಿ ಟೀಂ 52 ರನ್ ಗಳಿಸಿದ್ದಾಗ ಇರುವಾಗ ಮೊದಲ ಬಾರಿಗೆ ಮಳೆ ಬಂತು. ಅರ್ಧ ಗಂಟೆಗೂ ಹೆಚ್ಚು ಕಾಲ ಸುರಿದು ಮತ್ತೆ ಆಟ ಶುರುವಾಯಿತು.
24.3 ಓವರ್'ಗಳಿದ್ದಾಗ ಶಿಖರ್ ಧವನ್,  ಶದಾಬ್ ಖಾನ್ ಬೌಲಿಂಗ್'ನಲ್ಲಿ ಅಜರ್ ಅಲಿಗೆ ಕ್ಯಾಚಿತ್ತು ನಿರ್ಗಮಿಸಿದರು.65 ಎಸತಗಳಲ್ಲಿ ಸ್ಫೋಟಿಸಿದ ಇವರ 68 ರನ್'ಗಳಲ್ಲಿ 6 ಸಿಕ್ಸ್'ರ್ ಹಾಗೂ 1 ಬೌಂಡರಿಗಳಿದ್ದವು. ನಂತರ ಕಣಕ್ಕಿಳಿದ ನಾಯಕ ವಿರಾಟ್ ಕೊಹ್ಲಿ ಮೊದಮೊದಲು ನಿಧಾನಗತಿಯಲ್ಲಿ ಆಟವಾಡಿ, ಬ್ಯಾಟ್ ಬೀಸುತ್ತಿದ್ದ ರೋಹಿತ್ ಶರ್ಮಾಗೆ ನೆರವಾಗುತ್ತಿದ್ದರು.
91 ರನ್ ಗಳಿಸಿದ್ದಾಗ ಆಕಸ್ಮಿಕವಾಗಿ ರನ್ ಔಟ್ ರೋಹಿತ್ ಶರ್ಮಾ ರನ್ ಔಟ್ ಆದರು. 119 ಎಸತೆಗಳ ಇವರ ಖಾತೆಯಲ್ಲಿ 2 ಸಿಕ್ಸರ್ ಹಾಗೂ 7 ಬೌಂಡರಿಗಳಿದ್ದವು. ನಂತರ ಯುವರಾಜ್ ಸಿಂಗ್ ಬ್ಯಾಟಿಂಗ್ ಬಂದಾಗ ಪಂದ್ಯದ ಗತಿಯೇ ಬದಲಾಯಿತು. ಕೊಹ್ಲಿ ಮತ್ತು ಯುವರಾಜ್ ಮೂರನೇ ವಿಕೇಟ್ ನಷ್ಟಕ್ಕೆ 46.2 ಓವರ್'ಗಳಲ್ಲಿ 285 ರನ್ ಕಲೆ ಹಾಕಿದರು.  ಯುವರಾಜ್ ಸಿಂಗ್ ಔಟಾದಾಗ 49 ಎಸತಗಳಲ್ಲಿ 8 ಬೌಂಡರಿ ಹಾಗೂ 1 ಸಿಕ್ಸ್'ರ್'ನೊಂದಿಗೆ 53 ರನ್ ಜಮೆಯಾಗಿತ್ತು.
ಕೊನೆಯ 10 ಎಸತಗಳಿದ್ದಾಗ ಕ್ರೀಸ್'ಗಿಳಿದ ಹರ್ದಿಕ್ ಪಾಂಡ್ಯ ಕೇವಲ 6 ಎಸತಗಳಲ್ಲಿ ಮೂರು ಹ್ಯಾಟ್ರಿಕ್ ಸಿಕ್ಸ್' ಸಿಡಿಸುವುದರೊಂದಿಗೆ 20 ರನ್ ಬಾರಿಸಿದರು. ಭರ್ಜರಿ ಆಟವಾಡಿ ಅಜೇಯರಾಗಿ ಉಳಿದ ನಾಯಕ ವಿರಾಟ್ ಕೊಹ್ಲಿ ಕೂಡ 68 ಎಸತಗಳಲ್ಲಿ 6 ಬೌಂಡರಿ 3 ಸ್ಫೋಟಕ ಸಿಕ್ಸ್'ರ್ ಬಾರಿಸಿದ್ದರು. ಅಂತಿಮವಾಗಿ ಭಾರತ 48 ಓವರ್'ಗಳಲ್ಲಿ 3 ವಿಕೇಟ್ ನಷ್ಟಕ್ಕೆ 319 ರನ್'ಗಳ ಬೃಹತ್ ರನ್ ಗಳಿಸಿತು. ಬ್ಯಾಟಿಂಗ್ ಮಾಡಿದ ಐವರು ಬ್ಯಾಟ್ಸ್'ಮೆನ್'ಗಳಲ್ಲಿ ನಾಲ್ವರು ಅರ್ಧ ಶತಕ ದಾಖಲಿಸಿದ್ದು ಕೂಡ ದಾಖಲೆಯೆ.
289 ರನ್ ಟಾರ್ಗೆಟ್
ಮೂರು ಬಾರಿ ಮಳೆ ಬಂದ ಕಾರಣ ಪಾಕಿಸ್ತಾನಕ್ಕೆ ಡೆಕ್ವರ್ಥ್ ಲೂಯಿಸ್ ಅನ್ವಯ 41 ಓವರ್'ಗಳಲ್ಲಿ 289 ರನ್ ಟಾರ್ಗೆಟ್ ನೀಡಲಾಗಿದೆ.ಪಂದ್ಯ ಶುರುವಾಗಿದ್ದು, ಪಾಕ್ 2 ಓವರ್'ಗಳಲ್ಲಿ ಯಾವುದೇ ವಿಕೇಟ್ ನಷ್ಟವಿಲ್ಲದೆ 10 ರನ್ ಗಳಿಸಿತ್ತು. ಅಜರ್ ಅಲಿ ಹಾಗೂ ಅಹ್ಮದ್ ಶೆಹಜದ್  ಬ್ಯಾಟಿಂಗ್ ನಡೆಸುತ್ತಿದ್ದಾರೆ.

ಭಾರತ 48 ಓವರ್'ಗಳಲ್ಲಿ 3 ವಿಕೇಟ್ ನಷ್ಟಕ್ಕೆ 319
(ರೋಹಿತ್: 91, ಧವನ್:68, ಕೊಹ್ಲಿ:81, ಯುವರಾಜ್:53, ಪಾಂಡ್ಯ:20)
ಪಾಕಿಸ್ತಾನಕ್ಕೆಗೆಲ್ಲಲು 41 ಓವರ್'ಗಳಲ್ಲಿ 289 ರನ್ ಟಾರ್ಗೆಟ್
Last Updated 11, Apr 2018, 1:00 PM IST


ಮುಖದ ಹೊಳಪಿಗೆ ‘ಮುಲ್ತಾನಿ ಮಿಟ್ಟಿ’
  28-03-2019 5:58AM IST    /     No Comments    /     Posted In: Beauty , Latest News
ಕಲುಷಿತ ವಾತಾವರಣ, ಆರೋಗ್ಯದ ಜೊತೆಗೆ ತ್ವಚೆಯ ಸೌಂದರ್ಯವನ್ನು ಕೂಡ ಹಾಳು ಮಾಡುತ್ತದೆ. ಧೂಳು, ಹೊಗೆಯಿಂದ ಮುಖದ ಸೌಂದರ್ಯ ಕಳೆಗುಂದುತ್ತದೆ. ಇದರಿಂದ ಪಾರಾಗಲು ಉಪಯೋಗವಾಗುವಂತ ಕೆಲವು ಸೌಂದರ್ಯ ಸಂಬಂಧಿ ಸಲಹೆಗಳು ಇಲ್ಲಿವೆ.
ಮುಲ್ತಾನಿ ಮಿಟ್ಟಿಗೆ ಬಾದಾಮಿ ಪುಡಿಯನ್ನು ಹಾಕಿ ಅದಕ್ಕೆ ಸ್ವಲ್ಪ ಪ್ರಮಾಣದಲ್ಲಿ ಹಾಲನ್ನು ಸೇರಿಸಿ ಮುಖಕ್ಕೆ ಹಚ್ಚಿಕೊಳ್ಳಿ. ಹೀಗೆ ಮಾಡುವುದರಿಂದ ಮುಖ ಸ್ವಚ್ಛವಾಗುತ್ತದೆ ಮತ್ತು ಮೃದುವಾಗುತ್ತದೆ.
ಪುದೀನಾದ ಎಲೆಗಳನ್ನು ನುಣ್ಣಗೆ ಪುಡಿ ಮಾಡಿ ಅದಕ್ಕೆ ಸ್ವಲ್ಪ ಪ್ರಮಾಣದಲ್ಲಿ ಮೊಸರನ್ನು ಸೇರಿಸಿ. ಇವೆರಡರ ಮಿಶ್ರಣವನ್ನು ಮುಲ್ತಾನಿ ಮಿಟ್ಟಿಗೆ ಸೇರಿಸಿ ಮುಖಕ್ಕೆ ಹಚ್ಚಿಕೊಳ್ಳಿ. ಹೀಗೆ ಮಾಡುವುದರಿಂದ ಮುಖದ ಕಲೆಗಳು ಮಾಯವಾಗುತ್ತವೆ.
ಮುಲ್ತಾನಿ ಮಿಟ್ಟಿಗೆ ರೋಸ್ ವಾಟರ್ ಸೇರಿಸಿ ಮುಖಕ್ಕೆ ಹಚ್ಚಿ. ಅದು ಪೂರ್ತಿಯಾಗಿ ಒಣಗಿದ ನಂತರ ಮುಖವನ್ನು ತೊಳೆದುಕೊಳ್ಳಿ. ಹೀಗೆ ಮಾಡುವುದರಿಂದ ಮುಖದಲ್ಲಿನ ಜಿಡ್ಡಿನ ಅಂಶ ಮಾಯವಾಗಿ ಚರ್ಮ ಕಾಂತಿಯುತವಾಗಿರುತ್ತದೆ.
ಒಂದು ಚಮಚ ಪಪ್ಪಾಯಿ ಹಣ್ಣಿನ ತಿರುಳಿನ ಜೊತೆ ಸ್ವಲ್ಪ ಜೇನುತುಪ್ಪ ಸೇರಿಸಿ, ಅದನ್ನು ಮುಲ್ತಾನಿ ಮಿಟ್ಟಿಗೆ ಬೆರೆಸಿ ಮುಖಕ್ಕೆ ಹಚ್ಚಿಕೊಳ್ಳಿ.
ಚಂದನದ ಪೌಡರ್ ಜೊತೆ ಟೊಮೆಟೋ ರಸವನ್ನು ಬೆರೆಸಿ ಅದನ್ನು ಮುಲ್ತಾನಿ ಮಿಟ್ಟಿಗೆ ಸೇರಿಸಿ. ಈ ಮಿಶ್ರಣವನ್ನು ಮುಖಕ್ಕೆ ಹಚ್ಚಿಕೊಳ್ಳುವುದರಿಂದ ಮುಖದ ಹೊಳಪು ಹೆಚ್ಚುತ್ತದೆ.


email
ವಾರ್ತಾ ಭಾರತಿ Jul 07, 2017, 6:14 PM IST
ದೇಶವಿಭಜನೆಯ ಕಥಾವಸ್ತುವುಳ್ಳ ಬಾಲಿವುಡ್ ಚಿತ್ರ ‘ಪಾರ್ಟಿಶನ್-1947’ ಆಗಸ್ಟ್‌ನಲ್ಲಿ ರಿಲೀಸ್‌ಗೆ ಸಜ್ಜಾಗಿದೆ. ‘ಬೆಂಡ್ ಇಟ್ ಲೈಕ್ ಬೆಕ್‌ಹ್ಯಾಂ’ ಖ್ಯಾತಿಯ ಗುರೀಂದರ್ ಚಡ್ಡಾ ನಿರ್ದೇಶನದ ಈ ಚಿತ್ರದಲ್ಲಿ ಜವಾಹರ ಲಾಲ್ ನೆಹರೂ ಹಾಗೂ ಲೇಡಿ ವೌಂಟ್‌ಬ್ಯಾಟನ್ ಅವರ ನಡುವಿನ ಆತ್ಮೀಯ ಬಾಂಧವ್ಯದ ಕುರಿತಾದ ಕೆಲವು ಸನ್ನಿವೇಶ ಗಳೂ ಇವೆಯಂತೆ. ಹಾಗಿದ್ದಲ್ಲಿ ಚಿತ್ರವು ವಿವಾದಕ್ಕೆ ತುತ್ತಾಗುವುದ ರಲ್ಲಿ ಸಂದೇಹವಿಲ್ಲ ಎನ್ನುತ್ತಾರೆ ಚಿತ್ರೋದ್ಯಮದ ಮಂದಿ. ಆದರೆ ನಿರ್ದೇಶಕಿ ಗುರೀಂದರ್ ಚಡ್ಡಾ ಅದನ್ನು ಅಲ್ಲಗಳೆಯುತ್ತಾರೆ. ಯಾರ ಭಾವನೆಗೂ ಘಾಸಿಯಾಗದ ರೀತಿಯಲ್ಲಿ ಈ ಸನ್ನಿವೇಶ ಗಳು ಮೂಡಿಬಂದಿದ್ದು, ಇಲ್ಲಿ ವಿವಾದದ ಪ್ರಶ್ನೆಯೇ ಉದ್ಭವಿಸದು ಎನ್ನುತ್ತಾರವರು. ಚಿತ್ರದ ಸಬ್ಜೆಕ್ಟ್‌ಗೆ ಅಂತಹ ಕೆಲವು ಸನ್ನಿವೇಶ ಗಳು ಅಗತ್ಯವಿರುವುದರಿಂದ ಅವನ್ನು ಅಳವಡಿಸಲಾಗಿದೆ ಎಂದವರು ಹೇಳುತ್ತಾರೆ.
ಅದೇನಿದ್ದರೂ, ಪಾರ್ಟಿಶನ್-1947 ಚಿತ್ರವು ದೇಶ ವಿಭಜನೆ ಯು ಜನಸಾಮಾನ್ಯರನ್ನು ಹೇಗೆ ಜರ್ಜರಿತಗೊಳಿಸಿತೆಂಬು ದನ್ನು, ಇಂದಿನ ತಲೆಮಾರಿಗೆ ನೆನಪಿಸುವ ಒಂದು ಪ್ರಾಮಾಣಿಕ ಪ್ರಯತ್ನವೆಂದು ಗುರಿಂದರ್ ಹೇಳುತ್ತಾರೆ.
ಎ.ಆರ್.ರಹ್ಮಾನ್ ಅವರ ಸಂಗೀತ, ಈ ಚಿತ್ರದ ಪ್ರಮುಖ ಹೆಲೈಟ್‌ಗಳಲ್ಲೊಂದೆನ್ನಲಾಗಿದೆ. ಸಾರ್ವಕಾಲಿಕ ಜನಪ್ರಿಯ ಹಾಡು ‘ದಂ ದಂ ಮಸ್ತ್ ಖಲಂದರ್’ ಹಾಡನ್ನು ರಹ್ಮಾನ್ ಈ ಚಿತ್ರ ದಲ್ಲಿ ಹೊಸ ಟ್ಯೂನ್‌ನೊಂದಿಗೆ ಮರುಸೃಷ್ಟಿಸಿದ್ದಾರೆ. ಅಲ್ಲದೆ ಈ ಹಾಡು ಬಾಲಿವುಡ್‌ನಲ್ಲಿ ಹೊಸ ಟ್ರೆಂಡ್‌ಸೆಟ್ಟರ್ ಎನಿಸಲಿದೆ ಎಂದವರು ವಿಶ್ವಾಸ ವ್ಯಕ್ತಪಡಿಸಿದ್ದಾರೆ. ಹುಮಾ ಖರೇಷಿ, ಮನೀಶ್ ದಯಾಳ್, ಓಂಪುರಿ, ಹ್ಯೂಗ್ ಬೊನ್ನಿವಿಲೆ ಹಾಗೂ ಗಿಲಿಯನ್ ಆ್ಯಂಡರ್ಸನ್ ಈ ಚಿತ್ರದಲ್ಲಿ ಅಭಿನಯಿಸಿದ್ದಾರೆ. ಆಗಸ್ಟ್ 18ರಂದು ತೆರೆಕಾಣಲಿರುವ ಈ ಚಿತ್ರ ವಿದೇಶಗಳಲ್ಲಿ ವೈಸ್‌ರಾಯ್ಸ್ ಹೌಸ್ ಎಂಬ ಹೆಸರಿನಲ್ಲಿ ಬಿಡುಗಡೆಯಾಗಲಿದೆ.

‘ವಾರ್ತಾ ಭಾರತಿ’ ನಿಮಗೆ ಆಪ್ತವೇ ? ಇದರ ಸುದ್ದಿಗಳು ಮತ್ತು ವಿಚಾರಗಳು ಎಲ್ಲರಿಗೆ ಉಚಿತವಾಗಿ ತಲುಪುತ್ತಿರಬೇಕೇ?


ರುಚಿಕರ ‘ರಸಂ ಪೌಡರ್’ ತಯಾರಿಸಿ ನೋಡಿ
  01-08-2019 5:38AM IST    /     No Comments    /     Posted In: Featured News , Recipies
ರಸಂ ಅಥವಾ ತಿಳಿ ಸಾರು ಇಲ್ಲದ ಊಟ ಏನಿದ್ದರೂ ಸಪ್ಪೆಯೇ! ಊಟದಲ್ಲಿ ರುಚಿಯನ್ನು ಜತೆಗೆ ಅರೋಗ್ಯಕ್ಕೂ ಹಿತಕರವಾದ ರಸಂ ಅನ್ನು ಶೀಘ್ರವಾಗಿ ತಯಾರಿಸಲು ರಸಂ ಪೌಡರ್ ತಯಾರಿಸಿಟ್ಟುಕೊಳ್ಳುವುದು ಸೂಕ್ತ. ಹಾಗಾಗಿ ರಸಂ ಪುಡಿಯನ್ನು ತಯಾರಿಸುವ ವಿಧಾನ ಇಲ್ಲಿದೆ.
ಬೇಕಾಗುವ ಸಾಮಗ್ರಿ:
ಒಣ ಮೆಣಸಿನ ಕಾಯಿ- ಒಂದು ಬಟ್ಟಲು, ಕೊತ್ತಂಬರಿ ಬೀಜ- ಅರ್ಧ ಬಟ್ಟಲು, ಕಾಳು ಮೆಣಸು- ಒಂದು ದೊಡ್ಡ ಚಮಚ, ಮೆಂತ್ಯ- ಅರ್ಧ ಚಮಚ, ಜೀರಿಗೆ- ಒಂದು ದೊಡ್ಡ ಚಮಚ, ಕರಿಬೇವು- ಒಂದು ಬಟ್ಟಲು, ಅರಿಶಿಣ- ಒಂದು ಚಿಕ್ಕ ಚಮಚ, ಇಂಗು- ಒಂದು ಚಿಕ್ಕ ಚಮಚ. ಎಣ್ಣೆ- ಅರ್ಧ ಚಮಚ
ತಯಾರಿಸುವ ವಿಧಾನ:
ಮೊದಲು ಬಾಣಲೆಗೆ ಮೆಣಸಿನಕಾಯಿ, ಕೊತ್ತಂಬರಿ ಬೀಜ, ಜೀರಿಗೆ, ಕಾಳು ಮೆಣಸು, ಮೆಂತ್ಯ ಮತ್ತು ಕರಿಬೇವು ಹಾಕಿ ಕಡಿಮೆ ಉರಿಯಲ್ಲಿ ಹತ್ತರಿಂದ ಹದಿನೈದು ನಿಮಿಷಗಳವರೆಗೆ ಚೆನ್ನಾಗಿ ಹುರಿಯಬೇಕು. ಹುರಿದ ನಂತರ ನಂತರ ಅದಕ್ಕೆ ಅರಿಶಿಣ, ಇಂಗು ಮತ್ತು ಎಣ್ಣೆ ಹಾಕಿ, ಸ್ಟೌವ್ ಆರಿಸಿ, ಈಗ ಎಲ್ಲವನ್ನು ಚೆನ್ನಾಗಿ ಮಿಕ್ಸ್ ಮಾಡಬೇಕು. ಆಮೇಲೆ ಸ್ವಲ್ಪ ಹೊತ್ತು ಹಾಗೆಯೇ ತಣ್ಣಗಾಗಲು ಬಿಟ್ಟು ತಣ್ಣಗಾದ ಬಳಿಕ, ಅದನ್ನು ಮಿಕ್ಸಿಯಲ್ಲಿ ಹಾಕಿ ನುಣ್ಣಗೆ ಪುಡಿ ಮಾಡಿಕೊಂಡು ಗಾಳಿಯಾಡದ ಡಬ್ಬದಲ್ಲಿ ತುಂಬಿಡಿ. ರಸಂ ತಯಾರಿಸುವ ಸಂದರ್ಭದಲ್ಲಿ ಅಗತ್ಯಕ್ಕೆ ತಕ್ಕಷ್ಟು ಸಾಮಗ್ರಿ ಬಳಸಿದರೆ ಘಮಘಮಿಸುವ ರಸಂ ಸಿದ್ದವಾಗುತ್ತದೆ.


ತೂಕ ಇಳಿಸಬೇಕೇ? ಅನ್ನ ತ್ಯಜಿಸಿ ಚಪಾತಿ ತಿನ್ನಿ
ತೂಕ ಇಳಿಸಬೇಕೇ? ಅನ್ನ ತ್ಯಜಿಸಿ ಚಪಾತಿ ತಿನ್ನಿ
HSA   ¦    Jan 17, 2018 02:42:13 PM (IST)
ಅನ್ನ ಅಥವಾ ಚಪಾತಿ ನಿಮ್ಮ ನಿತ್ಯದ ಊಟದ ತಟ್ಟೆಯಲ್ಲಿ ಇದ್ದೇ ಇರುತ್ತದೆ. ಇದರ ಹೊರತಾಗಿ ನಿಮ್ಮ ಊಟ ಸಂಪೂರ್ಣವಾಗದು. ಇದನ್ನು ಬಿಟ್ಟು ಆಹಾರ ಕ್ರಮ ಪಾಲಿಸುವುದು ತುಂಬಾ ಕಠಿಣ ಸವಾಲು. ಆದರೆ ದೇಹದಲ್ಲಿ ಅತಿಯಾದ ತೂಕ ಏರಿಸಿಕೊಂಡಿರುವವರು ಮಾತ್ರ ಕಾರ್ಬ್ಸ್ ನ್ನು ತ್ಯಜಿಸಬೇಕು. ಇದಕ್ಕಾಗಿ ಅನ್ನ ಮತ್ತು ಚಪಾತಿ ಬಿಡಲೇಬೇಕು. ಎರಡಕ್ಕೂ ತಮ್ಮದೇ ಆದ ಸಾಧಕ ಬಾಧಕಗಳು ಇವೆ. ಆದರೆ ತೂಕ ಕಳೆದುಕೊಳ್ಳುವಾಗ ಯಾವುದು ಉತ್ತಮ ಎಂದು ತಿಳಿದುಕೊಳ್ಳುವ.
ಅನ್ನ ಮತ್ತು ಚಪಾತಿ ಎರಡರಲ್ಲೂ ಸಮ ಪ್ರಮಾಣದ ಕಾರ್ಬ್ಸ್ ಮತ್ತು ಕ್ಯಾಲರಿಗಳಿವೆ. ಆದರೆ ಇದರಲ್ಲಿ ಭಿನ್ನ ರೀತಿಯ ಪೌಷ್ಠಿಕಾಂಶಗಳಿವೆ. ಅನ್ನಕ್ಕೆ ಹೋಲಿಸಿದರೆ ಚಪಾತಿಯಲ್ಲಿ ಹೆಚ್ಚಿನ ಮಟ್ಟದ ಪ್ರೋಟೀನ್ ಮತ್ತು ನಾರಿನಾಂಶವಿರುವುದು. ಇದರಿಂದ ದೀರ್ಘಕಾಲ ಹೊಟ್ಟೆ ತುಂಬಿದಂತೆ ಇರುವುದು. ಅನ್ನದಲ್ಲಿ ಪಿಷ್ಟವಿರುವ ಕಾರಣ ಬೇಗನೆ ಕರಗುವುದು.
ಪೌಷ್ಠಿಕಾಂಶಗಳಿಗೆ ಹೋಲಿಸಿದರೆ ಚಪಾತಿ ಮೇಲುಗೈ ಪಡೆಯುವುದು. ಆದರೆ ಇಡೀ ಗೋಧಿ ಚಪಾತಿಯಲ್ಲಿ ಸೋಡಿಯಂ ಹೆಚ್ಚಿರುವುದು. ಪ್ರತೀ 120 ಗ್ರಾಂ ಗೋಧಿಯಲ್ಲಿ 190 ಮಿಗ್ರಾಂ ಸೋಡಿಯಂ ಇರುವುದು. ಆದರೆ ಅನ್ನದಲ್ಲಿ ಯಾವುದೇ ಸೋಡಿಯಂ ಇರುವುದಿಲ್ಲ. ಸೋಡಿಯಂ ಕಡಿಮೆ ಮಾಡಬೇಕಿದ್ದರೆ ಚಪಾತಿ ಬೇಡವೇ ಬೇಡ.
ಆದರೆ ತೂಕ ಕಳೆದುಕೊಳ್ಳುವವರಿಗೆ ಚಪಾತಿ ಒಳ್ಳೆಯದು. ಅನ್ನಕ್ಕಿಂತ ಚಪಾತಿ ಒಳ್ಳೆಯದು ಯಾಕೆ ಎಂದು ಮುಂದೆ ತಿಳಿಯಿರಿ.
*ಚಪಾತಿಗೆ ಹೋಲಿಸಿದರೆ ಅನ್ನದಲ್ಲಿ ಆಹಾರದ ನಾರಿನಾಂಶ ಕಡಿಮೆ ಇದೆ. ಚಪಾತಿಯಲ್ಲಿ ಹೆಚ್ಚಿನ ಪ್ರೋಟೀನ್ ಮತ್ತು ನಾರಿನಾಂಶವಿದೆ.
*ಚಪಾತಿಯಲ್ಲಿ ನಾರಿನಾಂಶ ಸಮೃದ್ಧವಾಗಿರುವ ಕಾರಣ ಹೊಟ್ಟೆ ತುಂಬಿದಂತೆ ಇರುವುದು. ಇದರಿಂದ ತೂಕ ಕಡಿಮೆಯಾಗುವುದು.
*ಅನ್ನದಲ್ಲಿ ಕ್ಯಾಲರಿ ಹೆಚ್ಚಿದೆ ಮತ್ತು ಇದು ಚಪಾತಿಯಷ್ಟು ಸಂತೃಪ್ತಿ ನೀಡಲ್ಲ.
*ನೀವು ಜಗಿಯುವ ಪ್ರತಿಯೊಂದು ತುಣುಕು ಚಪಾತಿ ಸೇವಿಸುವಾಗ ನಿಮ್ಮ ದೇಹಕ್ಕೆ ಕ್ಯಾಲ್ಸಿಯಂ, ಪೊಟಾಶಿಯಂ, ಕಬ್ಬಿನಾಂಶ ಮತ್ತು ಪ್ರೋಸ್ಪೊರಸ್ ಸಿಗುವುದು. ಅನ್ನದಲ್ಲಿ ಕ್ಯಾಲ್ಸಿಯಂ ಇಲ್ಲ ಮತ್ತು ಪೊಟಾಶಿಯಂ ಮತ್ತು ಪ್ರೋಸ್ಪೊರಸ್ ಕಡಿಮೆ ಇದೆ.
*ಚಪಾತಿ ಕರಗಲು ದೀರ್ಘ ಸಮಯ ಬೇಕಾಗುವ ಕಾರಣ ರಕ್ತದ ಸಕ್ಕರೆ ಮಟ್ಟ ಸಾಮಾನ್ಯವಾಗಿರುವುದು.
ಸೂಚನೆ: ಅತಿಯಾದರೆ ಅಮೃತವು ವಿಷ ಎನ್ನುವ ಮಾತಿದೆ. ನೀವು ತೂಕ ಕಳೆದುಕೊಳ್ಳಲು ಬಯಸಿದ್ದರೆ ದಿನಕ್ಕೆ ನಾಲ್ಕು ಚಪಾತಿ ಮಾತ್ರ ಸೇವಿಸಬೇಕು. ರಾತ್ರಿ ಊಟಕ್ಕೆ ಚಪಾತಿ ಸೇವಿಸುವುದಾದರೆ ರಾತ್ರಿ 7.30ಕ್ಕೆ ಮೊದಲು ಸೇವಿಸಿ. ಅನ್ನವೇ ಬೇಕಿದ್ದರೆ ಕುಚ್ಚಲಕ್ಕಿ ತೂಕ ಇಳಿಕೆಗೆ ಒಳ್ಳೆಯದು.
More Images


ಸೀರೆಯಲ್ಲಿ ಮಿಂಚಿದ ಸುಹಾನ
ಸೀರೆಯಲ್ಲಿ ಮಿಂಚಿದ ಸುಹಾನ
ಪ್ರಜಾವಾಣಿ ವಾರ್ತೆ
Published:
03 ಜೂನ್ 2019, 01:00  IST
Updated:
03 ಜೂನ್ 2019, 01:00  IST
ಅಕ್ಷರ ಗಾತ್ರ :
ಆ
ಆ
ಅಪ್ಪ ಶಾರುಕ್ ಖಾನ್‌ನಂತೆಯೇ ಮಗಳು ಸುಹಾನ ಖಾನ್ ತಾನು ಎಲ್ಲಿರುತ್ತಾಳೋ ಅಲ್ಲಿ ಮಿಂಚಿನ ಸಂಚಾರವುಂಟು ಮಾಡುವಂಥ ಗುಣವುಳ್ಳವಳು. ಶಾರುಕ್ ಹೇಗೆ ತಮ್ಮ ಸಿನಿಮಾಗಳಿಂದ ಜನರನ್ನು ರಂಜಿಸುತ್ತಾರೋ, ಸುಹಾನ ಕೂಡಾ ಎಲ್ಲೆ ಹೋಗಲಿ ಅಲ್ಲಿ ತಾವಿರುವ ಚಿತ್ರಗಳನ್ನು ತೆಗೆದು ತಮ್ಮ ಇನ್‌ಸ್ಟಾಗ್ರಾಂಗೆ ಹಾಕುವ ಮೂಲಕ ಅಭಿಮಾನಿಗಳ ಗಮನ ಸೆಳೆಯುತ್ತಾರೆ.
ಈಚೆಗಷ್ಟೇ ಸುಹಾನ ಮದುವೆ ಸಮಾರಂಭವೊಂದಕ್ಕೆ ಹೋಗಿದ್ದಾಗ ಅಲ್ಲಿ ಗೆಳತಿ ಜತೆಗೆ ತೆಗೆದುಕೊಂಡ  ಚಿತ್ರಗಳನ್ನು ಇನ್‌ಸ್ಟಾಗ್ರಾಂನಲ್ಲಿ ಹಂಚಿಕೊಂಡಿದ್ದಾರೆ. ಕೆಂಪು ಮತ್ತು ಆಲಿವ್ ಹಸಿರು ಬಣ್ಣ ಮಿಶ್ರಣದ ಸೀರೆ ಉಟ್ಟಿದ್ದ ಸುಹಾನ, ಇದಕ್ಕೆ ತಕ್ಕಂತೆ ಹಾಲ್ಟರ್ ನೆಕ್‌ನ ರವಿಕೆ ಧರಿಸಿ ನೆರೆದವರ ಆಕರ್ಷಣೆಯ ಕೇಂದ್ರಬಿಂದುವಾಗಿದ್ದಾರೆ.
ಸೀರೆಗೆ ಒಪ್ಪುವಂತ ಕಿವಿಯೋಲೆ ಧರಿಸಿರುವ ಸುಹಾನ, ಸರಳ ಮೇಕಪ್ ಮತ್ತು ಇಳಿಬಿಟ್ಟ ಉದ್ದನೆಯ ಕೂದಲಿನಲ್ಲಿ ಸರಳತೆಯೇ ಸೌಂದರ್ಯ ಅನ್ನುವ ಮಂತ್ರ ಸಾರುವಂತಿದ್ದಾರೆ. ಸಿನಿಮಾರಂಗಕ್ಕೆ ಪದಾರ್ಪಣೆ ಮಾಡುವ ಮುನ್ನವೇ ಸುಹಾನ ಕೂತರೆ, ನಿಂತರೆ ಸಾಕು ಮಾಧ್ಯಮಗಳಿಗೆ ಸುದ್ದಿಯ ಕೇಂದ್ರವಾಗುತ್ತಿದ್ದಾರೆ.


heroines
ನಿರ್ಮಾಣದತ್ತ ನಾಯಕಿಯರು
ನಾಯಕರು ನಿರ್ಮಾಪಕರಾದ ಸುದ್ದಿ ಓದಿದ್ದೀರಿ. ಈಗ ನಾಯಕಿಯರೂ ಸದ್ದಿಲ್ಲದೇ ನಿರ್ಮಾಣಕ್ಕೆ ಇಳಿಯುತ್ತಿದ್ದಾರೆ. ಇವರೆಲ್ಲ ಉತ್ತಮ ಕತೆಗಳನ್ನು ಆಯ್ಕೆ ಮಾಡಿಕೊಳ್ಳುತ್ತಿರುವುದು ವಿಶೇಷ.
| Updated:
Aug 17, 2015, 04:52AM IST
ನಾಯಕರು ನಿರ್ಮಾಪಕರಾದ ಸುದ್ದಿ ಓದಿದ್ದೀರಿ. ಈಗ ನಾಯಕಿಯರೂ ಸದ್ದಿಲ್ಲದೇ ನಿರ್ಮಾಣಕ್ಕೆ ಇಳಿಯುತ್ತಿದ್ದಾರೆ. ಇವರೆಲ್ಲ ಉತ್ತಮ ಕತೆಗಳನ್ನು ಆಯ್ಕೆ ಮಾಡಿಕೊಳ್ಳುತ್ತಿರುವುದು ವಿಶೇಷ.
- ಶರಣು ಹುಲ್ಲೂರು ಇಲ್ಲಿಯವರೆಗೂ ನಾಯಕರು ಹೆಚ್ಚಾಗಿ ಚಿತ್ರಗಳನ್ನು ನಿರ್ಮಾಣ ಮಾಡಿದ್ದರು. ಗಣೇಶ್, ಸುದೀಪ್, ದರ್ಶನ್, ದುನಿಯಾ ವಿಜಯ್, ಅಜಯ್ ರಾವ್ ಸೇರಿದಂತೆ ಬಹುತೇಕ ನಾಯಕರು ನಟನೆಯ ಜತೆ ಜತೆಗೆ ನಿರ್ಮಾಪಕರಾಗಿಯೂ ಕೆಲಸ ಮಾಡಿದ್ದಾರೆ. ಇವರ ಹಾದಿಯಲ್ಲಿ ಸಾಗುತ್ತಿದ್ದಾರೆ ಹಲವು ನಾಯಕಿಯರು. ಮಮತಾ ರಾವುತ್, ಪೂರ್ಣಿಮಾ ಗೌಡ, ಪೂಜಾ ಗಾಂಧಿ, ಶ್ವೇತಾ ಶ್ರೀವಾತ್ಸವ್ ಹೀಗೆ ಹಲವು ನಾಯಕಿಯರು ನಿರ್ಮಾಣಕ್ಕೆ ಇಳಿದಿದ್ದಾರೆ.
ಈಗಾಗಲೇ ರಕ್ಷಿತಾ ಪ್ರೇಮ್, ಪ್ರಿಯಾಂಕಾ ಉಪೇಂದ್ರ ನಿರ್ಮಾಣ ಮಾಡುವ ಮೂಲಕ ‘ಹಿರೋಯಿನ್ಸ್ ಕೇವಲ ಗ್ಲಾಮ್ ಗೊಂಬೆಗಳಲ್ಲ, ಎಂಥ ಕಠಿಣ ಕೆಲಸವನ್ನೂ ಮಾಡಬಲ್ಲರು’ ಎಂಬುದನ್ನು ಸಾಬೀತು ಪಡಿಸಿದ್ದಾರೆ. ಇದೀಗ ಇಂತಹ ನಾಯಕಿ ಕಂ ನಿರ್ಮಾಪಕಿಯರ ಸಂಖ್ಯೆ ಹೆಚ್ಚುತ್ತಿದೆ.
ಮಮತಾ ರಾವುತ್:  ಕನ್ನಡ, ತೆಲುಗು, ತಮಿಳು ಸೇರಿದಂತೆ ಇಪ್ಪತ್ತೈದಕ್ಕೂ ಹೆಚ್ಚು ಚಿತ್ರಗಳಲ್ಲಿ ನಟಿಸಿರುವ ಮಮತಾ ರಾವುತ್, ಮೂರು ಭಾಷೆಗಳಲ್ಲಿ ಸಿನಿಮಾ ಮಾಡುವ ತಯಾರಿ ಮಾಡಿಕೊಂಡಿದ್ದಾರೆ. ಈಗಾಗಲೇ ಸ್ಕ್ರಿಪ್ಟ್ ಕೆಲಸ ಮುಗಿದಿದ್ದು, ತಾರಾಗಣದ ಆಯ್ಕೆ ನಡೆಯಬೇಕಿದೆ. ಕನ್ನಡದಲ್ಲಿ ತಯಾರಾಗುವ ಸಿನಿಮಾವನ್ನು ಉಳಿದ ಎರಡು ಭಾಷೆಗಳಿಗೆ ಡಬ್ ಮಾಡುವ ಯೋಚನೆ ಇದೆಯಂತೆ. ‘ನಿರ್ಮಾಣ ವಿಭಾಗದಲ್ಲಿ ಕೆಲಸ ಮಾಡಬೇಕು ಎನ್ನುವುದು ನನ್ನ ಬಹುದಿನಗಳ ಕನಸು. ಅದಕ್ಕೆ ಹಲವರು ಸಾಥ್ ನೀಡುತ್ತಿದ್ದಾರೆ. ನಿರ್ಮಾಣದ ಹೊಣೆಯನ್ನು ಹೊತ್ತುಕೊಂಡಿದ್ದೇನೆ. ನಾನು ಎಕ್ಸಿಕ್ಯೂಟಿವ್ ಪ್ರೊಡುಸರ್ ಸದ್ಯದಲ್ಲೇ ಎಲ್ಲವನ್ನೂ ಹೇಳುತ್ತೇನೆ’ ಅಂತಾರೆ ಮಮತಾ.
ಪೂರ್ಣಿಮಾ:  ಶ್ರೀನಗರ ಕಿಟ್ಟಿ ಸೇರಿದಂತೆ ಹಲವು ನಟರ ಜತೆ ತೆರೆ ಹಂಚಿಕೊಂಡಿರುವ ಪೂರ್ಣಿಮಾ, ಮಲಯಾಳಂ ಸಿನಿಮಾ ನಿರ್ಮಾಣ ಮಾಡುತ್ತಿದ್ದಾರೆ. ಆ. 20ರಿಂದ ಈ ಸಿನಿಮಾದ ಶೂಟಿಂಗ್ ಶುರುವಾಗುತ್ತಿದೆ. ಅಪರೂಪದ ಕತೆಯನ್ನು ಅವರು ಈ ಚಿತ್ರಕ್ಕಾಗಿ ಆಯ್ಕೆ ಮಾಡಿಕೊಂಡಿದ್ದು ವಿಶೇಷ. ತಾರಾಗಣದಲ್ಲಿ ಬಹುತೇಕ ಹೊಸಬರಿದ್ದರೂ, ಇದೊಂದು ಅತ್ಯುತ್ತಮ ಸಿನಿಮಾ ಆಗಲಿದೆ ಎಂಬ ನಂಬಿಕೆ ಅವರದ್ದು.
ರಾಧಿಕಾ ಗಾಂಧಿ:  ಅಭಿನೇತ್ರಿ ಸಿನಿಮಾದ ಮೂಲಕ ನಿರ್ಮಾಪಕಿ ಆದ ಪೂಜಾ ಗಾಂಧಿ, ಈಗ ತಮ್ಮ ಸಹೋದರಿ ರಾಧಿಕಾ ಗಾಂಧಿಯನ್ನೂ ನಿರ್ಮಾಣಕ್ಕೆ ಕರೆತಂದಿದ್ದಾರೆ. ಈಗ ಸಹೋದರಿಯರು ಜತೆಯಾಗಿ ಹೊಸ ಸಿನಿಮಾ ನಿರ್ಮಾಣ ಮಾಡುತ್ತಿದ್ದಾರೆ. ರಾಧಿಕಾ ಕೂಡ ಹಲವು ಚಿತ್ರಗಳ ನಾಯಕಿ. ಈಗ ಇದೇ ಮೊದಲ ಬಾರಿಗೆ ಅಕ್ಕನ ಜತೆ ನಿರ್ಮಾಣದಲ್ಲಿ ಕೈಜೋಡಿಸಿದ್ದಾರೆ.
ಅಭಿನೇತ್ರಿ ನಂತರ ಪೂಜಾ ಗಾಂಧಿ ಮತ್ತೊಂದು ಸಿನಿಮಾ ಕೈಗೆತ್ತಿಕೊಂಡರು. ಮುತ್ತುಲಕ್ಷ್ಮಿ ಹೆಸರಿನ ಆ ಚಿತ್ರವು ಟೇಕಾಫ್ ಆಗಲಿಲ್ಲ. ಈಗ ಆ ಚಿತ್ರ ಕೈಬಿಟ್ಟು, ಹೊಸ ಸಿನಿಮಾಗೆ ಹಣ ಹೂಡಿದ್ದಾರೆ.
ಶ್ವೇತಾ ಶ್ರೀವಾತ್ಸವ್:  ವರ್ಷದ ಹಿಂದೆಯೇ ತಾವು ನಿರ್ಮಾಣಕ್ಕೆ ಇಳಿಯುವುದಾಗಿ ಹೇಳಿದ್ದ ಶ್ವೇತಾ ಶ್ರೀವಾತ್ಸವ್, ಈಗ ಅದಕ್ಕೆ ಸಿದ್ಧತೆ ಮಾಡಿಕೊಳ್ಳುತ್ತಿದ್ದಾರೆ. ಸದ್ಯ ಅವರು ಕಿರಗೂರಿನ ಗಯ್ಯಾಳಿಗಳು ಸೇರಿದಂತೆ ಹಲವು ಚಿತ್ರಗಳ ನಟನೆಯಲ್ಲಿ ಬಿಝಿ ಆಗಿದ್ದಾರೆ. ಆನಂತರವಷ್ಟೇ ನಿರ್ಮಾಣದ ಬಗ್ಗೆ ಸೀರಿಯಸ್ ಆಗಿ ತೊಡಗಿಕೊಳ್ಳುವುದಾಗಿ ಹೇಳಿದ್ದಾರೆ. ನಿರ್ಮಾಣದ ಜತೆಗೆ ನಿರ್ದೇಶನ ಮಾಡುವ ಆಸೆಯೂ ಅವರದ್ದು.


|
Updated: Tuesday, November 13, 2018, 14:16 [IST]
ಒಂದು ಕಾಲದಲ್ಲಿ ಪರಂಗಿಯವರ ಕಾಯಿಲೆ ಎಂದೇ ಗುರುತಿಸಲ್ಪಡುತ್ತಿದ್ದ ಮಧುಮೇಹ ಇಂದು ಭಾರತದಲ್ಲಿ ಅತಿ ಸಾಮಾನ್ಯವಾದ ಕಾಯಿಲೆಯಾಗಿದೆ. ಇದಕ್ಕೆ ಅನುವಂಶಿಕ ಕಾರಣಗಳ ಜೊತೆಗೇ ಬದಲಾಗಿರುವ ನಮ್ಮ ಜೀವನಶೈಲಿಯೂ ಒಂದು ಕಾರಣವಾಗಿದೆ. ಕಡಿಮೆಯಾಗಿರುವ ದೈಹಿಕ ಶ್ರಮ, ಅತಿಯಾಗಿ ಬಳಸಲ್ಪಡುತ್ತಿರುವ ಸಿದ್ಧ ಆಹಾರಗಳು, ಆಹಾರ ಕೆಡದಂತಿರಲು ಸೇರಿಸಿರುವ ಸಂರಕ್ಷಕಗಳು ಮೊದಲಾದವೆಲ್ಲಾ ಮುಂದೆಂದೋ ಬರಬೇಕಿದ್ದ ಮಧುಮೇಹವನ್ನು ಚಿಕ್ಕಂದಿನಲ್ಲಿಯೇ ಬರುವಂತೆ ಮಾಡಿವೆ. ಮಕ್ಕಳಲ್ಲಿಯೂ ಕಂಡುಬರುತ್ತಿರುವುದು ಆಘಾತಕಾರಿ ಬೆಳವಣಿಗೆ. ಗರ್ಭಾವಸ್ಥೆಯಲ್ಲಿಯೂ ಕಾಣಬರುವ ತಾತ್ಕಾಲಿಕ ಮಧುಮೇಹ (gestational diabetes) ಸಹಾ ಇಂದು ಸಾಮಾನ್ಯವಾಗತೊಡಗಿದೆ.
ಇತ್ತೀಚಿನ ಸಮೀಕ್ಷೆಗಳ ಪ್ರಕಾರ ಟೈಪ್ 2 ಮಧುಮೇಹಿಗಳನ್ನು (ಉತ್ಪತ್ತಿಯಾದ ಇನ್ಸುಲಿನ್ ಬಳಕೆಯಲ್ಲಿ ದೇಹ ಸೋಲುವುದು) ಹೊಂದಿರುವಲ್ಲಿ ಭಾರತ ಪ್ರಥಮ ಸ್ಥಾನದಲ್ಲಿದೆ. ಮಧುಮೇಹ ಒಮ್ಮೆ ಆವರಿಸಿದರೆ ಇದನ್ನು ಹಿಂದಕ್ಕೆ ಸರಿಸಲು ಸಾಧ್ಯವಿಲ್ಲ. ಆದರೆ ನಿಯಂತ್ರಣದಲ್ಲಿರಿಸಿ ಸಾಮಾನ್ಯ ಜೀವನ ನಡೆಸಬಹುದು. ಇದಕ್ಕೆ ಇನ್ಸುಲಿನ್ ಚಿಕಿತ್ಸೆ ಮತ್ತು ಒಂದು ವೇಳೆ ಮಧುಮೇಹ ಅತಿಯಾಗಿ ಮೂತ್ರಪಿಂಡಗಳ ಮೇಲೆ ಪ್ರಭಾವ ಬೀರಿ ವಿಫಲಗೊಂಡರೆ ಡಯಾಲಿಸಿಸ್ ಮಾಡುವ ಅಗತ್ಯತೆ ತೋರುತ್ತದೆ.
ಇವೆಲ್ಲವೂ ದುಬಾರಿಯಾಗಿದ್ದು ಸಾಮಾನ್ಯ ಜನರಿಗೆ ದುಗುಡ ಹೆಚ್ಚಿಸುತ್ತವೆ. ಹೆಚ್ಚಿನ ಜನರು ಸಕ್ಕರೆ ಅಥವಾ ಸಿಹಿ ತಿನ್ನುವುದರಿಂದ ಮಧುಮೇಹ ಬರುತ್ತದೆ ಎಂದೇ ತಿಳಿದಿದ್ದಾರೆ. ಸಿಹಿಯನ್ನು ಸಿಹಿಯ ರೀತಿಯಲ್ಲಲ್ಲದೇ ಊಟದ ಪ್ರಮಾಣದಲ್ಲಿ ಸೇವಿಸಿದರೆ ಮಧುಮೇಹದ ಸಹಿತ ಇತರ ಹಲವಾರು ತೊಂದರೆಗಳು ಆವರಿಸುವ ಸಾಧ್ಯತೆ ಹೆಚ್ಚುತ್ತದೆ. ಇದರೊಂದಿಗೆ ಅನುವಂಶೀಯ ಕಾರಣಗಳು, ಮಾನಸಿಕ ಒತ್ತಡ, ಇತರ ಔಷಧಿಗಳ ಅಡ್ಡಪರಿಣಾಮಗಳು ಮುಂದೆ ಬರಬೇಕಾಗಿದ್ದ ಮಧುಮೇಹವನ್ನು ಬೇಗನೇ ಬರುವಂತೆ ಮಾಡುತ್ತವೆ. ಆದ್ದರಿಂದ ಸೂಕ್ತ ಮುನ್ನೆಚ್ಚರಿಕೆಗಳನ್ನು ಕೈಗೊಳ್ಳುವ ಮೂಲಕ ಮಧುಮೇಹ ಆವರಿಸುವ ಸಾಧ್ಯತೆಯನ್ನು ದೂರಮಾಡಬಹುದು. ಸೈಲೆಂಟ್ ಕಿಲ್ಲರ್ ಮಧುಮೇಹ ಮಣಿಸಲು ಇಲ್ಲಿದೆ ರಣತಂತ್ರ!
ಇದಕ್ಕಾಗಿ ದುಬಾರಿ ಔಷಧಿ ಮಾತ್ರೆಗಳಿಗೆ ಹಣ ವ್ಯಯಿಸುವ ಅಗತ್ಯವಿಲ್ಲ. ಪ್ರಥಮವಾಗಿ ಮಾಡಬೇಕಾದುದು ನಮ್ಮ ಸೋಮಾರಿತನವನ್ನು ದೂರ ಮಾಡಿ ಆಹಾರದಲ್ಲಿ ನಿಯಂತ್ರಣ ಸಾಧಿಸುವುದು. ಇವೆರಡಕ್ಕೂ ಅಗತ್ಯವಿರುವುದು ಕೇವಲ ಮಾನಸಿಕ ದೃಢತೆಯೇ ಹೊರತು ಇನ್ನೇನೂ ಬೇಕಾಗಿಲ್ಲ. ಒಂದು ವೇಳೆ ನಿಮ್ಮ ವಂಶಜರಲ್ಲಿ ಮಧುಮೇಹವಿದ್ದರೆ ಅಥವಾ ಈಗಾಗಲೇ ಪ್ರಾರಂಭವಾಗಿದ್ದರೆ ಕೆಳಗಿನ ಸ್ಲೈಡ್ ಶೋ ಮೂಲಕ ಸೂಚಿಸಿರುವ ವಿಧಾನಗಳನ್ನು ಅಳವಡಿಸಿಕೊಳ್ಳುವ ಮೂಲಕ ಇದರ ಆಗಮನದ ಸಾಧ್ಯತೆಯನ್ನು ತಡವಾಗಿಸಬಹುದು ಅಥವಾ ಈಗಾಗಲೇ ಪ್ರಾರಂಭವಾಗಿದ್ದರೆ ಇದನ್ನು ಸಮರ್ಥವಾಗಿ ನಿಯಂತ್ರಿಸಿಕೊಳ್ಳಬಹುದು.
ಹಾಗಲಕಾಯಿ ಸೇವನೆ
ಹಾಗಲಕಾಯಿಯ ಕಹಿರುಚಿ ಯಾರಿಗೂ ರುಚಿಸುವುದಿಲ್ಲ. ಆದರೆ ಬೆಳಿಗ್ಗೆ ಖಾಲಿಹೊಟ್ಟೆಯಲ್ಲಿ ಹಾಗಲಕಾಯಿಯ ರಸವನ್ನು ಸೇವಿಸುವುದರಿಂದ ಟೈಪ್ 1 ಮತ್ತು ಟೈಪ್ 2 ಮಧುಮೇಹಗಳು ಸಮರ್ಥವಾಗಿ ನಿಯಂತ್ರಣಕ್ಕೆ ಬಂದಿರುವುದು ಹಲವು ಪ್ರಕರಣಗಳಿಂದ ದೃಢೀಕರಿಸಲಾಗಿದೆ. ಆದರೆ ಇದರ ಕಹಿರುಚಿ ಅಡ್ಡಿಯಾಗಿದ್ದರೆ ಹಾಗಲಕಾಯಿಯನ್ನು ಉದ್ದಕ್ಕೆ ಒಂದು ಕಡೆ ಮಾತ್ರ ಸೀಳಿ ಒಳಗಿನ ಬೀಜ ನಿವಾರಿಸಿ ಇದರೊಳಗೆ ನಿಮಗೆ ಇಷ್ಟದ ಹೂರಣ ಸೇರಿಸಿ ಹುರಿದು ತಿನ್ನಬಹುದು,ಅಥವಾ ಚಿಕ್ಕದಾಗಿ ಬಿಲ್ಲೆಗಳಂತೆ ಕತ್ತರಿಸಿ ಎಣ್ಣೆಯಲ್ಲಿ ಹುರಿದು ಕುರುಕುತಿಂಡಿಯಂತೆ ತಿನ್ನಬಹುದು.
ಹಾಗಲಕಾಯಿ ಸೇವನೆ
ಪ್ರಾರಂಭಕ್ಕೆ ಇದರ ಕಹಿಗುಣ ನಿಮಗೆ ಇಷ್ಟವಾಗದಿದ್ದರೂ ನಿಮ್ಮ ಮನಸ್ಸನ್ನು ಈ ಕಹಿಯೆಡೆಗೆ ತಿರುಗಿಸುವ ಮೂಲಕ ಇದನ್ನು ಇಷ್ಟವಾಗುವಂತೆ ಮಾಡಬಹುದು. ಮೆಣಸು ಖಾರವಲ್ಲವೇ, ಖಾರ ನಿಮಗೆ ಇಷ್ಟವಾಗಿರುವುದಕ್ಕೆ ಇದರ ಮೇಲೆ ನೀವು ಮನಸ್ಸನ್ನು ಇಷ್ಟದ ರೂಪದಲ್ಲಿ ದಾಖಲಿಸಿರುವುದೇ ಕಾರಣ. ಇದೇ ರೀತಿ ಕಹಿಯನ್ನೂ ಇಷ್ಟದ ರುಚಿಯಾಗಿಸಿದರೆ ಕೆಲವೇ ದಿನಗಳಲ್ಲಿ ಹಾಗಲಕಾಯಿಯ ಕಹಿಯೂ ಸಿಹಿಯಾಗಿ ಮಾರ್ಪಡುತ್ತದೆ.
ನೆನೆಸಿಟ್ಟ ಮೆಂತೆಯ ನೀರು
ಒಂದು ಲೋಟ ತಣ್ಣೀರಿನಲ್ಲಿ ಕಾಲು ಚಮಚ ಮೆಂತೆಕಾಳುಗಳನ್ನು ಹಾಕಿ ಇಡಿಯ ರಾತ್ರಿ ನೆನೆಸಿಡಿ. ಮರುದಿನ ಬೆಳಿಗ್ಗೆ ಹಲ್ಲುಜ್ಜಿದ ಬಳಿಕ ಈ ನೀರನ್ನು ಮೆಂತೆಕಾಳುಗಳ ಸಹಿತ ಪೂರ್ತಿಯಾಗಿ ಸೇವಿಸಿ. ಈ ವಿಧಾನ ಟೈಪ್ -1 ಮಧುಮೇಹಿಗಳಿಗೆ ಸೂಕ್ತವಾಗಿದೆ.
ನೇರಳೆ ಹಣ್ಣಿನ ಬೀಜ
ಮಧುಮೇಹದ ನಿಯಂತ್ರಣಕ್ಕೆ ನೇರಳೆ ಹಣ್ಣಿನ ಬೀಜಗಳು ಉತ್ತಮ ಆಯ್ಕೆಯಾಗಿದೆ. ಇದರಲ್ಲಿರುವ ಪೋಷಕಾಂಶಗಳು ಮೇದೋಜೀರಕ ಗ್ರಂಥಿಯ ಕ್ಷಮತೆಯನ್ನು ಹೆಚ್ಚಿಸುತ್ತವೆ. ಚೆನ್ನಾಗಿ ಹಣ್ಣಾದ ನೇರಳೆ ಹಣ್ಣಿನ ಬೀಜಗಳನ್ನು ಬಿಸಿಲಿನಲ್ಲಿ ಚೆನ್ನಾಗಿ ಒಣಗಿಸಿ ಪುಡಿ ಮಾಡಿಟ್ಟುಕೊಳ್ಳಬೇಕು. ಒಂದು ಚಮಚದಷ್ಟು ಈ ಪುಡಿಯನ್ನು ನೀರಿನೊಂದಿಗೆ ಬೆರೆಸಿ ದಿನಕ್ಕೆರಡು ಬಾರಿ ಕುಡಿಯುವ ಮೂಲಕವೂ ಮಧುಮೇಹ ನಿಯಂತ್ರಣಕ್ಕೆ ಬರುತ್ತದೆ. ಇದು ಟೈಪ್ 1 ಮಧುಮೇಹಕ್ಕೆ ಹೆಚ್ಚು ಸೂಕ್ತವಾಗಿದೆ.
ಪೇರಳೆ ಹಣ್ಣು
ಸರಿಸುಮಾರು ವರ್ಷವಿಡೀ ಸಿಗುವ ಪೇರಳೆಹಣ್ಣಿನಲ್ಲಿ ಕರಗುವ ನಾರು ಮತ್ತು ವಿಟಮಿನ್ ಸಿ ಉತ್ತಮ ಪ್ರಮಾಣದಲ್ಲಿವೆ. ಇದು ಮಧುಮೇಹಿಗಳು ತಿನ್ನಬಹುದಾದ ಹಣ್ಣುಗಳಲ್ಲಿ ಒಂದಾಗಿದೆ. ಆದರೆ ಇತ್ತೀಚಿನ ಸಂಶೋಧನೆಗಳಲ್ಲಿ ಪೇರಳೆಯ ಸಿಪ್ಪೆಯನ್ನು ತಿನ್ನುವ ಮೂಲಕ ರಕ್ತದಲ್ಲಿ ಸಕ್ಕರೆಯ ಪ್ರಮಾಣ ಹೆಚ್ಚಾಗುತ್ತದೆ. ಆದ್ದರಿಂದ ಸಿಪ್ಪೆಯನ್ನು ನಿವಾರಿಸಿ ತಿರುಳನ್ನು ಮಾತ್ರ ಸೇವಿಸುವುದು ಉತ್ತಮ.
ನೆಲ್ಲಿಕಾಯಿ ರಸ
ನೆಲ್ಲಿಕಾಯಿಯನ್ನು ಹಸಿಯಾಗಿ ಸೇವಿಸುವುದು ಅಥವಾ ರಸವನ್ನು ಹಿಂಡಿ ನೀರಿನೊಂದಿಗೆ ಬೆರೆಸಿ ಕುಡಿಯುವ ಮೂಲಕವೂ ರಕ್ತದಲ್ಲಿ ಸಕ್ಕರೆಯ ಮಟ್ಟವನ್ನು ಕಡಿಮೆಗೊಳಿಸಲು ಸಹಕಾರಿಯಾಗಿದೆ.
ಟೀ ಕಾಫಿಯಲ್ಲಿ ಜೇನಿನ ಬಳಕೆ
ಕೆಲವರಿಗೆ ಟೀ ಕಾಫಿ ನಿತ್ಯದ ಅಭ್ಯಾಸವಾಗಿದ್ದು ಇದನ್ನು ಬಿಡಲು ಸಾಧ್ಯವೇ ಇಲ್ಲದಂತಹ ಪರಿಸ್ಥಿತಿಗೆ ಒಳಗಾಗಿರುತ್ತಾರೆ. ಇಂತಹವರಿಗೆ ಒಂದು ವೇಳೆ ಟೈಪ್ ೨ ಮಧುಮೇಹವಿದ್ದರೆ ಟೀ ಕಾಫಿಯಲ್ಲಿ ಸಕ್ಕರೆಯ ಬದಲು ಸ್ವಲ್ಪವೇ ಸ್ವಲ್ಪ ಜೇನನ್ನು ಸೇರಿಸಿ ಕುಡಿಯಬಹುದು. ಸಂಶೋಧನೆಗಳ ಪ್ರಕಾರ ಹಾಲಿಲ್ಲದ ಜೇನು ಸೇರಿಸಿದ ಕಾಫಿ ಟೈಪ್ 2 ಮಧುಮೇಹ ಆವರಿಸುವ ಸಾಧ್ಯತೆಯನ್ನು ಕಡಿಮೆಮಾಡುತ್ತದೆ.
ಹಸಿರು ಟೀ
ಹಸಿರು ಟೀ ಆರೋಗ್ಯಕ್ಕೆ ಹಲವು ವಿಧದಲ್ಲಿ ಪ್ರಯೋಜನಕಾರಿಯಾಗಿದೆ. ಇದರಲ್ಲಿ ಮಧುಮೇಹದ ನಿಯಂತ್ರಣವೂ ಒಂದು. ನಿತ್ಯದ ಟೀ ಕಾಫಿಯ ಬದಲಿಗೆ ಹಸಿರು ಟೀ ಯಲ್ಲಿ ಕೊಂಚ ಲಿಂಬೆರಸ, ಪುದಿನಾ ಎಲೆ ಸೇರಿಸಿ ಕುಡಿದರೆ ಭಿನ್ನವಾದ ರುಚಿಯ ಜೊತೆ ಆರೋಗ್ಯವೂ ಸುಧಾರಿಸುತ್ತದೆ. ಈ ಎಲ್ಲಾ ವಿಧಾನಗಳ ಜೊತೆಗೆ ನಿತ್ಯವೂ ನಿಯಮಿತವಾಗಿ ದೈಹಿಕ ವ್ಯಾಯಾಮ, ನಡಿಗೆ, ಸೂಕ್ತ ನಿದ್ದೆ, ಒತ್ತಡರಹಿತ ಜೀವನ ಮೊದಲಾದವು ಮಧುಮೇಹದ ನಿಯಂತ್ರಣಕ್ಕೆ ಪೂರಕವಾಗಿವೆ.
ನುಗ್ಗೇಕಾಯಿ ಮರದ ಎಲೆಗಳು
(moringa leaf) ನುಗ್ಗೆ ಮರದ ಎಲೆಗಳು ಚಿಕ್ಕದಾಗಿದ್ದರೂ ಪೋಷಕಾಂಶಗಳ ಪಟ್ಟಿ ಜೋರಾಗಿದೆ. ಈ ಎಲೆಗಳು ಆಹಾರವನ್ನು ಜೀರ್ಣೀಸಿಕೊಳ್ಳುವ ಗತಿಯನ್ನು ಕೊಂಚ ನಿಧಾನಗೊಳಿಸಿ ಸಕ್ಕರೆಯ ಬಳಕೆಯನ್ನು ಹೆಚ್ಚು ಸಮರ್ಥಗೊಳಿಸಲು ಸಹಕರಿಸುತ್ತದೆ. ಸುಮಾರು ಒಂದು ಹಿಡಿಯಷ್ಟು ನುಗ್ಗೇ ಮರದ ಹಸಿ ಎಲೆಗಳನ್ನು ಚೆನ್ನಾಗಿ ಅರೆದು ಹಿಂಡಿ ರಸ ತೆಗೆಯಿರಿ. ಬೆಳಿಗ್ಗೆ ಖಾಲಿಹೊಟ್ಟೆಯಲ್ಲಿ ಸುಮಾರು ಕಾಲು ಕಪ್ ಪ್ರಮಾಣದಲ್ಲಿ ಈ ನೀರನ್ನು ಕುಡಿಯಿರಿ. ಇದು ಟೈಪ್ -1 ಮಧುಮೇಹಕ್ಕೆ ಹೆಚ್ಚು ಸೂಕ್ತವಾಗಿದೆ.
ಕಹಿಬೇವಿನ ಎಲೆ
ಕಹಿಬೇವಿನ ಎಲೆಗಳನ್ನು ಮತ್ತು ತುದಿಯ ಕಾಂಡವನ್ನು ನುಣ್ಣಗೆ ಅರೆದು ರಸ ಹಿಂಡಿಕೊಳ್ಳಿ. ಒಂದು ಲೋಟ ಬೆಚ್ಚನೆಯ ನೀರಿಗೆ ಒಂದು ದೊಡ್ಡ ಚಮಚ ಈ ರಸವನ್ನು ಸೇರಿಸಿ ಬೆಳಿಗ್ಗೆ ಖಾಲಿಹೊಟ್ಟೆಯಲ್ಲಿ ಸೇವಿಸಿ.ಬಳಿಕ ಸುಮಾರು ಮುಕ್ಕಾಲು ಘಂಟೆ ಏನನ್ನೂ ಸೇವಿಸಬಾರದು.
ಬೆಂಡೆಕಾಯಿ
ಬೆಂಡೆಕಾಯಿಲ್ಲಿರುವ ದ್ರವ ಮಧುಮೇಹವನ್ನು ನಿಯಂತ್ರಣ ಮಾಡುವಲ್ಲಿ ತುಂಬಾ ಸಹಕಾರಿಯಾಗಿದೆ. ಬೆಂಡೆಕಾಯಿಯ ತುದಿ ಮುರಿದು ಅದರ ದ್ರವವನ್ನು ಒಂದು ಲೋಟ ನೀರಿನಲ್ಲಿ ಹಾಕಿ ಬೆಳಗ್ಗೆ ಎದ್ದು ಆ ನೀರನ್ನು ಕುಡಿಯಬೇಕು. ಈ ರೀತಿ ಮಾಡಿದರೆ ಮಧುಮೇಹ ನಿಯಂತ್ರಣದಲ್ಲಿರುತ್ತದೆ. ಅಲ್ಲದೆ ಯಾವುದೇ ಇನ್ಸುಲಿನ್ ಚುಚ್ಚು ಮದ್ದಿನ ಅಗತ್ಯ ಕೂಡ ಕಂಡು ಬರುವುದಿಲ್ಲ.
ದಾಲ್ಚಿನ್ನಿ
ದಾಲ್ಚಿನ್ನಿ ಸೇವನೆಯಿಂದ ಕಡಿಮೆ ಇರುವ ರಕ್ತದೊತ್ತಡ ಮತ್ತು ಇನ್ಸುಲಿನ್ ಪ್ರಮಾಣದಲ್ಲಿ ಸುಧಾರಣೆ ಕಂಡುಬರುತ್ತದೆ. ಜೊತೆಗೇ ತೂಕ ಏರುವುದನ್ನು ನಿಯಂತ್ರಿಸಿ ಹೃದಯಾಘಾತದ ಸಂಭವಗಳಿಂದ ಕಾಪಾಡುತ್ತದೆ. ಪ್ರತಿದಿನಕ್ಕೆ ಅರ್ಧ ಚಿಕ್ಕ ಚಮಚದಷ್ಟು ಪ್ರಮಾಣ ಅಧ್ಬುತಗಳನ್ನೇ ಸಾಧಿಸಬಲ್ಲುದು.
ಉಪಯೋಗಿಸುವ ವಿಧಾನ
ನಿಮ್ಮ ನಿತ್ಯದ ಊಟದಲ್ಲಿ ಒಂದು ಗ್ರಾಮ್ ದಾಲ್ಚಿನ್ನಿಯ ಪುಡಿಯನ್ನು ಸೇರಿಸಿ ಸೇವಿಸಿ. ಒಂದು ತಿಂಗಳ ಸತತ ಸೇವನೆಯಿಂದ ರಕ್ತದಲ್ಲಿನ ಸಕ್ಕರೆ ಅಂಶ ಶೀಘ್ರ ಹತೋಟಿಗೆ ಬರುತ್ತದೆ. ಇದು ಟೈಪ್ 1 ಮಧುಮೇಹಕ್ಕೆ ಹೆಚ್ಚು ಸೂಕ್ತವಾಗಿದೆ.
ಹಸಿರು ತರಕಾರಿ
ಹಸಿರು ತರಕಾರಿ ತಿನ್ನಿ ಮಧುಮೇಹ ರೋಗ ತಡೆಯಲು ಒಳ್ಳೆಯ ದಾರಿಯೆಂದರೆ ಹಸಿರಾಗಿರುವ ತರಕಾರಿಗಳನ್ನು ನಿಮ್ಮ ಆಹಾರ ಕ್ರಮದಲ್ಲಿ ಸೇರಿಸಿಕೊಳ್ಳಬೇಕು. ನಿಮ್ಮ ರಕ್ತದ ಸಕ್ಕರೆ ಮಟ್ಟವನ್ನು ನಿಯಂತ್ರದಲ್ಲಿಡಲು ಇದು ಪ್ರಮುಖ ಪಾತ್ರ ನಿರ್ವಹಿಸುತ್ತದೆ. ಡಯಾಬಿಟಿಸ್ ನಿಂದ ಕಣ್ಣಿಗೆ ದೃಷ್ಟಿ ದೋಷ ಉಂಟಾಗುತ್ತದೆ. ಇದರಿಂದ ವಿಟಾಮಿನ್ ಬಿ ಮತ್ತು ವಿಟಾಮಿನ್ ಸಿ ಅಧಿಕವಾಗಿರುವ ತರಕಾರಿಗಳನ್ನು ಹೆಚ್ಚಾಗಿ ಬಳಸಿ.
ಕ್ಯಾರೆಟ್
ಬೀಟಾ ಕ್ಯಾರೋಟಿನ್ ಸಮೃದ್ಧವಾಗಿರುವ ಕ್ಯಾರೆಟ್ ಪ್ರಕೃತಿಯ ಒಂದು ಕೊಡುಗೆ. ಇದು ಮಧುಮೇಹವನ್ನು ತಡೆಯಲು ನೆರವಾಗುತ್ತದೆ. ಇದು ಡಯಾಬಿಟಿಸ್ ಮತ್ತು ರಕ್ತದಲ್ಲಿನ ಸಕ್ಕರೆ ಮಟ್ಟವನ್ನು ಕಡಿಮೆ ಮಾಡುತ್ತದೆ. ಬೆಳಗ್ಗಿನ ಜಾವ ವಾಕಿಂಗ್ ಗೆ ಹೋಗುವಾಗ ಕ್ಯಾರೆಟ್ ತಿನ್ನಿ.
ಒಣ ಹಣ್ಣುಗಳು
ಒಣ ಹಣ್ಣುಗಳು " ನಿಧಾನವಾಗಿ ಜೀರ್ಣವಾಗುವ" ಆಹಾರವಾಗಿದೆ. ಇವು ತಮ್ಮಲ್ಲಿರುವ ಹೆಚ್ಚಿನ ಪ್ರಮಾಣದ ನಾರು ಮತ್ತು ಪ್ರೊಟೀನ್‍ಗಳಿಂದಾಗಿ ರಕ್ತದಲ್ಲಿರುವ ಸಕ್ಕರೆ ಅಂಶದ ಸ್ನೇಹಿಯಾಗಿ ಕೆಲಸ ಮಾಡುತ್ತವೆ. ಅಧ್ಯಯನಗಳ ಪ್ರಕಾರ ನಿಯಮಿತವಾಗಿ ಪ್ರತಿದಿನ ಒಣ ಹಣ್ಣುಗಳನ್ನು ಸೇವಿಸುವುದರಿಂದಾಗಿ ಹೃದಯದ ಬೇನೆಯನ್ನು ತಡೆಯಬಹುದಂತೆ. ಒಣ ಹಣ್ಣುಗಳಲ್ಲಿರುವ ಟೊಕೊಟ್ರೈಯೆನೊಲ್‍ಗಳು ನಮಗೆ ಉತ್ತಮ ಆರೋಗ್ಯವನ್ನು ನೀಡುತ್ತವೆ. ಆದರೆ ಒಣ ಹಣ್ಣುಗಳನ್ನು ನಿಯಮಿತವಾಗಿ ಸೇವಿಸಬೇಕೆಂಬುದನ್ನು ಮರೆಯಬೇಡಿ
ಹುರುಳಿ
ಬೇಯಿಸಿದ, ನೆನೆಸಿದ ಅಥವಾ ಒಣಗಿಸಿದ ಯಾವುದಾದರು ಸರಿ, ಹುರುಳಿಯು ನಿಮ್ಮ ರಕ್ತದಲ್ಲಿರುವ ಅಧಿಕ ಸಕ್ಕರೆ ಪ್ರಮಾಣವನ್ನು ಕಡಿಮೆ ಮಾಡುತ್ತದೆ. ಹುರುಳಿಯಲ್ಲಿ ಅಧಿಕ ಪ್ರೋಟಿನ್ ಇರುತ್ತದೆ. ಇವು ಮಾಂಸಾಹಾರಕ್ಕೆ ಪೂರಕವಾಗಿ ಬಳಸಲ್ಪಡುತ್ತವೆ. ಮತ್ತೊಂದು ಆಶಾದಾಯಕವಾದ ಸುದ್ದಿಯೆಂದರೆ ಹುರುಳಿಯಲ್ಲಿರುವ ಫೈಟೊನ್ಯೂಟ್ರಿಯೆಂಟ್ಸ್ ಹೃದಯಕ್ಕೆ ಮಾತ್ರವಲ್ಲದೆ, ಮಧುಮೇಹ ನಿಯಂತ್ರಣಕ್ಕು ಸಹ ಉಪಯೋಗಕಾರಿ.
ಆಲಿವ್ ಎಣ್ಣೆ
ಆಲಿವ್ ಎಣ್ಣೆ ಪ್ರಯತ್ನಿಸಿ ಉರಿಯೂತದ ಗುಣಲಕ್ಷಣಗಳನ್ನು ಹೊಂದಿರುವ ಆಲಿವ್ ತೈಲ ಮಧುಮೇಹವನ್ನು ತಡೆಯಲು ಉತ್ತಮ ರೀತಿಯಲ್ಲಿ ನೆರವಾಗುತ್ತದೆ. ಆಲಿವ್ ಎಣ್ಣೆಯಲ್ಲಿರುವ ಉತ್ತಮ ಕೊಬ್ಬು ಇನ್ಸುಲಿನ್ ಪ್ರತಿರೋಧವನ್ನು ಹೆಚ್ಚಿಸುತ್ತದೆ. ಆಹಾರ ಹೆಚ್ಚು ರುಚಿ ನೀಡಲು ಆಲಿವ್ ತೈಲವನ್ನು ಬಳಸಿ.
ಸಿಟ್ರಸ್ ಹಣ್ಣುಗಳು
ಕಡಿಮೆ ಕೊಬ್ಬು ,ಸಮೃದ್ಧ ನಾರಿನಂಶದಿಂದ ಕೂಡಿರುವ ಸಿಟ್ರಸ್ ಹಣ್ಣುಗಳು ತಮ್ಮಲ್ಲಿರುವ ಉತ್ತಮ ಪೋಷಕಾಂಶಗಳಿಂದಾಗಿ ಆರೋಗ್ಯಕ್ಕೆ ಉತ್ತಮ ಕೊಡುಗೆಯನ್ನು ನೀಡುತ್ತವೆ. ಉದಾಹರಣೆಗೆ ; ಕಿತ್ತಳೆ ಹಣ್ಣಿನಲ್ಲಿ ಫ್ಲವೊನೊಯ್ಡ್ಸ್, ಕ್ಯಾರೊಟೆನೊಯ್ಡ್ಸ್, ಟರ್ಪೈನ್ಸ್, ಪೆಕ್ಟಿನ್ಸ್ ಮತ್ತು ಗ್ಲುಟತಿಯೊನ್ ಮತ್ತು ಫೋಟೊನ್ಯೂಟ್ರಿಯೆಂಟ್‍ಗಳ ಸಮೃದ್ಧ ಆಗರವಿದೆ. ಇವುಗಳೆಲ್ಲವು ಸೇರಿ ಮಧುಮೇಹವನ್ನು ನಿಯಂತ್ರಣದಲ್ಲಿಡಲು ಸಹಕರಿಸುತ್ತವೆ. ಪ್ರಪಂಚದ ನಾನಾ ಮೂಲೆಗಳಲ್ಲಿ ನಡೆದ ಅಧ್ಯಯನಗಳಲ್ಲಿ ತಿಳಿದು ಬಂದ ವಿಚಾರದ ಪ್ರಕಾರ ಮಧುಮೇಹಿಗಳಲ್ಲಿ ವಿಟಮಿನ್ ಸಿಯ ಪ್ರಮಾಣ ಕಡಿಮೆ ಇರುತ್ತದೆ. ಹಾಗಾಗಿ ನಿಮ್ಮ ತಿಂಡಿಯಲ್ಲಿ ಅಂಟಿ ಆಕ್ಸಿಡೆಂಟ್ ಹೆಚ್ಚಾಗಿರುವ ಸಿಟ್ರಸ್ ಹಣ್ಣುಗಳನ್ನು ಸೇರಿಸುವುದನ್ನು ಮರೆಯಬೇಡಿ.


ನಿಮ್ಮ ಆಭರಣ, ಅಲಂಕಾರದಲ್ಲಿದೆ ʼಆರೋಗ್ಯʼ
  17-09-2019 5:02AM IST    /     No Comments    /     Posted In: Latest News , Health
ಆಭರಣಗಳು ಅಥವಾ ಕೆಲವು ಅಲಂಕಾರಗಳು ಕೇವಲ ಸೌಂದರ್ಯ ಹೆಚ್ಚಿಸುತ್ತದೆಂದು ನಾವು ಭಾವಿಸುತ್ತೇವೆ. ಹೀಗೆ ಧರಿಸುವ ಆಭರಣ, ಮಾಡಿಕೊಳ್ಳುವ ಅಲಂಕಾರ ನಮ್ಮ ಸೌಂದರ್ಯವನ್ನು ಹೆಚ್ಚಿಸುವುದಲ್ಲದೇ ಉತ್ತಮ ಆರೋಗ್ಯಕ್ಕೂ ಸಹಕಾರಿಯಾಗಿದೆ.
ಸಿಂಧೂರ: ಹಣೆಯ ಮೇಲೆ ಸಿಂಧೂರವಿಡುವುದರಿಂದ ಏಕಾಗ್ರತೆ ಹೆಚ್ಚುತ್ತದೆ. ಸುತ್ತಲಿರುವ ಜನರಲ್ಲಿ ಭಾವನಾತ್ಮಕ ಸಂಬಂಧ ಮೂಡುತ್ತದೆ ಮತ್ತು ದೇಹದಲ್ಲಿನ ನೀರಿನ ತೊಂದರೆಯನ್ನು ನಿವಾರಿಸುತ್ತದೆ.
ಕಿವಿಯ ಆಭರಣ: ಕಿವಿಯಲ್ಲಿ ಧರಿಸುವ ಆಭರಣಗಳಿಂದ ಮೂಗು, ಗಂಟಲು, ಕಿವಿಗಳ ಸಮಸ್ಯೆಯನ್ನು ದೂರ ಮಾಡುತ್ತದೆ. ಕಿವಿಯ ಆಭರಣದಿಂದ ಟಾನ್ಸಿಲ್ ತೊಂದರೆಗಳು ದೂರವಾಗುತ್ತವೆ.
ಬಾಜುಬಂದಿ (ಕೈ ತೋಳಿಗೆ ಧರಿಸುವ ಆಭರಣ): ಚಿನ್ನ ಅಥವಾ ಪಂಚಲೋಹದ ಬಾಜುಬಂದಿ ಧರಿಸುವುದರಿಂದ ಹೃದಯದ ಮತ್ತು ಲಿವರ್ ಸಮಸ್ಯೆಗಳು ದೂರವಾಗುತ್ತವೆ. ಇದನ್ನು ಧರಿಸುವುದರಿಂದ ರಕ್ತಸಂಚಾರ ಸರಾಗವಾಗುತ್ತದೆ ಮತ್ತು ಸ್ನಾಯು ಸಂಬಂಧಿ ತೊಂದರೆಗಳು ದೂರವಾಗುತ್ತವೆ.
ಉಂಗುರ: ಉಂಗುರ ಧರಿಸುವುದರಿಂದ ಹಲ್ಲು, ವಸಡು, ಕಿವಿ, ಎದೆ ಮತ್ತು ನಿದ್ರೆಗೆ ಸಂಬಂಧಪಟ್ಟ ತೊಂದರೆಗಳು ನಿವಾರಣೆಯಾಗುತ್ತವೆ.
ಸೊಂಟದ ಪಟ್ಟಿ: ಸೊಂಟದ ಭಾಗದಲ್ಲಿ ಧರಿಸುವ ಈ ಆಭರಣ ಬೆನ್ನಿನ ಮೂಳೆ, ಸೊಂಟ ಹಾಗೂ ಚರ್ಮಗಳ ಆರೋಗ್ಯವನ್ನು ಕಾಪಾಡುತ್ತದೆ. ಪಚನಕ್ರಿಯೆಗೂ ಇದು ಸಹಕಾರಿ.
ಕಾಲುಂಗುರ: ಮಹಿಳೆಯರಲ್ಲಿ ಸಾಮಾನ್ಯವಾಗಿ ಕಾಣುವ ಸಂಧಿವಾತ ಸಮಸ್ಯೆಗಳು ಇದರಿಂದ ಗುಣವಾಗುತ್ತದೆ.


ತೂಕ ಇಳಿಸಿಕೊಳ್ಳಲು 10 ದಿನ ಖಾಲಿ ಹೊಟ್ಟೆಯಲ್ಲಿ ಜೀರಿಗೆ ತಿಂದ್ನೋಡಿ
  29-08-2019 5:26AM IST    /     No Comments    /     Posted In: Latest News , Health
ಸಾಮಾನ್ಯವಾಗಿ ತೂಕ ಇಳಿಸಿಕೊಳ್ಳಲು ಜನರು ಹರಸಾಹಸಪಡ್ತಾರೆ. ಬಹುತೇಕರಿಗೆ ನಮ್ಮ ಅಡುಗೆ ಮನೆಯಲ್ಲೇ ಇದಕ್ಕೆ ಮದ್ದಿದೆ ಅನ್ನೋದೇ ಗೊತ್ತಿಲ್ಲ.
ಅಡುಗೆ ಮನೆಯಲ್ಲಿ ಜೀರಿಗೆ ಇದ್ದೇ ಇರುತ್ತೆ. ಅನೇಕ ಪದಾರ್ಥಗಳಿಗೆ ಜೀರಿಗೆ ಬಳಸ್ತಾರೆ. ಖಾಲಿ ಹೊಟ್ಟೆಯಲ್ಲಿ ಸತತ 10 ದಿನ ಜೀರಿಗೆ ತಿಂದ್ರೆ ಸಾಕಷ್ಟು ಲಾಭವಿದೆ.
ಜೀರಿಗೆ ನೀರನ್ನು ಬೆಳಿಗ್ಗೆ ಖಾಲಿ ಹೊಟ್ಟೆಯಲ್ಲಿ ಕುಡಿದ್ರೆ ಸುಲಭವಾಗಿ ತೂಕ ಇಳಿಯುತ್ತದೆ.
ಬೆಳಿಗ್ಗೆ 10 ಗ್ರಾಂ ಜೀರಿಗೆಯನ್ನು ನೀರಿನ ಜೊತೆ ಸೇವನೆ ಮಾಡಿದ್ರೆ ಚಯಾಪಚಯ ಕ್ರಿಯೆ ಸುಲಭವಾಗುತ್ತದೆ. ಮೆಟಬಾಲಿಸಮ್ ಪ್ರಮಾಣ ಹೆಚ್ಚಾದಂತೆ ಸುಲಭವಾಗಿ ತೂಕ ಇಳಿಯಲು ಶುರುವಾಗುತ್ತದೆ.
ಬೆಳಿಗ್ಗೆ ಖಾಲಿ ಹೊಟ್ಟೆಯಲ್ಲಿ ಜೀರಿಗೆ ಸೇವನೆ ಮಾಡುವುದ್ರಿಂದ ರಕ್ತದಲ್ಲಿರುವ ಸಕ್ಕರೆ ಪ್ರಮಾಣ ಹೆಚ್ಚಾಗದಂತೆ ತಡೆಯಬಹುದು.
ಒಂದು ಗ್ಲಾಸ್ ನೀರಿಗೆ ಒಂದು ಚಮಚ ಜೀರಿಗೆ ಹಾಕಿ ಕುದಿಸಿ, ಆ ನೀರನ್ನು ಕುಡಿಯುವುದ್ರಿಂದ ಚರ್ಮದ ಸಮಸ್ಯೆಗಳು ದೂರವಾಗುತ್ತವೆ.


ಗಂಟೆಗಟ್ಟಲೆ ‘ಟಾಯ್ಲೆಟ್’ ನಲ್ಲಿ ಕುಳಿತುಕೊಳ್ಳುವ ಅಭ್ಯಾಸವಿದೆಯಾ….?
  20-01-2019 1:11PM IST    /     No Comments    /     Posted In: Latest News , Health
ಬೆಳಿಗ್ಗೆ ಎದ್ದ ತಕ್ಷಣ ಶೌಚಾಲಯಕ್ಕೆ ಹೋಗುವ ಅಭ್ಯಾಸ ಅನೇಕರಿಗಿರುತ್ತದೆ. ಇದು ಒಳ್ಳೆಯದೆ. ಆದ್ರೆ ಗಂಟೆಗಟ್ಟಲೆ ಶೌಚಾಲಯದಲ್ಲಿ ಕುಳಿತುಕೊಳ್ಳುವವರೂ ಇದ್ದಾರೆ. ಇದು ಅನೇಕ ಸಮಸ್ಯೆಗಳಿಗೆ ಕಾರಣವಾಗುತ್ತದೆ.
ಸ್ವಚ್ಛವಾಗಿರುವ ಶೌಚಾಲಯದಲ್ಲಿಯೂ ಕಣ್ಣಿಗೆ ಕಾಣದ ಬ್ಯಾಕ್ಟೀರಿಯಾ ಸಂಖ್ಯೆ ಹೆಚ್ಚಿರುತ್ತದೆ. ಇದು ಆರೋಗ್ಯದ ಮೇಲೆ ಕೆಟ್ಟ ಪರಿಣಾಮ ಬೀರುತ್ತದೆ. ಹೆಚ್ಚು ಸಮಯ ಟಾಯ್ಲೆಟ್ ಸೀಟ್ ಮೇಲೆ ಕುಳಿತುಕೊಳ್ಳುವುದರಿಂದ ಮೂತ್ರದ ಸೋಂಕು ಕಾಣಿಸಿಕೊಳ್ಳುತ್ತದೆ. ಕಾರಣವಿಲ್ಲದೆ ಟಾಯ್ಲೆಟ್ ಸೀಟ್ ನಲ್ಲಿ ಕುಳಿತುಕೊಳ್ಳುವುದು ಒಳ್ಳೆಯದಲ್ಲ.
ಕೆಲವರು ಟಾಯ್ಲೆಟ್ ನಲ್ಲಿ ಕುಳಿತು ಪೇಪರ್, ಪತ್ರಿಕೆ ಓದುತ್ತಾರೆ. ಈ ಹವ್ಯಾಸ ನಿಮಗೂ ಇದ್ದರೆ ಇಂದೇ ಬಿಟ್ಟುಬಿಡಿ. ಯಾಕ್ರೆಂದ್ರೆ ಪೇಪರ್ ಗೆ ಅಂಟಿಕೊಳ್ಳುವ ಬ್ಯಾಕ್ಟೀರಿಯಾ ನಿಮಗೊಂದೇ ಅಲ್ಲ ನಿಮ್ಮ ಕುಟುಂಬಸ್ಥರ ಅನಾರೋಗ್ಯಕ್ಕೂ ಕಾರಣವಾಗುತ್ತದೆ.
ಟಾಯ್ಲೆಟ್ ಗೆ ಮರೆತೂ ಮೊಬೈಲ್ ತೆಗೆದುಕೊಂಡು ಹೋಗಬೇಡಿ. ಮೊಬೈಲ್ ಗೆ ಅಂಟಿಕೊಳ್ಳುವ ಬ್ಯಾಕ್ಟೀರಿಯಾ ಕಿವಿ ಹಾಗೂ ಬಾಯಿ ಸೋಂಕಿಗೆ ಕಾರಣವಾಗುತ್ತದೆ.
ಶೌಚಾಲಯದಲ್ಲಿ ಕುಳಿತು ಯೋಚನೆ ಮಾಡುವವರೂ ಇದ್ದಾರೆ. ಇದು ಕಿಳರಿಮೆಗೆ ಕಾರಣವಾಗುತ್ತದೆ ಎನ್ನುತ್ತಾರೆ ತಜ್ಞರು.


ಡಯಟ್ ಸೋಡಾ ನಿಮ್ಮ ಆರೋಗ್ಯಕ್ಕೆ ಮಾರಕ..!
  07-10-2018 5:49AM IST    /     No Comments    /     Posted In: Latest News , Health
ಹೆಲ್ತಿಯಾಗಿರಬೇಕು ಅಂತಾ ನೀವೇನಾದ್ರೂ ಡಯಟ್ ಸೋಡಾ ಕುಡಿಯುವ ಅಭ್ಯಾಸ ಮಾಡ್ಕೊಂಡಿದ್ರೆ ತಕ್ಷಣವೇ ಅದನ್ನು ನಿಲ್ಲಿಸಿ. ಯಾಕಂದ್ರೆ ರೆಗ್ಯುಲರ್ ಸೋಡಾ ಮತ್ತು ಡಯಟ್ ಸೋಡಾ ಇವೆರಡರ ಪರಿಣಾಮಗಳಲ್ಲಿ ಹೆಚ್ಚಿನ ವ್ಯತ್ಯಾಸವೇನೂ ಇಲ್ಲ. ಇದು ನಿಮ್ಮ ಆರೋಗ್ಯಕ್ಕೆ ಪೂರಕವಾಗುವ ಬದಲು ಮಾರಕವಾಗಬಹುದು.
ಪರ್ಡ್ಯೂ ವಿಶ್ವವಿದ್ಯಾನಿಲಯ ಈ ಬಗ್ಗೆ ಸಂಶೋಧನೆಯೊಂದನ್ನು ನಡೆಸಿದೆ. ಕಳೆದ ಐದು ವರ್ಷಗಳಿಂದ ಸೋಡಾ ಡಯಟ್ ಸೇವನೆ ಮತ್ತದರ ಪರಿಣಾಮಗಳನ್ನು ಅವಲೋಕಿಸಿ ಈ ತೀರ್ಮಾನಕ್ಕೆ ಬಂದಿದೆ. ಕ್ಯಾಲೋರಿಯಿಲ್ಲದ ಸಿಹಿ ತಿನ್ನಬೇಕೆಂಬ ಜನರ ಹಪಹಪಿಕೆಯನ್ನು ಡಯಟ್ ಸೋಡಾದಲ್ಲಿರುವ ಕೃತಕ ಸ್ವೀಟನರ್ಸ್ ತಣಿಸುತ್ತೆ. ಆದ್ರೆ ನಕಲಿ ಸಕ್ಕರೆ ನಿಜವಾದ ಆಹಾರವನ್ನು ನೀಡುವಂತೆ ನಟಿಸುತ್ತೆ, ಅಸಲಿ ಸಿಹಿಯ ನಿರೀಕ್ಷೆಯಲ್ಲಿರುವ ನಿಮ್ಮ ದೇಹ ಅದಕ್ಕೆ ಹೇಗೆ ಸ್ಪಂದಿಸಬೇಕೆಂದು ತಿಳಿಯದೆ ಗೊಂದಲಕ್ಕೊಳಗಾಗುತ್ತದೆ. ಕೊನೆಗೊಮ್ಮೆ ನೀವು ನಿಜವಾದ ಸಿಹಿ ತಿಂದಾಗ ಅದನ್ನು ಪ್ರಕ್ರಿಯೆಗೊಳಿಸಬೇಕೋ ಬೇಡೋ ಎಂಬ ಗೊಂದಲ ನಿಮ್ಮ ದೇಹಕ್ಕೆ ಉಂಟಾಗುತ್ತದೆ.
ಡಯಟ್ ಸೋಡಾ ಡ್ರಿಂಕರ್ ಗಳು ನಿಜವಾದ ಸಿಹಿ ತಿಂದಾಗ ದೇಹ ಬ್ಲಡ್ ಶುಗರ್ ಮತ್ತು ಬ್ಲಡ್ ಪ್ರೆಶರ್ ನಿಯಂತ್ರಿಸುವ ಹಾರ್ಮೋನ್ ಗಳನ್ನು ಉತ್ಪತ್ತಿ ಮಾಡುವುದಿಲ್ಲ, ಸಿಹಿ ರುಚಿ ಇನ್ಸುಲಿನ್ ಬಿಡುಗಡೆಗೆ ಕಾರಣವಾಗುತ್ತದೆ, ಇದ್ರಿಂದ ಬ್ಲಡ್ ಶುಗರ್ ಇಳಿಕೆಯಾಗುತ್ತದೆ. ಕಾರ್ಬೋಹೈಡ್ರೇಟ್ ಸೇವಿಸದೇ ಇದ್ದಲ್ಲಿ ಬ್ಲಡ್ ಶುಗರ್ ಪ್ರಮಾಣ ಕಡಿಮೆಯಾಗಿ ಹಸಿವು ಮತ್ತು ಸಿಹಿ ತಿನ್ನುವ ಬಯಕೆ ಹೆಚ್ಚಬಹುದು. ಕೃತಕ ಸಿಹಿ ನಿಮ್ಮ ಮೆದುಳಿದ ರಿವಾರ್ಡ್ ಸೆಂಟರ್ ಅನ್ನೇ ನಿಲ್ಲಿಸಬಹುದು, ಪರಿಣಾಮ ಕ್ಯಾಲೋರಿಯುಕ್ತ ಸಿಹಿ ಪದಾರ್ಥಗಳಿಗಾಗಿ ನೀವು ಹಾತೊರೆಯುವಂತಾಗುತ್ತದೆ. ಹಾಗಾಗಿ ಡಯಟ್ ಸೋಡಾವನ್ನು ಪ್ರತಿದಿನ ಸೇವಿಸುವ ಹವ್ಯಾಸ ಬೇಡ, ಅಪರೂಪಕ್ಕೊಮ್ಮೆ ತೆಗೆದುಕೊಳ್ಳಿ.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಕತ್ರಿನಾ ಕೈಫ್: ನೆಟ್‌ಲೋಕದ ಟಾಪ್ ಬಾಲಿವುಡ್ ಸೆಲೆಬ್ರಿಟಿ
ಕತ್ರಿನಾ ಕೈಫ್‌ಗಾಗಿ ಇಂಟರ್ನೆಟ್‌ನಲ್ಲಿ ಸರ್ಚ್ ಮಾಡಿದವರ ಸಂಖ್ಯೆ ಎಷ್ಟು ಗೊತ್ತೇ?  ಬರೋಬ್ಬರಿ 1.7 ಕೋಟಿ. ಸಾಮಾಜಿಕ ಜಾಲ ತಾಣದಲ್ಲಿಯೂ ಈಕೆಗಿರುವ ಅಭಿಮಾನಿಗಳ ಸಂಖ್ಯೆ ಏನೂ  ಕಡಿಮೆ ಇಲ್ಲ . ಆಕೆಗೆ 9.2 ಲಕ್ಷ ಫ್ಯಾನ್‌ಗಳಿದ್ದಾರೆ..!
| Updated:
Jan 29, 2013, 04:00AM IST
ಕತ್ರಿನಾ ಕೈಫ್: ನೆಟ್‌ಲೋಕದ ಟಾಪ್ ಬಾಲಿವುಡ್ ಸೆಲೆಬ್ರಿಟಿ
* ಯಶೋಧರ ಕೋಟ್ಯಾನ್
ಗ್ಲ್ಯಾಮರ್ ಲೋಕದ ದಂತದ ಗೊಂಬೆ, ಚಿಕ್‌ನೀ ಚಮೇಲಿ, ಶೀಲಾ ಕೀ ಜವಾನಿ ಖ್ಯಾತಿಯ ಕತ್ರಿನಾ ಕೈಫ್, ಈಗ ಭಾರತದ ಸೆಲೆಬ್ರಿಟಿ ನಟಿಯರ ಪೈಕಿ ನಂ.1 ಸ್ಥಾನದಲ್ಲಿದ್ದಾರೆ. ತನ್ನ ಸಹಜ ಸೌಂದರ್ಯದ ಜತೆಗೆ ಸಿನಿಮಾದಲ್ಲಿ ಅಸಂಖ್ಯಾತ ಸಿನಿಮಾ ವೀಕ್ಷಕರ ಗಮನ ಸೆಳೆದಿರುವ ಈಕೆ ಅತ್ಯಂತ ಜನಪ್ರಿಯ ಸೆಲೆಬ್ರಿಟಿ ಎನ್ನುವ ಗೌರವಕ್ಕೆ ಪಾತ್ರರಾಗಿದ್ದಾರೆ.
ಬಾಲಿವುಡ್ ನಟ/ನಟಿಯರನ್ನು ವೈಜ್ಞಾನಿಕವಾಗಿ ಹಾಗೂ ಅಷ್ಟೇ ಖಚಿತವಾಗಿ ಶ್ರೇಯಾಂಕ ನೀಡುವ ದೇಶದ ಮೊದಲ ರ‌್ಯಾಂಕಿಂಗ್ ವ್ಯವಸ್ಥೆ ‘ಟೈಮ್ಸ್ ಸೆಲೆಬೆಕ್ಸ್ ’ನಲ್ಲಿ ಕತ್ರಿನಾಗೆ ಈ ಗೌರವ ಬಂದಿದೆ. ಪುರುಷರ ಸೆಲೆಬ್ರಿಟಿಗಳ ಪೈಕಿ ಶಾರೂಖ್ ಖಾನ್ ಅಗ್ರ ಪಂಕ್ತಿಯಲ್ಲಿದ್ದಾರೆ.
ಕತ್ರಿನಾಗೆ ಲಭಿಸಿರುವ ಅಂಕ (ಟಿ ಸ್ಕೋರ್) 73. ಎರಡನೇ ಸ್ಥಾನದಲ್ಲಿರುವ ಸೋನಾಕ್ಷಿ ಸಿನ್ಹಾಗೆ ಬಂದಿರುವ ಮಾರ್ಕ್ಸ್ 45. ಈ ಬಾರಿ ಕರೀನಾ 3 ನೇ ಸ್ಥಾನಕ್ಕೆ ಕುಸಿದಿದ್ದರೆ ಅನುಷ್ಕಾ ಶರ್ಮಾಗೆ 4 ನೇ ಸ್ಥಾನ ಲಭಿಸಿದೆ. ಟಾಪ್ ಫೈವ್ ಸ್ಥಾನ ಪ್ರಿಯಾಂಕಾ ಚೋಪ್ರಾಗೆ ಲಭಿಸಿದ್ದರೆ ಐಶ್ವರ್ಯ ರೈಗೆ ಆರನೇ ಸ್ಥಾನ ಸಿಕ್ಕಿದೆ. ಜೂಹಿ ಚಾವ್ಲಾಗೆ ಏಳು, ದೀಪಿಕಾಗೆ ಎಂಟು, ಕಾಜೊಲ್‌ಗೆ ಒಂಭತ್ತು ಹಾಗೂ ಮಾಧುರಿ ದೀಕ್ಷಿತ್‌ಗೆ ಹತ್ತನೇ ಶ್ರೇಯಾಂಕ ಲಭಿಸಿದೆ.
ಬಾಕ್ಸಾಫೀಸ್‌ನಲ್ಲಿ 100 ಕೋಟಿ ಪ್ಲಸ್ ಸಂಪಾದನೆ ಮಾಡಿರುವ ಜಬ್ ತಕ್ ಹೇ ಜಾನ್‌ನಲ್ಲಿ ಮಿಂಚಿರುವ ಕತ್ರಿನಾ ಕೈಫ್, ಜನಮತ ಸಂಗ್ರಹಣೆಯಲ್ಲೂ ಹೆಚ್ಚಿನ ಓಟು ಗಿಟ್ಟಿಸಿಕೊಂಡಿದ್ದಾರೆ. ಇಂಟರ್ನೆಟ್ ಹುಡುಕಾಟದಲ್ಲೂ ಎರಡನೇ ಅತಿ ಹೆಚ್ಚು ಸರ್ಚ್‌ಗೆ ಒಳಾಗಿದ್ದಾರೆ ಈಕೆ. ಆಕೆಗಾಗಿ ಸರ್ಚ್ ಮಾಡಿದವರ ಸಂಖ್ಯೆ ಎಷ್ಟು ಗೊತ್ತೇ ಬರೋಬ್ಬರಿ 1.7 ಕೋಟಿ. ಸಾಮಾಜಿಕ ಜಾಲ ತಾಣದಲ್ಲಿಯೂ ಈಕೆಗಿರುವ ಅಭಿಮಾನಿಗಳ ಸಂಖ್ಯೆಗೇನೂ ಕಡಿಮೆ ಇಲ್ಲ . ಆಕೆ ಫ್ಯಾನ್‌ಗಳ ಸಂಖ್ಯೆ ಎಷ್ಟು ಗೊತ್ತೇ ? 9.2 ಲಕ್ಷ ....!
ಇಷ್ಟು ಮಾತ್ರವಲ್ಲದೆ ಕತ್ರಿನಾ ಸಹೋದರಿ ಇಸಾಬೆಲ್ಲಾಳ ಬಾಲಿವುಡ್ ಪ್ರವೇಶ, ನರ್ಗಿಸ್ ಫಕ್ರಿ ಆಕೆ ಬಗ್ಗೆ ಮಾಡಿರುವ ಕಮೆಂಟ್. ಜತೆಗೆ 12 ಕಂಪನಿಗಳ ಬ್ರಾಂಡ್ ರಾಯಭಾರಿಕೆ , ಮನೋಜ್ಞ ಅಭಿನಯ, ಮಾದಕ ಚೆಲುವು... ಇಷ್ಟು ಸಾಲದೆ ಆಕೆಯನ್ನು ನಂ.1 ಸೆಲೆಬ್ರಿಟಿ ಎಂದು ಬಿಂಬಿಸುವುದಕ್ಕೆ ?
ಸನ್ ಆಫ್ ಸರ್ದಾರ್‌ನ ನಾಯಕಿಯಾಗಿರುವ ಸೋನಾಕ್ಷಿ ಸಿನ್ಹಾ , ಗಲ್ಲಾಪೆಟ್ಟಿಗೆಯಲ್ಲಿ ಕೊಳ್ಳೆ ಹೊಡೆಯುವುದಕ್ಕೆ ಕಾರಣವಾಗಿರುವುದರ ಜತೆಗೆ ದಭಾಂಗ್ 2ನಲ್ಲಿ ಅಭಿನಯಿಸಿ ಜನಪ್ರಿಯತೆ ಪಡೆದಿದ್ದಾರಲ್ಲದೆ ಲೂಟೇರಾ ಚಿತ್ರದಲ್ಲಿ ರಣವೀರ್ ಸಿಂಗ್‌ಗೆ ಹೀರೋಯಿನ್ ಆಗಿರುವುದು ಆಕೆಯನ್ನು ನಂ.2 ಸ್ಥಾನಕ್ಕೆ ತಂದಿಟ್ಟಿದೆ.
ನವಾಬ್ ಸೈಫ್ ಅಲಿ ಖಾನ್ ಅವರನ್ನು ಮದುವೆಯಾಗಿರುವ ಕರೀನಾ ಕಪೂರ್ ಕೂಡ ಜನಪ್ರಿಯತೆಯಲ್ಲಿ ಕಡಿಮೆ ಏನಿಲ್ಲ . 12 ಬ್ರ್ಯಾಂಡಗಳಿಗೆ ರಾಯಭಾರಿ ಆಕೆ.ದಭಾಂಗ್ 2ನಲ್ಲಿ ಫೆವಿಕಾಲ್ ಸೆ ಐಟಂ ಸಾಂಗ್ ಮತ್ತು ತಲಾಶ್‌ನ ಅಭಿನಯ ಆಕೆಯನ್ನು ಜನಪ್ರಿಯತೆಯತ್ತ ಕೊಂಡೊಯ್ದಿದೆ. ಜಬ್ ತಕ್ ಹೇ ಜಾನ್, ಮಾತ್ರು ಕಿ ಬಿಜಿಲೀ ಕಾ ಮಂಡೋಲಾದಲ್ಲಿ ನಟಿಸಿರುವ, ಜಿಯಾ ರೇ ಹುಡುಗಿ ಅನುಷ್ಕಾ ಶರ್ಮಾ ಆರು ಉತ್ಪನ್ನಗಳಿಗೆ ಬ್ರಾಂಡ್ ಅಂಬಾಸಿಡರ್. ಆಕೆಗೆ ನಾಲ್ಕನೇ ಸ್ಥಾನ ಲಭಿಸಿದೆ. ಅಂತಾರಾಷ್ಟ್ರೀಯ ಮಟ್ಟದ ಮ್ಯೂಸಿಕ್ ಕ್ಷೇತ್ರಕ್ಕೆ ಪ್ರವೇಶ ಪಡೆದಿರುವ ಪ್ರಿಯಾಂಕ ಚೋಪ್ರಾಗೆ 66 ಲಕ್ಷ ಸೋಶಿಯಲ್ ಮೀಡಿಯಾ ಗೆಳೆಯರಿದ್ದಾರೆ. ಇದು ಯಾವುದೇ ನಟಿಗಿರುವ ಅತಿ ಹೆಚ್ಚಿನ ಅಭಿಮಾನಿಗಳ ಸಂಖ್ಯೆ. ಸದ್ಯದಲ್ಲೇ ಬರಲಿರುವ ಮೇರಿ ಕೋಮ್ ಚಿತ್ರವೂ 5 ನೇ ಸ್ಥಾನ ತಂದು ಕೊಟ್ಟಿದೆ.
ಅಂದಹಾಗೆ ಸಿ-ಗ್ರೇಡ್ ಸಿನಿಮಾ ‘ಬೂಮ್’ ಮೂಲಕ ಬಾಲಿವುಡ್ ಪ್ರವೇಶ ಪಡೆದಿರುವ ಕತ್ರಿನಾ ಕೈಫ್ ಎಂಬ ಬ್ರಿಟಿಷ್ -ಇಂಡಿಯನ್ ನಟಿ ಈಗ ಬಾಲಿವುಡ್ ನಂ.1 ಸೆಲೆಬ್ರಿಟಿ ಎನ್ನುವುದೇ ವಿಶೇಷ.
ಏನಿದು ಟಿ-ಸ್ಕೋರ್ ?
2012ರ ಸೆಪ್ಟೆಂಬರ್, ಅಕ್ಟೋಬರ್ ಹಾಗೂ ನವೆಂಬರ್‌ನಲ್ಲಿ ಕತ್ರಿನಾ ಅವರ ಜನಪ್ರಿಯತೆ ಗರಿಷ್ಠ ಮಟ್ಟಕ್ಕೆ ಏರಿತ್ತು. ಅದನ್ನು ಟೈಮ್ಸ್ ಅಂಕಗಳ (ಟಿ ಸ್ಕೋರ್) ಮೂಲಕ ಪತ್ತೆ ಹಚ್ಚಲಾಗಿದೆ. ಟೈಮ್ಸ್ ಸಮೂಹದ ಮನರಂಜನಾ ಚಾನಲ್ ಝೂಮ್ ಈ ಸೆಲೆಬ್ರಿಟಿ ಸೂಚ್ಯಂಕವನ್ನು ಪ್ರಾಯೋಜಿಸಿದೆ. ಈ ವ್ಯವಸ್ಥೆ ಜಾರಿಗೆ ಬಂದಿದ್ದು ಸೆಪ್ಟೆಂಬರ್‌ನಲ್ಲಿ . ಈ ಸೂಚ್ಯಂಕವು ಹಲವಾರು ಮಾನದಂಡಗಳನ್ನು ಆಧರಿಸಿ ಕ್ರಮಾಂಕ ನೀಡುತ್ತದೆ. ಬಾಲಿವುಡ್ ನಟ, ನಟಿಯರ ಜನಪ್ರಿಯತೆ, ಇಂಟರ್ನೆಟ್ ಜಾಲಾಟ, ಸೋಶಿಯಲ್ ಮೀಡಿಯಾ ಅಭಿಮಾನಿಗಳು, ಬಾಕ್ಸ್ ಆಫೀಸ್ ಸಾಧನೆ, ಟಿವಿ ಹಾಗೂ ಮುದ್ರಣ ಮಾಧ್ಯಮದಲ್ಲಿರುವ ಹೆಸರು ಮುಂತಾದ ವಿಷಯಗಳನ್ನು ಆಧರಿಸಿ ರ‌್ಯಾಂಕಿಂಗ್ ನೀಡಲಾಗುತ್ತದೆ. ಸೆಪ್ಟೆಂಬರ್‌ನಲ್ಲಿ ಪ್ರಕಟವಾದ ಮೊದಲ ವಿಜೇತರ ಪಟ್ಟಿಯಲ್ಲಿ ಸಲ್ಮಾನ್ ಖಾನ್ ಮತ್ತು ಕರೀನಾ ಕಪೂರ್ ಇದ್ದರು. ಈ ಬಾರಿ ಆ ಸ್ಥಾನಗಳನ್ನು ಶಾರೂಖ್ ಮತ್ತು ಕತ್ರಿನಾ ಬಾಚಿಕೊಂಡಿದ್ದಾರೆ. ಡಿಸೆಂಬರ್ ರ‌್ಯಾಂಕಿಂಗ್ ಸದ್ಯದಲ್ಲೇ ಪ್ರಕಟವಾಗಲಿದೆ. ಅದಾದ ಬಳಿಕ ಪ್ರತಿ ತಿಂಗಳ ಮೊದಲ ದಿನ ವಿಜೇತರ ಪಟ್ಟಿ ಬಿಡುಗಡೆಯಾಗಲಿದೆ.
ಶಾರೂಖ್ ಫಸ್ಟ್
ಬಾಲಿವುಡ್ ನಟರ ರ‌್ಯಾಂಕಿಂಗ್ ಪಟ್ಟಿಯಲ್ಲಿ ಶಾರೂಖ್ ಖಾನ್ ನಂ.1 ಸ್ಥಾನದಲ್ಲಿದ್ದಾರೆ. ಅವರಿಗೆ ಲಭಿಸಿದ ಅಂಕ 73. ಎರಡನೇ ಸ್ಥಾನದಲ್ಲಿರುವ ಸಲ್ಮಾನ್ ಖಾನ್‌ಗೆ 53.9 , ಮೂರನೇ ಸ್ಥಾನ ಪಡೆದ ಅಜಯ್ ದೇವಗನ್‌ಗೆ 38, ನಾಲ್ಕನೇ ಸ್ಥಾನದಲ್ಲಿರುವ ಅಕ್ಷಯ್‌ಗೆ 36.4 ಹಾಗೂ ಐದನೇ ಸ್ಥಾನದಲ್ಲಿರುವ ಅಮಿತಾಭ್‌ಗೆ 35 ಸ್ಕೋರ್‌ಗಳು ಲಭಿಸಿವೆ. ಆಮೀರ್ ಖಾನ್, ಸಂಜಯ್ ದತ್, ಸೈಫ್ ಅಲಿ ಖಾನ್, ರಣಬೀರ್ ಕಪೂರ್, ಹೃತಿಕ್ ರೋಷನ್ ನಂತರದ ಐದು ಸ್ಥಾನಗಳಲ್ಲಿದ್ದಾರೆ.
-----
ಸೌಂದರ್ಯ ಎಂದರೆ ಕೇವಲ ಚಂದದ ಮುಖವಲ್ಲ ,ಅದು ಆಂತರಿಕವಾದುದು. ವ್ಯಕ್ತಿಯ ಸಂವೇದನೆಗಳು ಅವರ ನೋಟವನ್ನೇ ಬದಲಿಸಬಲ್ಲವು. ಸೌಂದರ್ಯ ಅಥವಾ ಆಕರ್ಷಣೆ ಇಡೀ ವ್ಯಕ್ತಿತ್ವಕ್ಕಿಂತಲೂ ಹೆಚ್ಚು.
* ಕತ್ರಿನಾ ಕೈಫ್


ಮಹಿಳೆಯರಿಗೆ ಸೈಲೆಂಟಾಗಿ ಕಾಡುವ 'ಹೃದಯಾಘಾತ'! ಇಲ್ಲಿದೆ ನೋಡಿ ಲಕ್ಷಣಗಳು
Heart
|
Updated: Friday, September  8, 2017, 16:55 [IST]
ಹೃದಯಾಘಾತಕ್ಕೂ ಮುನ್ನ ದೇಹ ಕಲವಾರು ತೀಕ್ಷ್ಣ ಸೂಚನೆಗಳನ್ನು ನೀಡುತ್ತದೆ. ಯಾವುದೇ ಕಾರಣಕ್ಕೂ ಈ ಸೂಚನೆಗಳನ್ನು ಅಲಕ್ಷಿಸಕೂಡದು. ಆದರೆ ಪುರುಷರಲ್ಲಿಯೂ ಮಹಿಳೆಯರಲ್ಲಿಯೂ ಈ ಸೂಚನೆಗಳಲ್ಲಿ ಕೊಂಚ ವ್ಯತ್ಯಾಸವಿರುತ್ತದೆ. ವಿಶೇಷವಾಗಿ ಮಹಿಳೆಯರಲ್ಲಿ ಈ ಸೂಚನೆಗಳು ಕೆಲವು ಕಾಯಿಲೆಗಳ ರೂಪದಲ್ಲಿ ಪ್ರಕಟವಾಗುತ್ತವೆ.
ಹೃದಯ ರೋಗದ ಲಕ್ಷಣಗಳಿವು...ಯಾವುದಕ್ಕೂ ಎಚ್ಚರಿಕೆಯಿಂದಿರಿ!
ಹೃದಯಾಘಾತಕ್ಕೆ ಒಳಗಾದ ಬಹುತೇಕ ಮಹಿಳೆಯರಲ್ಲಿ ಕೆಲವು ಸಮಾನ ಸೂಚನೆಗಳನ್ನು ವೈದ್ಯರು ಗಮನಿಸಿದ್ದು ಈ ಸೂಚನೆಗಳ ಬಗ್ಗೆ ಮುನ್ನರಿವು ಇದ್ದರೆ ಈ ಬಗ್ಗೆ ಸೂಕ್ತ ಕಾಳಜಿ ವಹಿಸುವ ಮೂಲಕ ಮುಂದೆ ಎದುರಾಗಬಹುದಾದ ಗಂಡಾಂತರವನ್ನು ತಪ್ಪಿಸಬಹುದಾಗಿದೆ. ಈ ಬಗ್ಗೆ ಕೆಲವು ಅಮೂಲ್ಯ ಮಾಹಿತಿಯನ್ನು ಇಂದು ನೀಡಲಾಗಿದೆ....
ಬೆನ್ನು, ಕುತ್ತಿಗೆ, ಕೆಳದವಡೆ ಹಾಗೂ ತೋಳುಗಳಲ್ಲಿ ನೋವು
ಈ ಭಾಗದಲ್ಲಿ ನಿಧಾನವಾಗಿ ಏರುತ್ತಾ ಹೋದಂತೆ, ಆಗಾಗ ಬರುವಂತೆ, ಚಿಕ್ಕದಾಗಿ ಅಥವಾ ಥಟ್ಟನೇ ನೋವು ಕಾಣಿಸಿಕೊಳ್ಳುತ್ತದೆ. ಹೆಚ್ಚಿನ ಸಂದರ್ಭಗಳಲ್ಲಿ ರೋಗಿ ಈ ನೋವುಗಳ ಅನುಭವದಿಂದ ರಾತ್ರೆ ನಿದ್ದೆಯಿಂದ ಎಚ್ಚರಾಗುತ್ತಾರೆ. ಈ ನೋವುಗಳು ಚಿಕ್ಕವೇ ಆಗಿರಬಹುದು, ಆದರೆ ಮರುದಿನ ಬೆಳಿಗ್ಗೆಯೇ, ಸಾಧ್ಯವಾದಷ್ಟು ಬೇಗನೇ ವೈದ್ಯರನ್ನು ಕಂಡು ಈ ಬಗ್ಗೆ ಸೂಕ್ತ ಚಿಕಿತ್ಸೆಯನ್ನು ಪಡೆದುಕೊಳ್ಳಬೇಕು. ವಿಶೇಷವಾಗಿ ಮಹಿಳೆಯರಲ್ಲಿ ಈ ಸೂಚನೆಗಳು ಹೆಚ್ಚು ಸ್ಪಷ್ಟವಾಗಿದ್ದು ಹೃದಯಾಘಾತದ ಮುನ್ನೆಚ್ಚರಿಕೆಯನ್ನು ನೀಡುತ್ತವೆ.
ತೀಕ್ಷ್ಣವಾಗ ಹೊಟ್ಟೆನೋವು ಅಥವಾ ಒತ್ತಡ
ಕೆಲವೊಮ್ಮೆ ಮಹಿಳೆಯರಿಗೆ ಹೊಟ್ಟೆಯ ಭಾಗದಲ್ಲಿ ಹೆಚ್ಚಿನ ಒತ್ತಡ ಹಾಗೂ ತೀಕ್ಷ್ಣವಾದ ನೋವು ಕಾಣಿಸಿಕೊಳ್ಳುತ್ತದೆ.
ತಣ್ಣೆನೆಯ ಬೆವರು
ಮಹಿಳೆಯರಲ್ಲಿ ಕಂಡುಬರುವ ಇನ್ನೊಂದು ಸೂಚನೆ ಎಂದರೆ ವಾತಾವರಣ ತಣ್ಣಗೇ ಇದ್ದರೂ ಮೈಯೆಲ್ಲಾ ಬೆವರುವುದು. ಈ ಸ್ಥಿತಿ ಕಂಡುಬಂದರೆ ತಕ್ಷಣ ಸೂಕ್ತ ಪರೀಕ್ಷೆಗಳನ್ನು ಮಾಡಿಸಿಕೊಳ್ಳಬೇಕು.
ಉಸಿರು ತೆಗೆದುಕೊಳ್ಳಲು ಕಷ್ಟವಾಗುವುದು ಅಥವಾ ತಲೆಸುತ್ತುವುದು
ಹೃದಯಾಘಾತದ ಇನ್ನೊಂದು ಮುನ್ಸೂಚನೆ ಎಂದರೆ ಉಸಿರಾಡಲು ಕಷ್ಟವಾಗುವುದು. ಹೃದಯಾಘಾತವನ್ನು ಅನುಭವಿಸಿ ಬದುಕುಳಿದ ಮಹಿಳೆಯರ ಅನುಭವದ ಪ್ರಕಾರ ಈ ಸಮಯದಲ್ಲಿ ಯಾವುದೋ ಮ್ಯಾರಾಥಾನ್ ನಲ್ಲಿ ಓಡಿ ಬಂದಷ್ಟು ಜೋರಾಗಿ ಓಡಿ ಬಂದಷ್ಟು ಸುಸ್ತು ಹಾಗೂ ಉಸಿರೆಳೆದುಕೊಳ್ಳಲೇ ಸಾಧ್ಯವಾಗದಿರುವುದು ಮತ್ತು ತಲೆ ಸುತ್ತುವಂತಾಗುತ್ತದೆ. ಈ ಸೂಚನೆಗಳು ಮಹಿಳೆಯರಿಗೆ ಸಂಭವಿಸುವ ಹೃದಯಾಘಾತದ ಪ್ರಮುಖ ಮುನ್ಸೂಚನೆಗಳಾಗಿವೆ.
ಸುಸ್ತು ಹೆಚ್ಚುವುದು
ಎಷ್ಟು ಆರಾಮ ಮಾಡಿದರೂ ಸುಸ್ತೇ ಸುಸ್ತು, ನಾಲ್ಕು ಹೆಜ್ಜೆ ಇಡಲಿಕ್ಕೂ ಸಾಧ್ಯವಿಲ್ಲದಷ್ಟು ನಿತ್ರಾಣತೆ ಆವರಿಸಿ ನಿತ್ಯದ ಕೆಲಸಗಳನ್ನೂ ಮಾಡಲು ಸಾಧ್ಯವಿಲ್ಲದಂತೆ ಆಗಿದ್ದರೆ ತಕ್ಷಣ ಹೃದಯರಕ್ತನಾಳಗಳ ತಪಾಸಣೆಯನ್ನು ಮಾಡಿಸಿಕೊಳ್ಳಬೇಕು.
ಎದೆಯ ಭಾಗದಲ್ಲಿ ಒತ್ತಡ ಮತ್ತು ನೋವು
ಎದೆಯ ಭಾಗದಲ್ಲಿ ಒತ್ತಿದಂತಾಗುವುದು ಅಥವಾ ಏನೋ ಸರಿ ಇಲ್ಲ ಎಂದೆನ್ನಿಸುವುದು ಹಾಗೂ ಸೂಜಿ ಚುಚ್ಚಿದಂತಹ ನೋವಾಗುವುದು ಸಹಾ ಪ್ರಮುಖ ಮುನ್ಸೂಚನೆಯಾಗಿದೆ. ಸಾಮಾನ್ಯವಾಗಿ ಹೃದಯದ ಭಾಗದಲ್ಲಿ ನೋವಿದ್ದರೆ ಮಾತ್ರವೇ ಹೃದಯಾಘಾತದ ಸೂಚನೆ ಎಂದು ಹೆಚ್ಚಿನವರು ಅಂದುಕೊಂಡಿದ್ದಾರೆ. ಆದರೆ ವಾಸ್ತವದಲ್ಲಿ ಹೃದಯಾಘಾತಕ್ಕೂ ಮುನ್ನ ಇಡಿಯ ಎದೆಯ ಭಾಗದಲ್ಲಿ ಸೂಜಿಗಳು ಚುಚ್ಚಿದಂತೆ ನೋವಾಗುತ್ತದೆ. ಈ ಸೂಚನೆ ಪುರುಷರಲ್ಲಿಯೂ ಮಹಿಳೆಯರಲ್ಲಿಯೂ ಸಮಾನವಾಗಿ ಕಾಣಿಸಿಕೊಳ್ಳುತ್ತದೆ.


|
Updated: Wednesday, June 20, 2018, 14:09 [IST]
ಚಳಿಗಾಲದ ಸಮಯದಲ್ಲಿ ವಾತಾವರಣದಲ್ಲಿ ಆಗುತ್ತಿರುವ ಬದಲಾವಣೆಗಳಿಂದಾಗಿ ನಮ್ಮ ದೇಹದಲ್ಲಿ ಆರೋಗ್ಯವು ಸಹ ಬದಲಾಗುತ್ತದೆ. ಅದರಲ್ಲಿ ಶೀತ, ಗಂಟಲು ನೋವು, ಕೆಮ್ಮು ಮತ್ತು ಒಮ್ಮೊಮ್ಮೆ ಜ್ವರವು ಸಹ ನಮ್ಮನ್ನು ಭಾದಿಸಬಹುದು. ಅದರಲ್ಲಿ ಗಂಟಲು ನೋವು ನಮ್ಮನ್ನು ತೀರಾ ಇಕ್ಕಟ್ಟಿಗೆ ಸಿಲುಕಿಸಿಬಿಡುತ್ತದೆ. ಏಕೆಂದರೆ ಈ ಗಂಟಲು ನೋವು ಬಂದರೆ ನಮಗೆ ಮಾತನಾಡಲು ಕಷ್ಟವಾಗುತ್ತದೆ. ಏನಾದರು ಆಹಾರ ಸೇವಿಸಲು ಸಹ ಕಷ್ಟವಾಗುತ್ತದೆ. ಪಕ್ಕದಲ್ಲಿದ್ದವರಿಗೆ ಬಿಟ್ಟರೆ ದೂರದಲ್ಲಿರುವವರಿಗೆ ನಮ್ಮ ಮಾತುಗಳು ಕೇಳಿಸುವುದೇ ಇಲ್ಲ ಆ ಮಟ್ಟಿಗೆ ನಮ್ಮ ಗಂಟಲು ತನ್ನ ಶಕ್ತಿ ಸಾಮರ್ಥ್ಯಗಳನ್ನು ಕಳೆದುಕೊಂಡು ಬಿಡುತ್ತದೆ.
ಇದಕ್ಕೆ ಪ್ರಮುಖ ಕಾರಣ ಫ್ಯಾರಿಂಕ್ಸ್ ಎಂಬ ಉರಿಬಾವು. ಇದು ನಮ್ಮ ಬಾಯಿಯಿಂದ ಹಿಡಿದು ಅನ್ನನಾಳದವರೆಗೆ ಹಬ್ಬಿ, ನಮ್ಮ ಗಂಟಲಿನಲ್ಲಿ ನೋವನ್ನು ತರುತ್ತದೆ. ಇದಕ್ಕೆ ಮುಖ್ಯ ಕಾರಣ ವೈರಸ್, ಬ್ಯಾಕ್ಟೀರಿಯಾ ಮತ್ತು ಫಂಗಸ್‌ನಿಂದ ಬರುವ ಇನ್‌ಫೆಕ್ಷನ್‌ಗಳು; ಇವುಗಳಿಗೆ ಮುಖ್ಯ ಕಾರಣ ಪರಿಸರ ಮಾಲಿನ್ಯ, ಧೂಮಪಾನ ಮತ್ತು ಆಸಿಡ್ ರಿಫ್ಲಕ್ಸ್ ಅಥವಾ ಒಣ ಹವೆಯಾಗಿರುತ್ತದೆ. ವಿಪರೀತವಾಗಿ ಕಿರುಚುವುದು ಅಥವಾ ಕೆಲವೊಂದು ಅಲರ್ಜಿಯನ್ನುಂಟು ಮಾಡುವ ಅಂಶಗಳು ಸಹ ಗಂಟಲು ನೋವಿಗೆ ಕಾರಣವಾಗುತ್ತವೆ. ಕೆಲವೊಮ್ಮೆ
ಗಂಟಲು ನೋವಿನ ಜೊತೆಗೆ ತಲೆ ನೋವು, ಹೊಟ್ಟೆನೋವು, ಸಾಮಾನ್ಯ ಶೀತ ಮತ್ತು ಗಂಟಲು ಭಾಗದಲ್ಲಿ ಊತಗಳು ಸಹ ಕಾಣಿಸಿಕೊಳ್ಳುತ್ತವೆ. ಗಂಟಲು ನೋವು ಸಾಮಾನ್ಯವಾಗಿ ಕಂಡು ಬರುವ ಒಂದು ಸಮಸ್ಯೆಯಾಗಿರುವುದರಿಂದಾಗಿ ಅದರ ಕುರಿತು ಭಯಪಡುವ ಅಗತ್ಯವಿರುವುದಿಲ್ಲ. ಆದರೂ ಇದರ ನೋವನ್ನು ಮತ್ತು ಇದು ಉಂಟು ಮಾಡುವ ಅಸೌಕರ್ಯವನ್ನು ಸಹಿಸಿಕೊಳ್ಳಲು ಸಾಧ್ಯವಿಲ್ಲ. ಇದಕ್ಕಾಗಿ ವೈದ್ಯರ ಬಳಿ ಹೋಗುವ ಬದಲಿಗೆ ಮನೆಯಲ್ಲಿಯೇ ಕೆಲವೊಂದು ಪರಿಹಾರಗಳನ್ನು ಮಾಡಿಕೊಳ್ಳುವ ಮೂಲಕ ಅದನ್ನು ನಿವಾರಿಸಿಕೊಳ್ಳಿ. ಬನ್ನಿ ಇದನ್ನು ಪರಿಹರಿಸಿಕೊಳ್ಳಲು ಇರುವ ಕೆಲವೊಂದು ಸ್ವಾಭಾವಿಕ ಮನೆ ಮದ್ದುಗಳ ಕುರಿತು ನಿಮಗೆ ಇಂದು ಮಾಹಿತಿಯನ್ನು ನೀಡುತ್ತೇವೆ. ಅವುಗಳು ಯಾವುವು ಮತ್ತು ಅವುಗಳನ್ನು ಬಳಸುವ ಬಗೆ ಹೇಗೆ ಎಂದು ತಿಳಿದುಕೊಂಡು ಬರೋಣ...
ಉಗುರುಬೆಚ್ಚಗಿನ ಉಪ್ಪುನೀರಿನಿಂದ ಗಳಗಳಿಸಿ
ಗಂಟಲ ಒಳಭಾಗದಲ್ಲಿ ಕಫ ಗಟ್ಟಿಯಾಗಿದ್ದು ಉರಿಯೂತವೂ ಕಾಣಿಸಿಕೊಂಡರೆ ಈ ಭಾಗ ಊದಿಕೊಳ್ಳುತ್ತದೆ. ಇದಕ್ಕೆ ಸುಲಭವಾದ ಮತ್ತು ತಕ್ಕ ಪರಿಹಾರವೆಂದರೆ ಉಪ್ಪುನೀರಿನಿಂದ ಗಳಗಳ ಮಾಡುವುದು. ಇದರಿಂದ ಕಫ ಕರಗಿ ಹೋಗುವ ಮೂಲಕ ಉರಿಯೂತ ನಿವಾರಣೆಯಾಗುತ್ತದೆ. ಇದಕ್ಕಾಗಿ ಒಂದು ಕಪ್ ಉಗುರುಬೆಚ್ಚನೆಯ ನೀರು ಹಾಗೂ ಒಂದು ಚಿಕ್ಕ ಚಮಚ ಉಪ್ಪು ಸಾಕು. ಈ ನೀರಿನಿಂದ ದಿನದಲ್ಲಿ ಹಲವಾರು ಬಾರಿ ಗಳಗಳ ಮಾಡುತ್ತಾ ಇದ್ದರೆ ಸಾಕು.
ಹಬೆಯನ್ನು ಉಸಿರಾಡಿ
ಒಂದು ಪಾತ್ರೆಯಲ್ಲಿ ನೀರನ್ನು ಕುದಿಸಿ ಇನ್ನೂ ಹಬೆಯಾಡುತ್ತಿರುವಂತೆಯೇ ಇದರ ಮೇಲೆ ಮುಖವಿರಿಸಿ ದಪ್ಪ ಟವೆಲ್ಲಿನಿಂದ ಪಾತ್ರೆಯನ್ನು ಆವರಿಸಿ ಹಬೆಯನ್ನು ಮೂಗಿನಿಂದ ಉಸಿರಾಡಿ. ಇನ್ನೂ ಉತ್ತಮ ಪರಿಣಾಮ ಪಡೆಯಲು ಈ ನೀರಿಗೆ ಒಂದೆರಡು ತೊಟ್ಟು ನೀಲಗಿರಿ ಎಣ್ಣೆಯನ್ನು ಹಾಕಿ ಈ ಹಬೆಯನ್ನು ಕೆಲವಾರು ನಿಮಿಷಗಳವರೆಗೆ ಉಸಿರಾಡಿ.
ಹಸಿಶುಂಠಿ ಬಳಸಿ
ಬಿಸಿನೀರಿಗೆ ಕೊಂಚ ಹಸಿಶುಂಠಿಯನ್ನು ಹಾಕಿ ಕುದಿಸಿ ಸೋಸಿ ತಯಾರಿಸಿದ ಟೀ ದಿನಕ್ಕೆರಡು ಕಪ್ ನಂತೆ ಕುಡಿಯಿರಿ. ಗಂಟಲ ಬೇನೆಗೆ ತಕ್ಷಣದ ಪರಿಹಾರ ನೀಡಲು ಈ ವಿಧಾನ ಉತ್ತಮವಾಗಿದೆ. ಒಂದು ವೇಳೆ ಕಫ ಗಟ್ಟಿಯಾಗಿದ್ದಂತೆ ಅನ್ನಿಸಿದರೆ ಈ ಟೀ ಯಲ್ಲಿ ಒಂದು ಚಮಚ ಜೇನು ಬೆರೆಸಿ ಕುಡಿಯಿರಿ.
ಲವಂಗ
ಎರಡು ಲವಂಗವನ್ನು ಬಾಯಿಗೆ ಹಾಕಿಕೊಂಡು ಅದು ಮೆತ್ತಗೆ ಆಗುವ ತನಕ ಜಗಿಯುತ್ತಾ ಇರಿ. ಜಗಿದ ಬಳಿಕ ಇದನ್ನು ನುಂಗಿ. ಗಂಟಲು ನೋವಿಗೆ ಇದು ತುಂಬಾ ಪರಿಣಾಮಕಾರಿ.
ಮೆಂತೆಯ ನೀರು
ಒಂದು ಲೀಟರ್ ನೀರಿಗೆ ಎರಡು ದೊಡ್ಡಚಮಚ ಮೆಂತೆಕಾಳುಗಳನ್ನು ಹಾಕಿ ಚಿಕ್ಕ ಉರಿಯಲ್ಲಿ ಕುದಿಸಿ. ನೀರು ಕುದಿಯುತ್ತಿದ್ದಂತೆಯೇ ನೀರಿನ ಬಣ್ಣವನ್ನು ಗಮನಿಸಿ. ಯಾವಾಗ ನೀರಿನಲ್ಲಿ ಮೆಂತೆ ಬಣ್ಣ ಬಿಡತೊಡಗುತ್ತದೆಯೋ ಆಗ ತಕ್ಷಣ ಉರಿ ಆರಿಸಿ ನೀರನ್ನು ಹಾಗೇ ತಣಿಯಲು ಬಿಡಿ. ಈ ನೀರಿನಿಂದ ಬಾಯಿಯನ್ನು ದಿನಕ್ಕೆ ಎರಡು ಬಾರಿ ಅಥವಾ ಮೂರು ಬಾರಿ ಮುಕ್ಕಳಿಸುತ್ತಿರಿ. ವಿಶೇಷವಾಗಿ ಮುಖ ಮೇಲೆತ್ತಿ ಗಂಟಲಿಗೆ ಗಳಗಳ ಮಾಡಿದರೆ ಗಂಟಲ ಬೇನೆ ಶೀಘ್ರವಾಗಿ ಕಡಿಮೆಯಾಗುತ್ತದೆ.
ಉಪ್ಪು ನೀರು
ಗಂಟಲು ನೋವಿಗೆ ರಾಮಬಾಣ ಎನಿಸಿಕೊಂಡಿರುವ ಪರಿಹಾರ ಉಪ್ಪು ನೀರು. ಹೌದು ನೀರಿಗೆ ಸ್ವಲ್ಪ ಉಪ್ಪನ್ನು ಬೆರೆಸಿಕೊಂಡು ಅದನ್ನು ಮುಕ್ಕಳಿಸುವ ಮೂಲಕ ನಿಮ್ಮ ಗಂಟಲ ನೋವನ್ನು ನಿವಾರಿಸಿಕೊಳ್ಳಬಹುದು. ಹೇಳಿ ಕೇಳಿ ಉಪ್ಪು ಆಂಟಿಸೆಪ್ಟಿಕ್ ಗುಣಗಳನ್ನು ಹೊಂದಿರುವ ಉತ್ಪನ್ನವಾಗಿದ್ದು, ಅದು ನಿಮ್ಮ ಗಂಟಲಿನಲ್ಲಿರುವ ಸಿಂಬಳದ ಪೊರೆಯು ನಿವಾರಣೆಯಾಗಲು ಸಹಾಯ ಮಾಡುತ್ತದೆ. ಜೊತೆಗೆ ಇದು ನಿಮ್ಮ ಗಂಟಲಿನಲ್ಲಿರುವ ಕಫವು ಸಹ ನಿವಾರಣೆಯಾಗುವಂತೆ ಮಾಡುತ್ತದೆ ಮತ್ತು ಉರಿಬಾವು ನಿಮ್ಮನ್ನು ಕಾಡದಂತೆ ತಡೆಯುತ್ತದೆ. ಇಷ್ಟೇ ಅಲ್ಲದೆ ಇದು ನಿಮ್ಮ ಗಂಟಲ ನೋವಿಗೆ ತಕ್ಷಣದ ಪರಿಹಾರವನ್ನು ನೀಡುತ್ತದೆ. ಒಂದು ವೇಳೆ ನಿಮಗೆ ಉಪ್ಪು ಅಷ್ಟಾಗಿ ರುಚಿಸದಿದ್ದಲ್ಲಿ, ಈ ನೀರಿಗೆ ಸ್ವಲ್ಪ ಪ್ರಮಾಣದ ಜೇನು ತುಪ್ಪವನ್ನು ಬೆರೆಸಿಕೊಳ್ಳಿ. ಈ ಮಿಶ್ರಣವನ್ನು ಮುಕ್ಕಳಿಸಿ, ಆದರೆ ನುಂಗಬೇಡಿ. ಮುಕ್ಕಳಿಸಿದ ನೀರನ್ನು ಹೊರಗೆ ಉಗಿಯಿರಿ. ದಿನಕ್ಕೆ ನಾಲ್ಕೈದು ಬಾರಿ ಇದನ್ನು ಮಾಡಿದರೆ ನಿಮ್ಮ ಗಂಟಲು ನೋವು ನಿವಾರಣೆಯಾಗುತ್ತದೆ.
ಬೆಳ್ಳುಳ್ಳಿ
ಬೆಳ್ಳುಳ್ಳಿಯು ಒಂದು ಆಂಟಿ ಬ್ಯಾಕ್ಟೀರಿಯಾ ಅಂಶಗಳು ಇರುವ ಪದಾರ್ಥವಾಗಿದೆ. ಇದರಲ್ಲಿರುವ ಆಂಟಿಸೆಪ್ಟಿಕ್ ಗುಣಗಳು ಮತ್ತು ಔಷಧೀಯ ಗುಣಗಳು ಗಂಟಲು ನೋವಿಗೆ ಒಳ್ಳೆಯ ಆರಾಮವನ್ನು ನೀಡುತ್ತವೆ. ಅಲ್ಲದೆ ಇದು ಈ ನೋವನ್ನು ಬೇಗ ನಿವಾರಿಸುವ ಮನೆ ಮದ್ದು ಸಹ ಆಗಿದೆ. ಕಚ್ಛಾ ಬೆಳ್ಳುಳ್ಳಿಯನ್ನು ಪ್ರತಿದಿನ ಸೇವಿಸುವುದರಿಂದ ಅಲ್ಲಿಸಿನ್ ಎಂಬ ರಾಸಾಯನಿಕವು ಬಿಡುಗಡೆಯಾಗುತ್ತದೆ. ಇದು ಗಂಟಲಿನಲ್ಲಿ ಬೆಳೆಯುವ ಬ್ಯಾಕ್ಟೀರಿಯಾವನ್ನು ನಿವಾರಿಸಲು ಸಹಾಯ ಮಾಡಿ, ಗಂಟಲು ನೋವು ಬರದಂತೆ ತಡೆಯುತ್ತದೆ.ಬದಲಿಯಾಗಿ, ನೀವು ಬೆಳ್ಳುಳ್ಳಿ ಎಣ್ಣೆಯನ್ನು ಸಹ ಬಳಸಬಹುದು. ಒಂದು ಲೋಟ ನೀರಿಗೆ ನಾಲ್ಕನೇ ಒಂದು ಭಾಗ ಬೆಳ್ಳುಳ್ಳಿ ರಸವನ್ನು ಬೆರೆಸಿಕೊಳ್ಳಿ. ಇದನ್ನು ದಿನಕ್ಕೊಮ್ಮೆ ಬಾಯಿ ಮುಕ್ಕಳಿಸಲು ಬಳಸಿ. ಅಲ್ಲದೆ ಇದರ ಜೊತೆಗೆ ಆಹಾರದಲ್ಲಿ ದೊರೆಯುವ ಬೆಳ್ಳುಳ್ಳಿಯನ್ನು ಸಹ ಸೇವಿಸಿ.
ಚಿಕನ್ ಸೂಪ್
ಗಂಟಲ ಬೇನೆಯನ್ನು ಶೀಘ್ರವಾಗಿ ಗುಣಪಡಿಸಲು ಚಿಕನ್ ಸೂಪ್ ಸಹಾ ಪರಿಣಾಮಕಾರಿಯಾಗಿದೆ. ಇದರ ಮಧ್ಯಮ ಪ್ರಾಬಲ್ಯದ ಉರಿಯೂತ ನಿವಾರಕ ಗುಣ ಗಂಟಲ ಬೇನೆಗೆ ಕಾರಣವಾದ ಕಫವನ್ನು ನಿಧಾನವಾಗಿ ನಿವಾರಿಸಿ ಇದರ ಸಂಪರ್ಕಕ್ಕೆ ವೈರಸ್ಸುಗಳನ್ನು ನಿಯಂತ್ರಿಸುವ ಮೂಲಕ ತೊಂದರೆಯನ್ನು ಶೀಘ್ರವಾಗಿ ಗುಣಪಡಿಸಲು ನೆರವಾಗುತ್ತದೆ. ಗಂಟಲ ಬೇನೆ ಎದುರಾದ ತಕ್ಷಣ ಒಂದು ದೊಡ್ಡ ಬೋಗುಣಿಯಷ್ಟು ಬಿಸಿಬಿಸಿಯಾದ ಚಿಕನ್ ಸೂಪ್ ಹೀರುವುದರಿಂದ ಉತ್ತಮ ಪರಿಹಾರ ಪಡೆಯಬಹುದು.
ಜೇನು ಮತ್ತು ಲಿಂಬೆ
ಸಮ ಪ್ರಮಾಣದಲ್ಲಿ ಜೇನು ಮತ್ತು ಲಿಂಬೆಯನ್ನು ಮಿಶ್ರಣ ಮಾಡಿ ಸೇವಿಸುವುದರಿಂದಲೂ ಗಂಟಲ ಬೇನೆ ಶೀಘ್ರವಾಗಿ ಗುಣವಾಗುತ್ತದೆ. ಇದಕ್ಕಾಗಿ ಒಂದು ಲೋಟ ನೀರನ್ನು ಬಿಸಿಮಾಡಿ ತಲಾ ಒಂದು ಚಿಕ್ಕ ಚಮಚ ಜೇನು ಮತ್ತು ಲಿಂಬೆರಸವನ್ನು ಬೆರೆಸಿ ಬಿಸಿಬಿಸಿಯಾಗಿ ಸೇವಿಸುವ ಮೂಲಕ ಗಂಟಲ ತೊಂದರೆ ಹಾಗೂ ಇದರಿಂದಾಗಿ ಎದುರಾಗಿದ್ದ ನೋವು ಕಡಿಮೆಯಾಗುತ್ತದೆ.
ಗಂಟಲ ಕಿರಿಕಿರಿ ಇದ್ದಾಗ ಇವುಗಳಿಂದ ದೂರವಿರಿ
* ಹಾಲು ಬೆರೆಸಿದ ಅಥವಾ ಹಾಲಿನಿಂದ ತಯಾರಿಸಿದ ಉತ್ಪನ್ನಗಳನ್ನು ಸೇವಿಸದಿರಿ. ಏಕೆಂದರೆ ಹಾಲು ಕುಡಿದಾಗ ಹಾಲಿನ ಕಣಗಳು ಗಂಟಲಿಗೆ ಅಂಟಿಕೊಂಡು ಕಫವನ್ನು ಇನ್ನಷ್ಟು ಹೆಚ್ಚಿಸುತ್ತದೆ.
* ತಣ್ಣೀರು ಕುಡಿಯದಿರಿ. ಗಂಟಲು ತಣ್ಣಗಾದಷ್ಟೂ ಕಫ ಇನ್ನಷ್ಟು ಗಟ್ಟಿಯಾಗುತ್ತದೆ. ಸಾಧ್ಯವಾದಷ್ಟು ಬಿಸಿನೀರನ್ನೇ ಕುಡಿಯಿರಿ.
* ಧೂಮಪಾನ, ಪರ್ಯಾಯ ಧೂಮಪಾನ, ಏಸಿಯ ಹವೆ ಮೊದಲಾದವು ಕಫವನ್ನು ಇನ್ನಷ್ಟು ಹೆಚ್ಚಿಸುತ್ತವೆ.
* ಎಣ್ಣೆಯಿಂದ ಕರಿದ, ಹುರಿದ ಪದಾರ್ಥಗಳು ಕಫವನ್ನು ಹೆಚ್ಚಿಸುತ್ತವೆ
* ದಿನಕ್ಕೆ ಎರಡು ಬಾರಿಯಾದರೂ ನಾಲಿಗೆಯನ್ನು ಸ್ವಚ್ಛಗೊಳಿಸುವ ಉಪಕರಣದಿಂದ (ಟಂಗ್ ಕ್ಲೀನರ್) ಬಳಸಿ ಸಾಧ್ಯವಾದಷ್ಟು ತಳಭಾಗವನ್ನು ಕೆರೆದು ಸ್ವಚ್ಛಗೊಳಿಸುತ್ತಿರಿ.
* ಬಾಯಿಯನ್ನು ಒಣಗಲು ಬಿಡಬೇಡಿ. ಒಣಗಿದ್ದಷ್ಟೂ ಕಫ ಹೆಚ್ಚಾಗುತ್ತದೆ. ಆದ್ದರಿಂದ ಗಂಟೆಗೊಂದಾದರೂ ಲೋಟ ಬಿಸಿನೀರನ್ನು ಹೀರುತ್ತಿರಿ.
* ಮೂಗು ಸೋರುತ್ತಿದ್ದರೆ ಸರ್ವಥಾ ಒಳಗೆಳೆದುಕೊಳ್ಳಬಾರದು, ಹೊರತೆಗೆದು ನಿವಾರಿಸಬೇಕು.


ಜೋಗಿ ಪ್ರೇಮ್’ರಿಂದ ಹೊಸ ಬಾಂಬ್!
8, Jul 2018, 3:45 PM IST
ನಟ ಜೋಗಿ ಪ್ರೇಮ್ ಹೊಸ ಬಾಂಬ್ ಸಿಡಿಸಿದ್ದಾರೆ. ವಿಲನ್ ಚಿತ್ರ ಸದ್ಯದಲ್ಲೇ ಬಿಡುಗಡೆಯಾಗಲಿದೆ. ಅರೇ! ಇದ್ರಲ್ಲೇನು ಅಂತೀರಾ? ಇದ್ರಲ್ಲೇ ಇದೆ ವಿಶೇಷ. ದಿ ವಿಲನ್ ಚಿತ್ರದ ಒಂದೊಂದು ಹಾಡನ್ನು ಒಬ್ಬೊಬ್ಬರು ರಿಲೀಸ್ ಮಾಡ್ತಾರೆ ಅಂದಿದ್ದಾರೆ. ಅದು ಯಾರು ರಿಲೀಸ್ ಮಾಡ್ತಾರೆ ಅಂತ ಹೇಳ್ತೀನಿ ಅಂತ ಕುತೂಹಲ ಮೂಡಿಸಿದ್ದಾರೆ.


ಇಲ್ಲಿದೆ ಪ್ರೇಮಿಗಳಿಗೊಂದು ಮುಖ್ಯ ಮಾಹಿತಿ
  10-07-2017 5:55AM IST    /     No Comments    /     Posted In: Latest News , Special
ಡೇಟಿಂಗ್ ಗೆ ಯಾವುದೇ ನಿಯಮಗಳಿಲ್ಲ. ಹೀಗೆ ಆಗಬೇಕು ಅನ್ನೋ ಕಟ್ಟುಪಾಡುಗಳಿಲ್ಲ. ಅದು ಸಹಜವಾಗಿ ನಡೆಯುವ ಪ್ರಕ್ರಿಯೆ. ಮನಸ್ಸಿನ ಭಾವನೆಗಳನ್ನು ವ್ಯಕ್ತಪಡಿಸುವ ಮಾಧ್ಯಮಗಳಲ್ಲೊಂದು. ಡೇಟಿಂಗ್ ನ ಕೆಲವೊಂದು ಹಳೆಯ ರೀತಿ- ನೀತಿಗಳನ್ನು 21ನೇ ಶತಮಾನದ ಪ್ರೇಮಿಗಳು ಕಿತ್ತೊಗೆಯಬೇಕಿದೆ.
21ನೇ ಶತಮಾನಕ್ಕೆ ಕಾಲಿಟ್ಟರೂ ಮಹಿಳೆಯರಲ್ಲಿ ಪುರುಷನೇ ಮೊದಲು ಪ್ರೇಮ ನಿವೇದನೆ ಮಾಡಲಿ ಅನ್ನೋ ಭಾವನೆ ಬೇರೂರಿದೆ. ನಿಮಗೆ ಯಾರಾದ್ರೂ ಇಷ್ಟವಾಗಿದ್ರೆ ಅವನು ಹೇಳುವವರೆಗೆ ಯಾಕೆ ಕಾಯಬೇಕು? ನೀವೇ ಅದನ್ನು ವ್ಯಕ್ತಪಡಿಸಬಹುದು.
ಹುಡುಗ- ಹುಡುಗಿ ಡೇಟಿಂಗ್ ಗೆ ಹೋದಾಗ ಬಿಲ್ ಪಾವತಿಸುವ ಸರದಿ ಹುಡುಗನದ್ದು. ಮೊದಲಿನಿಂದ್ಲೂ ಇದೇ ಅಭ್ಯಾಸ ಬೆಳೆದುಕೊಂಡು ಬಂದಿದೆ. ಹೋಟೆಲ್, ಸಿನೆಮಾ ಎಲ್ಲಿಗೇ ಹೋದ್ರೂ ಹುಡುಗನೇ ಬಿಲ್ ಕೊಟ್ರೆ ಆತ ಜಂಟಲ್ ಮ್ಯಾನ್ ಅನ್ನೋ ಭಾವನೆ ಇದೆ. ಆದ್ರೆ ಮಹಿಳೆ ಕೂಡ ಈಗ ಸ್ವಾವಲಂಬಿಯಾಗಿದ್ದಾಳೆ. ಹಾಗಾಗಿ ಬಿಲ್ ಶೇರ್ ಮಾಡಿಕೊಳ್ಳುವ ಮೂಲಕ ಹಳೆ ರೂಲ್ಸ್ ಬ್ರೇಕ್ ಮಾಡ್ಬಹುದು.
ಕ್ಯಾಂಡಲ್ ಲೈಟ್ ಡಿನ್ನರ್, ಮೃದುವಾದ ಮ್ಯೂಸಿಕ್, ರೊಮ್ಯಾಂಟಿಕ್ ಮೂಡ್, ಹಾಡು ನೃತ್ಯ, ಕಿಸ್ಸಿಂಗ್ ಇವೆಲ್ಲ ಸಿನೆಮಾಗಳಲ್ಲಿ ನಡೆಯುತ್ತವೆ. ನಿಜ ಜೀವನದಲ್ಲೂ ಡೇಟಿಂಗ್ ಹೀಗೆ ಇರಬೇಕು ಎಂಬ ಕಲ್ಪನೆ ತಪ್ಪು. ವಾಸ್ತವವಾದಿಯಾಗಿರಿ, ನೀವು ಯಾವಾಗ್ಲೂ ಭೇಟಿಯಾಗೋ ಸ್ಥಳದಲ್ಲೂ ಡೇಟಿಂಗ್ ಮಾಡಬಹದು. ಎಲ್ಲದಕ್ಕಿಂತ ಪರಸ್ಪರರನ್ನು ಅರ್ಥ ಮಾಡಿಕೊಳ್ಳುವುದು ಮುಖ್ಯ.
ಜೊತೆಯಾಗಿ ಜಾಸ್ತಿ ಸಮಯ ಕಳೆದ್ರೆ ಹೆಚ್ಚು ಆತ್ಮೀಯತೆ ಬೆಳೆಯುತ್ತೆ ಅನ್ನೋದು ತಪ್ಪು ಗ್ರಹಿಕೆ. ಪ್ರೀತಿಯ ಭಾವನೆ ಒಂದೇ ಕ್ಷಣದಲ್ಲಿ ಕೂಡ ಮೂಡಬಹುದು. ಆದ್ರೆ ಸಂಗಾತಿಯ ಜೊತೆಗೆ ಹೆಚ್ಚು ಸಮಯ ಕಳೆಯುವುದು ಉತ್ತಮ. ಆದ್ರೂ ಹಾಗೇ ಮಾಡಬೇಕೆಂದೇನೂ ಇಲ್ಲ. ಅಲ್ಪ ಸಮಯದ ಭೇಟಿ ಕೂಡ ಮನಸ್ಸಿಗೆ ಮುದ ನೀಡಬಲ್ಲದು.
ಡೇಟಿಂಗ್ ಗೆ ಹೋಗಿ ಬಂದ ತಕ್ಷಣ ಅಲ್ಲಿ ನಡೆದ ಘಟನೆಯನ್ನು ಇಂಚಿಂಚಾಗಿ ಸ್ನೇಹಿತ, ಸ್ನೇಹಿತೆಗೆ ವಿವರಿಸುವುದು ಮೊದಲಿನಿಂದ್ಲೂ ಇರುವ ಅಭ್ಯಾಸ. ಹೀಗೆ ಮಾಡೋದ್ರಿಂದ ಒಬ್ಬೊಬ್ಬರು ಒಂದೊಂದು ಅಭಿಪ್ರಾಯ ವ್ಯಕ್ತಪಡಿಸ್ತಾರೆ. ಆಗ ನಾವು ಇಷ್ಟಪಟ್ಟವರ ಬಗ್ಗೆ ಒಂದು ತೀರ್ಮಾನಕ್ಕೆ ಬರಬಹುದು ಅನ್ನೋ ಲೆಕ್ಕಾಚಾರವಿದೆ. ಆದ್ರೆ ಇದು ತಪ್ಪು ಗ್ರಹಿಕೆ, ಹೀಗೆ ಮಾಡುವುದರಿಂದ ಉತ್ತಮ ವ್ಯಕ್ತಿಯೊಬ್ಬನನ್ನು ನೀವು ಕಳೆದುಕೊಳ್ಳುವ ಸಾಧ್ಯತೆಯೂ ಇದೆ.


ಐಪಿಎಲ್ ಕ್ರಿಕೆಟ್: ಚೆನ್ನೈಗೆ ಕೇವಲ 71 ರನ್ ಗುರಿ ನೀಡಿದ ಆರ್‌ಸಿಬಿ
ಆರ್‌ಸಿಬಿ ಬ್ಯಾಟ್ಸ್‌ಮನ್‌ಗಳಿಂದ ಪೆವಿಲಿಯನ್ ಪರೇಡ್!
ಐಪಿಎಲ್ ಕ್ರಿಕೆಟ್: ಚೆನ್ನೈಗೆ ಕೇವಲ 71 ರನ್ ಗುರಿ ನೀಡಿದ ಆರ್‌ಸಿಬಿ
ಪ್ರಜಾವಾಣಿ ವಾರ್ತೆ
Published:
23 ಮಾರ್ಚ್ 2019, 21:32  IST
Updated:
23 ಮಾರ್ಚ್ 2019, 21:34  IST
ಅಕ್ಷರ ಗಾತ್ರ :
ಆ
ಆ
ಚೆನ್ನೈ: ಐಪಿಎಲ್ 12ನೇ ಆವೃತ್ತಿಯ ಮೊದಲ ಕ್ರಿಕೆಟ್ ಪಂದ್ಯದಲ್ಲಿ ಚೆನ್ನೈ ಸೂಪರ್ ಕಿಂಗ್ಸ್ ವಿರುದ್ಧ ಮೊದಲು ಬ್ಯಾಟ್ ಮಾಡಿದ ರಾಯಲ್ ಚಾಲೆಂಜರ್ಸ್ ಬೆಂಗಳೂರು 20 ಓವರ್‌ಗಳಲ್ಲಿ 9 ವಿಕೆಟ್ ನಷ್ಟಕ್ಕೆ ಕೇವಲ 70 ರನ್ ಗಳಿಸಿದೆ.
ಟಾಸ್ ಸೋತು ಬ್ಯಾಟಿಂಗ್ ಆರಂಭಿಸಿದ್ದ ಆರ್‌ಸಿಬಿಗೆ ಆರಂಭದಲ್ಲೇ ಆಘಾತ ಎದುರಾಯಿತು. ನಾಯಕ ವಿರಾಟ್ ಕೊಹ್ಲಿ ಕೇವಲ 6 ರನ್ ಗಳಿಸಿ ಹರ್ಭಜನ್ ಸಿಂಗ್ ಅವರಿಗೆ ವಿಕೆಟ್ ಒಪ್ಪಿಸಿದರು. ನಂತರ ಹರ್ಭಜನ್ ಸಿಂಗ್ ಮತ್ತು ಇಮ್ರಾನ್ ತಾಹಿರ್ ಸಂಘಟಿತ ದಾಳಿಗೆ ಆರ್‌ಸಿಬಿ ಬ್ಯಾಟ್ಸ್‌ಮನ್‌ಗಳು ಒಬ್ಬರಾದ ಮೇಲೆ ಒಬ್ಬರಂತೆ ಪೆವಿಲಿಯನ್ ಹಾದಿ ಹಿಡಿದರು. ಪಾರ್ಥಿವ್ ಪಟೇಲ್ 29 (35 ಎಸೆತ, ಎರಡು ಬೌಂಡರಿ) ರನ್ ಗಳಿಸಿದ್ದು ಬಿಟ್ಟರೆ ಇನ್ಯಾರೂ ಒಂದಂಕಿ ದಾಟಲಿಲ್ಲ.
ಚೆನ್ನೈ ಸೂಪರ್ ಕಿಂಗ್ಸ್ ಪರ ಹರ್ಭಜನ್ ಸಿಂಗ್ ಮತ್ತು ಇಮ್ರಾನ್ ತಾಹಿರ್ ತಲಾ 3 ವಿಕೆಟ್ ಪಡೆದರೆ, ರವೀಂದ್ರ ಜಡೇಜಾ 2, ಬ್ರಾವೊ 1 ವಿಕೆಟ್ ಕಬಳಿಸಿದರು.
‘ಮೊದಲ ಪಂದ್ಯ ಆಗಿರುವುದರಿಂದ ಪಿಚ್ ಕುರಿತು ಮತ್ತು ಎಷ್ಟು ಟಾರ್ಗೆಟ್ ನೀಡಬೇಕು ಎನ್ನುವ ಬಗ್ಗೆ ನಿಖರತೆ ಇಲ್ಲ. ಹೀಗಾಗಿ ಮೊದಲು ಬೌಲಿಂಗ್ ಆಯ್ಕೆ ಮಾಡಿಕೊಂಡಿದ್ದೇವೆ’ ಎಂದು ಚೆನ್ನೈ ಸೂಪರ್ ಕಿಂಗ್ಸ್ ನಾಯಕ ಮಹೇಂದ್ರಸಿಂಗ್ ಧೋನಿ ಹೇಳಿದ್ದರು.


ಬ್ಯಾಕ್‌ಪ್ಯಾಕ್ ಪುಶ್‌ಅಪ್ಸ್ ಮಾಡುವ ವಿಧಾನ
Share Via Email
Published: 13th  January 2015 03:09 AM  |   Last Updated: 13th  January 2015 03:09 AM
ಮನುಷ್ಯನ ಆರೋಗ್ಯಕ್ಕೆ ವ್ಯಾಯಾಮ ಅತ್ಯಗತ್ಯವಾದರೂ ಕೆಲವೊಮ್ಮೆ ಸಮಯದ ಅಭಾವದಿಂದಾಗಿ ಅದರಲ್ಲಿ ತೊಡಗಲು ಸಾಧ್ಯವಿರುವುದಿಲ್ಲ. ಇಂತಹವರಿಗಾಗಿಯೇ ಮನೆಯಲ್ಲೇ ಅಥವಾ ನಾವಿರುವ ಸ್ಥಳದಲ್ಲಿ, ನಮ್ಮದೇ ಕೆಲ ವಸ್ತುಗಳನ್ನು ಬಳಸಿ ವ್ಯಾಯಾಮ ಮಾಡಬಹುದು. ಇಂತಹ ವ್ಯಾಯಾಣಗಳಲ್ಲಿ ಬ್ಯಾಕ್‌ಪ್ಯಾಕ್ ಪುಶ್‌ಅಪ್ಸ್ ಕೂಡ ಒಂದು.
Stay up to date on all the latest ಆರೋಗ್ಯ news with The Kannadaprabha App. Download now
O


ಶರಣ್‍ಗೆ ಧ್ರುವ ಸಾಥ್
Team Udayavani,  Oct 22, 2018, 4:45 PM IST
ಅ
ಅ
ಅ
ಸ್ಯಾಂಡಲ್‍ವುಡ್‍ನಲ್ಲಿ ಬೊಂಬಾಟ್ ಯಶಸ್ಸು ಕಂಡಿದ್ದ ಶರಣ್ ಅಭಿನಯದ “ವಿಕ್ಟರಿ’ ಚಿತ್ರದ ಸೀಕ್ವೆಲ್ ಆಗಿ “ವಿಕ್ಟರಿ 2′ ತೆರೆಗೆ ಬರಲು ಸಿದ್ಧವಾಗಿದೆ. “ವಿಕ್ಟರಿ’ ಚಿತ್ರಕ್ಕೆ ನವರಸ ನಾಯಕ ಜಗ್ಗೇಶ್ ಹಿನ್ನೆಲೆ ಧ್ವನಿ ನೀಡಿದ್ದರೆ, ಅದರ ಮುಂದುವರೆದ ಭಾಗ “ವಿಕ್ಟರಿ 2′ ಚಿತ್ರಕ್ಕೆ ಆಕ್ಷನ್ ಪ್ರಿನ್ಸ್ ಧ್ರುವ ಸರ್ಜಾ ಹಿನ್ನೆಲೆ ಧ್ವನಿ ನೀಡಿದ್ದಾರೆ.
ಹೌದು! ಬ್ಯಾರಿಟೋನ್ ಕಂಠದ ಮೂಲಕ ಯೂತ್ ಐಕಾನ್ ಆಗಿರುವ ಧ್ರುವ ಸರ್ಜಾ “ವಿಕ್ಟರಿ 2′ ಚಿತ್ರಕ್ಕೆ ಹಿನ್ನೆಲೆ ಧ್ವನಿಯನ್ನು ನೀಡಿದ್ದು, ಚಿತ್ರದ ಪ್ರಮುಖ ಸನ್ನಿವೇಶಗಳು, ಪಾತ್ರಗಳ ಪರಿಚಯ, ದೃಶ್ಯಗಳ ಹಿನ್ನೆಲೆಯನ್ನು ವಿವರಿಸಲಿದ್ದಾರೆ. ಶರಣ್ ನಾಯಕನಾಗಿ ನಟಿಸುತ್ತಿರುವ ಈ ಚಿತ್ರವು ಪಕ್ಕಾ ಕಾಮಿಡಿ ಎಂಟರ್ಟ್ರೈನರ್ ಆಗಿದ್ದು, ಡಬಲ್ ಮಿನಿಂಗ್ ಡೈಲಾಗ್ ಅಬ್ಬರ ಜೋರಾಗಿದೆ.
ಶರಣ್ ಜತೆ ಸಾಧು ಕೋಕಿಲಾ ಹಾಗೂ ರವಿಶಂಕರ್ ವಿಶೇಷ ಗೆಟಪ್‍ನಲ್ಲಿ ಮಿಂಚಿರುವುದು ಮತ್ತಷ್ಟು ಹಾಸ್ಯಭರಿತವನ್ನಾಗಿಸಿದೆ. ಇನ್ನು ಶರಣ್ ಎದುರಿಗೆ ನಾಯಕಿಯರಾಗಿ ಬಿ-ಟೌನ್ ಬೆಡಗಿ ಅಸ್ಮಿತಾ ಸೂದ್ ಹಾಗೂ ಅಪೂರ್ವ ನಟಿಸಿದ್ದಾರೆ. ಚಿತ್ರವನ್ನು ತರುಣ್ ಶಿವಪ್ಪ ನಿರ್ಮಿಸುತ್ತಿದ್ದು, ತರುಣ್ ಸುಧೀರ್ ಅವರ ಕಥೆ ಇದೆ. ಬಹುತೇಕ “ವಿಕ್ಟರಿ’ ತಂಡವೇ ಇಲ್ಲೂ ಕೆಲಸ ಮಾಡಿದೆ.
ಹರಿ ಸಂತೋಷ ನಿರ್ದೇಶನ, ಅರ್ಜುನ್ ಜನ್ಯ ಸಂಗೀತ ಚಿತ್ರಕ್ಕಿದ್ದು, ತಬಲಾ ನಾಣಿ, ನಾಸೀನ್, ಅವಿನಾಶ್, ಮಿತ್ರಾ, ಕಲ್ಯಾಣಿ, ಅರಸು ಮತ್ತು ಸಿದ್ದಿ ಸೇರಿದಂತೆ ದೊಡ್ಡ ತಾರಾಬಳಗವಿದೆ. ನವೆಂಬರ್ 1 ರಂದು ಚಿತ್ರ ಬಿಡುಗಡೆಯಾಗಲಿದೆ. ಈ ಹಿಂದೆ ಧ್ರುವ ಸರ್ಜಾ ದರ್ಶನ್ ಅಭಿನಯದ “ಯಜಮಾನ’ ಮತ್ತು “ಅಮ್ಮ ಐ ಲವ್ ಯೂ’ ಚಿತ್ರಕ್ಕೆ ಹಿನ್ನೆಲೆ ಧ್ವನಿಯನ್ನು ನೀಡಿದ್ದಾರೆ.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


ಅಂದದ ಕಣ್ಣುಗಳಿಗಾಗಿ ಅನುಸರಿಸಿ ಸರಳ ‘ಮೇಕಪ್’
  01-07-2019 5:46AM IST    /     No Comments    /     Posted In: Beauty , Latest News
ಸೌಂದರ್ಯ ಅನ್ನೋದು ನಮ್ಮ ಕಣ್ಣುಗಳಲ್ಲಿದೆ. ಮುಖ ಸುಂದರವಾಗಿ ಕಾಣಬೇಕಂದ್ರೆ ಕಣ್ಣುಗಳು ಅಂದವಾಗಿರಬೇಕು. ಚಂದದ, ಕಾಮನ ಬಿಲ್ಲಿನಂತಹ ತಿದ್ದಿ ತೀಡಿದ ಹುಬ್ಬು, ಅದಕ್ಕೊಪ್ಪುವ ಕಣ್ಣುಗಳಿದ್ರೆ ಎಂಥವರು ಕೂಡ ಚೆಲುವಾಗಿ ಕಾಣಿಸುತ್ತಾರೆ. ಕಾಡಿಗೆ, ಐ ಲ್ಯಾಶಸ್, ಮಸ್ಕರಾ ಇವೆಲ್ಲ ನಿಮ್ಮ ಕಣ್ಣುಗಳ ಅಂದ ಹೆಚ್ಚಿಸಬಲ್ಲ ಕೃತಕ ಸಾಧನಗಳು.
ಆದ್ರೆ ಇವನ್ನೆಲ್ಲ ಹಚ್ಚುವ ಮುನ್ನ ಕೊಂಚ ಜಾಗರೂಕರಾಗಿಬೇಕು, ಮೇಕಪ್ ಸೂಕ್ಷ್ಮವಾಗಿರಬೇಕು. ಕಣ್ಣುಗಳ ಚೆಲುವನ್ನು ಹೆಚ್ಚಿಸುವ ಸರಳವಾದ ಮೇಕಪ್ ಹೇಗಿರಬೇಕು ಅನ್ನೋದನ್ನು ನೋಡೋಣ.
ಕಣ್ಣಿಗೆ ಮೇಕಪ್ ಮಾಡುವ ಮುನ್ನ ಐಪ್ರೈಮರ್ ಹಚ್ಚಲು ಮರೆಯಬೇಡಿ. ಇದ್ರಿಂದ ಕಣ್ಣಿನ ಮೇಲೆ ನೀವು ಹಚ್ಚಿಕೊಳ್ಳುವ ಐಶ್ಯಾಡೋ ಹೆಚ್ಚು ಹೊತ್ತು ಇರುತ್ತದೆ. ಜೊತೆಗೆ ಕಲರ್ ಕೂಡ ಚೆನ್ನಾಗಿ ಮೂಡಿ ಬರುತ್ತದೆ. ಅಷ್ಟೇ ಅಲ್ಲ ಕಣ್ಣಿನ ರೆಪ್ಪೆಗಳ ತ್ವಚೆಯನ್ನು ಕೂಡ ಮೃದುವಾಗಿಡುತ್ತದೆ.
ಹುಬ್ಬು ಮತ್ತು ಕಣ್ಣಿನ ರೆಪ್ಪೆಯ ನಡುವಿನ ಜಾಗದಲ್ಲಿರುವ ಮೂಳೆಯ ಮೇಲೆ ಹೈಲೈಟರ್ ಹಚ್ಚಿಕೊಂಡರೆ ನಿಮ್ಮ ಕಣ್ಣುಗಳಿಗೆ ಸುಂದರ ಆಕಾರ ಸಿಗುತ್ತದೆ.
ಕಾಡಿಗೆ ನಿಮ್ಮ ಕಣ್ಣುಗಳ ಅಂದಕ್ಕೆ ಕಲಶವಿಟ್ಟಂತಿರುತ್ತದೆ. ರೆಪ್ಪೆಗಳ ಮೇಲ್ಭಾಗ ಹಾಗೂ ಕೆಳಭಾಗದಲ್ಲಿ ಮಸ್ಕರಾ ಹಚ್ಚಲು ಮರೆಯಬೇಡಿ.
ಕಣ್ಣುಗಳಿಗೆ ಗಾಢವಾದ ಮೇಕಪ್ ಬೇಡ. ಮೇಕಪ್ ತಿಳಿಯಾಗಿದ್ದರೆ ಮಾತ್ರ ನಿಮ್ಮ ಕಣ್ಣುಗಳು ಸುಂದರವಾಗಿ ಎದ್ದು ಕಾಣುತ್ತವೆ.


Balcony Breaking News : #ಮಿಟೂ ರಂಪಾಟ : ನಾಳೆ ತೀರ್ಪು
ನಾಳೆ ಅಂಬರೀಶ್ ನೇತೃತ್ವದಲ್ಲಿ ಶ್ರುತಿ-ಅರ್ಜುನ್ ಸರ್ಜಾ ಸಂಧಾನ ಸಭೆ
ನಾಳೆ ಸಂಜೆ 4 ಗಂಟೆಗೆ ಚಿತ್ರರಂಗದ ಹಿರಿಯರ ಉಪಸ್ಥಿತಿಯಲ್ಲಿ ನಡೆಯಲಿರುವ ಸಭೆ
ಈ ಸಭೆಯಲ್ಲಿ ಕರ್ನಾಟಕ ನಿರ್ದೇಶಕರ ಸಂಘ ಭಾಗಿಯಾಗುವ ಸಾಧ್ಯತೆ
ಶ್ರುತಿ ಆರೋಪದ ಕುರಿತಾಗಿ ಒಂದು ಬಹು ಮುಖ್ಯ ನಿರ್ಣಯ ತೆಗೆದುಕೊಳ್ಳುವ ವಿಶ್ವಾಸ
ಮಾಧ್ಯಮದವರಿಗೆ ಮಾಹಿತಿ ನೀಡಿದ
ಫಿಲಂ ಚೆಂಬರ್ ಕಾರ್ಯಾಧ್ಯಕ್ಷ ಭಾ. ಮಾ. ಹರೀಶ್
Tags


ಪ್ರಣೀತಾ: ಕನ್ನಡದ ಹುಡುಗಿ ಟಾಲಿವುಡ್ ಕಡೆಗೆ
Jan 30, 2013, 04.26 AM IST
* ಎಚ್.ಮಹೇಶ್
ಕನ್ನಡದಲ್ಲಿ ಹೀರೋಯಿನ್‌ಗಳೇ ಕಡಿಮೆ ಎಂದು ಹೇಳುವವರ ಸಂಖ್ಯೆಗೆ ಕಡಿಮೆ ಏನೂ ಇಲ್ಲ. ನಿರ್ದೇಶಕ, ನಿರ್ಮಾಪಕರು ಕನ್ನಡದಲ್ಲಿ ನಾಯಕಿಯರು ಇಲ್ಲ ಎಂದು ಆರೋಪ ಮಾಡುವುದು ಸರ್ವೆ ಸಾಮಾನ್ಯವಾಗಿದೆ. ಆದರೆ ಸದ್ದಿಲ್ಲದೇ ತೆಲುಗು, ಕನ್ನಡ ಹಾಗೂ ತಮಿಳಿನಲ್ಲಿ ಕನ್ನಡದ ನಟಿಯೊಬ್ಬರು ಸಿಕ್ಕಾಪಟ್ಟೆ ಹೆಸರು ಮಾಡುತ್ತಿದ್ದಾರೆ. ಅವರು ಯಾರು ಅಂತೀರಾ? ಗ್ಲಾಮ್ ಡಾಲ್ ಪ್ರಣೀತಾ ಅಂದ್ರೆ ನೀವು ನಂಬಲೇಬೇಕು.
ರಮ್ಯಾ ನಂತರ ಪ್ರಣೀತಾಗೆ ಹೆಚ್ಚು ಅವಕಾಶಗಳು ಸಿಗುತ್ತಿವೆ. ದರ್ಶನ್ ಜೊತೆ ಪೊರ್ಕಿ ಚಿತ್ರದ ಮೂಲಕ ಸ್ಯಾಂಡಲ್‌ವುಡ್‌ಗೆ ಎಂಟ್ರಿ ಕೊಟ್ಟ ಈ ಹುಡುಗಿ ಈಗ ತೆಲುಗಿನ ಜನಪ್ರಿಯ ನಿರ್ದೇಶಕ ತ್ರಿವಿಕ್ರಮ್ ನಿರ್ದೇಶನದ ಚಿತ್ರದಲ್ಲಿ ನಟಿಸುತ್ತಿರುವುದು ಖಾತ್ರಿಯಾಗಿದೆ. ಪವನ್ ಕಲ್ಯಾಣ್ ಹೀರೋ ಎಂಬ ಮಾತು ಕೇಳಿ ಬರುತ್ತಿದೆ. ಆದರೆ ಎಲ್ಲವೂ ಮಾತುಕತೆ ಹಂತದಲ್ಲಿರುವುದರಿಂದ ಪ್ರಣೀತಾ ಹೊಸ ಚಿತ್ರಗಳ ಬಗ್ಗೆ ಮಾತಾಡುವುದಕ್ಕೆ ಹಿಂದೇಟು ಹಾಕುತ್ತಾರೆ.
ದರ್ಶನ್, ವಿಜಯ್ ಹಾಗೂ ಗಣೇಶ್ ಜತೆ ನಟಿಸಿದ ಇವರು ಈಗ ಚಿರಂಜೀವಿ ಸರ್ಜಾ ತೆ ವಿಶಲ್ ಚಿತ್ರದಲ್ಲೂ ನಟಿಸುತ್ತಿದ್ದಾರೆ. ಹೊಸ ಹೀರೋ ಜೊತೆ ಬುದ್ದು ಚಿತ್ರದಲ್ಲಿ ನಾಯಕಿಯಾಗಿ ನಟಿಸುತ್ತಿದ್ದಾರೆ. ಕನ್ನಡದಲ್ಲೂ ಬ್ಯುಸಿ, ಅತ್ತ ತಮಿಳು, ತೆಲುಗು ಚಿತ್ರರಂಗದಲ್ಲೂ ಬ್ಯುಸಿಯಾಗಿದ್ದಾರೆ.
ಇಷ್ಟೆಲ್ಲ ಬ್ಯುಸಿ ಇದ್ದರೂ ಪ್ರಣೀತಾ ಯಾವುದೇ ಖಾಸಗಿ ಕಾರ್ಯಕ್ರಮ ಅಥವಾ ಪಾರ್ಟಿಗಳಲ್ಲಿ ಕಾಣಿಸಿಕೊಳ್ಳುವುದಿಲ್ಲ. ಯಾಕೆ ಅಂತ ಅವರನ್ನು ಕೇಳಿದರೆ, ‘ ನಾನು ಲೋ ಪ್ರೋಫೈಲ್ ಮೆಂಟೈನ್ ಮಾಡುತ್ತೇನೆ. ಸಿನಿಮಾ ಪ್ರಚಾರ ಇದ್ದರೆ ಯಾವುದೇ ಕೆಲಸ ಬಿಟ್ಟು ಅದರಲ್ಲಿ ತೊಡಗಿಸಿಕೊಳ್ಳುವೆ. ಅದು ಬಿಟ್ಟು ಬೇರೆ ಸಂದರ್ಭಗಳಲ್ಲಿ ಕಾಣಿಸಿಕೊಳ್ಳುವುದಕ್ಕೆ ನನಗೆ ಇಷ್ಟವಿಲ್ಲ’ ಅಂಥಾರೆ ಅವರು.
ಪ್ರಣೀತಾಗೆ ಪುಸ್ತಕ ಓದುವುದು ಅಂದ್ರೆ ತುಂಬಾ ಇಷ್ಟವಂತೆ. ಬಿಡುವಿನ ವೇಳೆಯಲ್ಲಿ ಪುಸ್ತಕ ಓದುತ್ತಾ ಕಾಲ ಕಳೆಯುತ್ತೇನೆ. ನೋ ನಾನ್ ವೆಜ್. ಇಟಾಲಿಯನ್ ಫುಡ್ ಅಂದ್ರೆ ತುಂಬಾ ಇಷ್ಟಪಡುತ್ತೇನೆ. ನಾಯಕಿಯಾಗಿ ಗುರುತಿಸಿಕೊಂಡ ಮೇಲೆ ಶರೀರವನ್ನು ಸಪೂರವಾಗಿ ಇಟ್ಟುಕೊಳ್ಳಬೇಕು. ಇಲ್ಲ ಅಂದ್ರೆ ಅವಕಾಶಗಳು ಕೈ ತಪ್ಪಿ ಹೋಗುತ್ತವೆ ಎಂಬುದು ಅವರಿಗೆ ಗೊತ್ತು. ಹಾಗಾಗಿ ಪ್ರತಿ ದಿನ ಜಿಮ್‌ಗೆ ಹೋಗುವುದು, ಮಿತ ಆಹಾರ ಸೇವಿಸುವುದು ನನ್ನ ಸೌಂದರ್ಯದ ಗುಟ್ಟು ಅಂತಾರೆ ಅವರು.


Bengaluru, First Published 7, Oct 2018, 11:56 AM IST
Highlights
ಉಚಿತ ಟಿಕೆಟ್ ವಿಚಾರದ ಜಗಳಕ್ಕೆ ತೆರೆ ಎಳೆಯಲು ಬಿಸಿಸಿಐ ಮುಂದಾಗಿದೆ. ಮಧ್ಯಪ್ರದೇಶ, ತಮಿಳುನಾಡು ಹಾಗೂ ತಮಿಳುನಾಡು ಸೇರಿದಂತೆ ಹಲವು ರಾಜ್ಯ ಸಂಸ್ಥೆಗಳ ಭಾರಿ ವಿರೋಧದಿಂದ ಬಿಸಿಸಿಐ ತನ್ನ ಪಟ್ಟು ಸಡಿಸಿಲಿದೆ.
ನವದೆಹಲಿ(ಅ.07): ಉಚಿತ ಪಾಸ್ ಹಂಚಿಕೆಗೆ ಸಂಬಂಧಿಸಿದಂತೆ ಉಂಟಾಗಿದ್ದ ವಿವಾದಕ್ಕೆ ಬಿಸಿಸಿಐ ಆಡಳಿತ ಮಂಡಳಿ(ಸಿಒಎ) ತನ್ನ ನಿರ್ಧಾರ ಸಡಿಲಿಸಿದ್ದು ವಿವಾದಕ್ಕೆ ತೆರೆ ಎಳೆಯಲು ಪ್ರಯತ್ನಿಸಿದೆ. ಈ ಮೂಲಕ ರಾಜ್ಯ ಕ್ರಿಕೆಟ್ ಸಂಸ್ಥೆಗಳ ವಾದಕ್ಕೆ ಮಣಿದಿದೆ.
ಶನಿವಾರ ನಡೆದ ಸಭೆಯಲ್ಲಿ ವಿನೋದ್ ರೈ ನೇತೃತ್ವದ ಆಡಳಿತ ಮಂಡಳಿ (ಸಿಒಎ), ತನ್ನ ಪಾಲಿನ 1200 ಟಿಕೆಟ್‌ಗಳಲ್ಲಿ 604  ಟಿಕೆಟ್‌ಗಳನ್ನು ಪಂದ್ಯ ಆಯೋಜಿಸುವ ಸಂಸ್ಥೆಗಳಿಗೆ ಬಿಟ್ಟುಕೊಡಲು ನಿರ್ಧರಿಸಿದೆ.
ಬಿಸಿಸಿಐನ ನೂತನ ಸಂವಿಧಾನದ ಪ್ರಕಾರ ಪಂದ್ಯದ ಶೇ.90 ರಷ್ಟು ಟಿಕೆಟ್ ಗಳನ್ನು ಸಾರ್ವಜನಿಕರಿಗೆ ಮಾರಾಟ ಮಾಡಬೇಕು. ಶೇ.10 ರಷ್ಟು ಟಿಕೆಟ್‌ಗಳಲ್ಲಿ 5ರಷ್ಟು ನೀಡಬೇಕಿತ್ತು. ಇದೇ ಕಾರಣಕ್ಕೆ ಇಂದೋರ್‌ನಲ್ಲಿ ಆಯೋಜನೆಯಾಗಿದ್ದ ವೆಸ್ಟ್ಇಂಡೀಸ್ ವಿರುದ್ಧದ 2ನೇ ಏಕದಿನ ಪಂದ್ಯ ವಿಶಾಖಪಟ್ಟಣಂಗೆ ಸ್ಥಳಾಂತಗೊಂಡಿತ್ತು.


Bengaluru, First Published 3, Aug 2018, 5:23 PM IST
Highlights
ಭಾರತ ಹಾಗೂ ಇಂಗ್ಲೆಂಡ್ ನಡುವಿನ ಮೊದಲ ಟೆಸ್ಟ್ ಪಂದ್ಯದ 3ನೇ ದಿನದಾಟ ಭಾರತೀಯ ಅಭಿಮಾನಿಗಳ ಸಂತಸವನ್ನ ಇಮ್ಮಡಿಗೊಳಿಸಿದೆ. ರೋಚಕ ಹೋರಾಟದಲ್ಲಿ ಭಾರತ ಆರಂಭದಲ್ಲೇ ಮೇಲುಗೈ ಸಾಧಿಸಿದೆ. ತೃತೀಯ ದಿನದಾಟದ ಅಪ್‌ಡೇಟ್ಸ್ ಇಲ್ಲಿದೆ.
ಎಡ್ಜ್‌ಬಾಸ್ಟನ್(ಆ.03): ಭಾರತ ಹಾಗೂ ಇಂಗ್ಲೆಂಡ್ ನಡುವಿನ ಮೊದಲ ಟೆಸ್ಟ್ ಪಂದ್ಯ ರೋಚಕ ತಿರುವು ಪಡೆದುಕೊಳ್ಳುತ್ತಿದೆ.  13 ರನ್ ಮುನ್ನಡೆಯೊಂದಿಗೆ 2ನೇ ಇನ್ನಿಂಗ್ಸ್ ಆರಂಭಿಸಿದ ಇಂಗ್ಲೆಂಡ್, ಆರ್ ಅಶ್ವಿನ್ ಹಾಗೂ ಇಶಾಂತ್ ಶರ್ಮಾ ದಾಳಿಗೆ ತತ್ತರಿಸಿದೆ.
2ನೇ ದಿನ ಆಲಿಸ್ಟೈರ್ ಕುಕ್ ವಿಕೆಟ್ ಕಬಳಿಸಿದ್ದ ಟೀಂ ಇಂಡಿಯಾ ಸ್ಪಿನ್ನರ್ ಆರ್ ಅಶ್ವಿನ್, ಇಂದು 8 ರನ್  ಸಿಡಿಸಿದ ಕೆಟನ್ ಜೆನ್ನಿಂಗ್ಸ್ ವಿಕೆಟ್ ಕಬಳಿಸಿದರು. ನಾಯಕ ಜೋ ರೂಟ್ 14 ರನ್ ಸಿಡಿಸಿ ಔಟಾದರು. ಈ ಮೂಲಕ  ಅಶ್ವಿನ್ 3 ವಿಕೆಟ್ ಕಬಳಿಸಿದರು.
ಅಶ್ವಿನ್ ಸ್ಪಿನ್ ಮೋಡಿ ಬಳಿಕ ವೇಗಿ ಇಶಾಂತ್ ಶರ್ಮಾ ದಾಳಿ ಆರಂಭಿಸಿದರು. ಡೇವಿಡ್ ಮಲಾನ್ 20 ರನ್ ಸಿಡಿಸಿ ಔಟಾದರು. ಇನ್ನು 28 ರನ್ ಸಿಡಿಸಿ ಅಪಾಯದ ಸೂಚನೆ ನೀಡಿದ ಜಾನಿ ಬೈರಿಸ್ಟೋ ಪೆವಿಲಿಯನ್ ಸೇರಿದರು. ಬೆನ್ ಸ್ಟೋಕ್ಸ್ 6 ರನ್ ಸಿಡಿಸಿ ಇಶಾಂತ್‌ಗೆ ವಿಕೆಟ್ ಒಪ್ಪಿಸಿದರು.   ಈ ಮೂಲಕ ಇಶಾಂತ್ ಪ್ರಮುಖ 3 ವಿಕೆಟ್ ಕಬಳಿಸಿದರು. ಇಂಗ್ಲೆಂಡ್ 86 ರನ್‌ಗೆ 6 ವಿಕೆಟ್ ಕಳೆದುಕೊಂಡಿದೆ.
ಮೊದಲ ಇನ್ನಿಂಗ್ಸ್‌ನಲ್ಲಿ ಇಂಗ್ಲೆಂಡ್ 287 ರನ್‌ಗೆ ಆಲೌಟ್ ಆಗಿತ್ತು. ಇದಕ್ಕುತ್ತರವಾಗಿ ಭಾರತ ಮೊದಲ ಇನ್ನಿಂಗ್ಸ್‌ನಲ್ಲಿ 274 ರನ್‌ಗೆ ಆಲೌಟ್ ಆಗಿತ್ತು. ಈ ಮೂಲಕ ಮೊದಲ ಇನ್ನಿಂಗ್ಸ್‌ನಲ್ಲಿ ಇಂಗ್ಲೆಂಡ್ 13 ರನ್ ಮುನ್ನಡೆ ಸಾಧಿಸಿತ್ತು.
Last Updated 3, Aug 2018, 5:30 PM IST


Bengaluru, First Published 10, May 2019, 3:21 PM IST
Highlights
ವಿವಾದದ ಸುಳಿಯಲ್ಲಿ ‘ಪ್ರೀಮಿಯರ್ ಪದ್ಮಿನಿ’ | ಈ ಕತೆಯನ್ನು ನನ್ನ ಪುಸ್ತಕದಿಂದ ಕದ್ದಿದ್ದಾರೆ: ಲೇಖಕ ವಸುಧೇಂದ್ರ ಆರೋಪ |
ಇತ್ತೀಚಿಗೆ ಬಂದ ಕನ್ನಡದ ಅತ್ಯುತ್ತಮ ಚಿತ್ರಗಳಲ್ಲಿ ‘ಪ್ರೀಮಿಯರ್ ಪದ್ಮಿನಿ’ ಕೂಡಾ ಒಂದು. ಪ್ರೇಕ್ಷಕರಿಂದ ಉತ್ತಮ ಪ್ರತಿಕ್ರಿಯೆ ಪಡೆದುಕೊಂಡು ಯಶಸ್ವಿಯಾಗಿ ಮುನ್ನುಗ್ಗುತ್ತಿದೆ. ಇದೀಗ ಈ ಚಿತ್ರದ ಬಗ್ಗೆ ವಿವಾದವೊಂದು ಎದ್ದಿದೆ.
ಈ ಸಿನಿಮಾದಲ್ಲಿ ಬರುವ ನಂಜುಂಡಿ ಪಾತ್ರವು ಬರಹಗಾರ ವಸುಧೇಂದ್ರ ಅವರ ವರ್ಣಮಯ ಪುಸ್ತಕದಲ್ಲಿರುವ ಸುದೀರ್ಘ ಪ್ರಬಂಧ ‘ ನಂಜುಂಡಿ’ ಯಿಂದ ತೆಗೆದುಕೊಂಡಿದ್ದು ಎಂಬ ಆರೋಪ ಕೇಳಿ ಬಂದಿದೆ.
"ನಿರ್ದೇಶಕ ರಮೇಶ್ ಇಂದಿರಾ ನನ್ನನ್ನು ಭೇಟಿಯಾಗಿ, ನನ್ನ ಎರಡು ಪ್ರಬಂಧಗಳನ್ನು ಬಳಸಿಕೊಂಡು ಸಿನಿಮಾ ಮಾಡುತ್ತೇನೆ ಎಂದು ಹೇಳಿ ಸಂಭಾವನೆಯನ್ನೂ ನಿಗದಿಪಡಿಸಿದ್ದರು. ಆಮೇಲೆ ಪತ್ತೆಯೇ ಇಲ್ಲ. ಸಿನಿಮಾ ಬಿಡುಗಡೆಗೂ ಮುನ್ನ ಕರೆ ಮಾಡಿ, ‘ ಸಿನಿಮಾ ಮಾಡ್ಬಿಟ್ಟೆ ಸಾರ್. ಆಆ ಪ್ರಬಂಧದ ಪ್ರೇರಣೆ ನನಗೆ ಸಾಕಷ್ಟಿದೆ. ಅದನ್ನು ಟೈಟಲ್ ಕಾರ್ಡ್‌ನಲ್ಲಿ ಹಾಕಬಹುದೆ?” ಎಂದು ವಿಚಾರಿಸಿದರು. ನನ್ನ ಒಪ್ಪಿಗೆ ಇಲ್ಲದೆ ಸಿನಿಮಾ ಆಗಿರುವುದು ನನಗೆ ಇಷ್ಟವಾಗಲಿಲ್ಲ.
ಪ್ರೇರಣೆಯನ್ನು ಪಡೆದುಕೊಂಡಿದ್ದರೆ ನನಗೆ ಸಮಸ್ಯೆಯಿಲ್ಲ. ಆದರೆ ಪ್ರಬಂಧದ ದೃಶ್ಯಗಳನ್ನು ತೆಗೆದಕೊಳ್ಳುವಂತಿಲ್ಲ. ಯಾವುದೋ ಮತ್ತೊಂದು ಕತೆಯ ಭಾಗವಾಗಿ ನನ್ನ ಪಾತ್ರಗಳು ಬರುವುದು ನನಗೆ ಇಷ್ಟವಿಲ್ಲ” ಎಂದು ಹೇಳಿದ್ದೆ. ಅನಂತರ ಅವರು ಸುಮ್ಮನಾಗಿಬಿಟ್ಟರು. ಈಗ ಸಿನಿಮಾದಲ್ಲಿ ಬಹುತೇಕ “ನಂಜುಂಡಿ” ಪಾತ್ರದ ದೃಶ್ಯಗಳು ನನ್ನ ಪ್ರಬಂಧದಿಂದ ನೇರವಾಗಿ ತೆಗೆದುಕೊಳ್ಳಲಾಗಿದೆ" ಎಂದು ವಸುಧೇಂದ್ರ ಆರೋಪಿಸಿದ್ದಾರೆ.

ವಸುಧೇಂದ್ರ ಆರೋಪಕ್ಕೆ ನಿರ್ಮಾಪಕಿ ಶ್ರುತಿ ನಾಯ್ಡು ಉತ್ತರಿಸಿದ್ದಾರೆ.
ಇಲ್ಲಿ ಶ್ರುತಿಯವರು  ’ಮೊದಲು ಅದನ್ನು ತಮಿಳು ಸಿನಿಮಾ ರೀಮೇಕ್ ಅಂದರು, ಈಗ ಹೊಸ drama .... ಶ್ರೀಯುತ ವಸುಧೇಂದ್ರ ಅಂತ ಒಬ್ಬರು ಕನ್ನಡದ ಬರಹಗಾರರು ಇದ್ದಾರೆ, ಅವರ ಒಂದು ಪ್ರಭಂಧ .ಇದನ್ನು ನಾವು ಪ್ರೀಮಿಯರ್ ಪದ್ಮಿನಿ ಚಿತ್ರ ಮಾಡಿದ್ದೀವಿ ಅಂತ ಹೊಸ ಆರೋಪ’ ಎಂದು ಹೇಳಿರುವುದು ಆಕ್ರೋಶಕ್ಕೆ ಕಾರಣವಾಗಿದೆ. ವಸುಧೇಂದ್ರರನ್ನು ಅವಮಾನ ಮಾಡಿದ್ದಾರೆ ಎಂದು ಸೋಷಿಯಲ್ ಮೀಡಿಯಾದಲ್ಲಿ ಕೆಲವರು ಆಕ್ಷೇಪಿಸಿದ್ದಾರೆ.
Last Updated 10, May 2019, 4:00 PM IST


ಜಗ್ಗೇಶ್ ಬರ್ತ್‌ಡೇಗೆ “ಪ್ರೀಮಿಯರ್ ಪದ್ಮಿನಿ” ಗಿಫ್ಟ್
Team Udayavani,  Mar 17, 2019, 11:41 AM IST
ಅ
ಅ
ಅ
ಸ್ಯಾಂಡಲ್‍ವುಡ್‍ನ ನವರಸನಾಯಕ ಜಗ್ಗೇಶ್‍ಗೆ ಇಂದು ಹುಟ್ಟುಹಬ್ಬದ ಸಂಭ್ರಮ. ನಟ ಜಗ್ಗೇಶ್ ಪ್ರತಿ ಬಾರಿಯಂತೆ ಈ ಬಾರಿಯೂ ತಮ್ಮ ಹುಟ್ಟುಹಬ್ಬದಂದು ಮಂತ್ರಾಲಯಕ್ಕೆ ತೆರಳಿ ಶ್ರೀ ಗುರು ರಾಘವೇಂದ್ರ ಸ್ವಾಮಿಗಳ ದರ್ಶನ ಪಡೆದಿದ್ದಾರೆ. ಇದೇ ವೇಳೆ ಜಗ್ಗೇಶ್‍ಗೆ ಉಡುಗೊರೆಯಾಗಿ “ಪ್ರೀಮಿಯರ್ ಪದ್ಮಿನಿ’ ಚಿತ್ರತಂಡ ಚಿತ್ರದ ಟೀಸರ್‌ನ್ನು ಬಿಡುಗಡೆ ಮಾಡಿದೆ.
ಅಲ್ಲದೇ ಚಿತ್ರದಲ್ಲಿ ವಿಭಿನ್ನ ಗೆಟಪ್‍ನಲ್ಲಿ ಕಾಣಿಸಿಕೊಂಡಿರುವ ಜಗ್ಗೇಶ್ ಜೊತೆಗೆ ಹಿರಿಯ ನಟಿ ಮಧುಬಾಲಾ ಹಾಗೂ ಸುಧಾರಾಣಿ ಸಹ ಕಾಣಿಸಿಕೊಂಡಿದ್ದಾರೆ. ಜೊತೆಗೆ ದತ್ತಣ್ಣ, ಪ್ರಮೋದ್ ಪಂಜು, ಹಿತಾ ಚಂದ್ರಶೇಖರ್, ವಿವೇಕ್ ಸಿಂಹ ಸಹ ಚಿತ್ರದಲ್ಲಿ ನಟಿಸಿರುವುದು ಚಿತ್ರಕ್ಕೆ ಹೊಸದೊಂದು ಕಳೆಗಟ್ಟುವಂತಾಗಿದೆ.
ಇನ್ನು ವಿಚ್ಛೇದನವಾದ ಪತಿಯ ತೊಳಲಾಟದ ಕಥೆಯನ್ನಿಟ್ಟುಕೊಂಡು ಸಿನಿಮಾ ಮಾಡಲಾಗಿದ್ದು, ಶ್ರುತಿ ನಾಯ್ಡು ನಿರ್ಮಾಣದ ಈ ಚಿತ್ರಕ್ಕೆ ರಮೇಶ್ ಇಂದ್ರ ನಿರ್ದೇಶನವಿದೆ. ಅರ್ಜುನ್ ಜನ್ಯ ಸಂಗೀತವಿರುವ ಈ ಚಿತ್ರದ ಆಡಿಯೋ ಈಗಾಗಲೇ ಬಿಡುಗಡೆಯಾಗಿದ್ದು, ಇಂದು ಟೀಸರ್ ಬಿಡುಗಡೆಯಾಗಿದೆ. ಸದ್ಯದಲ್ಲೇ ಚಿತ್ರವು ತೆರೆ ಮೇಲೆ ಬರಲು ಸಜ್ಜಾಗಿದೆ.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


ಅಸ್ತಮಾಗೆ ಚಿಕಿತ್ಸೆ ನೀಡದೆ ಇದ್ದರೆ ಸಾವೂ ಬರಬಹುದಂತೆ! ಇದರ ನಿಯಂತ್ರಣಕ್ಕೆ ಮನೆಮದ್ದುಗಳು ಇವೆ
Wellness
|
Updated: Friday, May 10, 2019, 15:00 [IST]
ಅಸ್ತಮಾ ಎನ್ನುವುದು ಶ್ವಾಸಕೋಶದ ದೀರ್ಘಾವಧಿ ಉರಿಯೂತ ಮತ್ತು ಶ್ವಾಸನಾಳಗಳು ಕುಗ್ಗುವಂತಹ ಕಾಯಿಲೆ ಆಗಿದೆ. ಇದರಿಂದಾಗಿ ಉಬ್ಬಸ, ಎದೆ ಕಟ್ಟುವುದು, ಉಸಿರಾಡಲು ಕಷ್ಟವಾಗುವುದು ಮತ್ತು ಕೆಮ್ಮು ಬರುವುದು. ಈ ಪರಿಸ್ಥಿತಿಯು ಎಲ್ಲಾ ವಯಸ್ಸಿನವರಲ್ಲಿ ಕಂಡಬರಬಹುದು. ಆದರೆ ಇದು ಬಾಲ್ಯದಲ್ಲೇ ಕಂಡುಬರುವುದು. ಅಸ್ತಮಾವನ್ನು ಸಂಪೂರ್ಣವಾಗಿ ನಿವಾರಣೆ ಮಾಡಲು ಸಾಧ್ಯವಿಲ್ಲ.
ಆದರೆ ಕೆಲವೊಂದು ಚಿಕಿತ್ಸೆ ಮತ್ತು ಔಷಧಿಯಿಂದ ನಿಯಂತ್ರಣದಲ್ಲಿ ಇಡಬಹುದು. ಕೆಲವೊಂದು ಸಲ ಅಸ್ತಮಾದ ಲಕ್ಷಣಗಳು ಲಘುವಾಗಿ ಇರುವುದು ಮತ್ತು ಸಣ್ಣ ಚಿಕಿತ್ಸೆ ಬಳಿಕ ಇದು ಅದಾಗಿಯೇ ಹೋಗುವುದು. ಆರಂಭದಲ್ಲಿಯೇ ಅಸ್ತಮಾಗೆ ಚಿಕಿತ್ಸೆ ನೀಡಬೇಕು ಮತ್ತು ಅದರ ಲಕ್ಷಣಗಳು ತೀವ್ರವಾದರೆ ಆಗ ಅಸ್ತಮಾದ ಆಘಾತ ಆಗಬಹುದು. ಇದಕ್ಕೆ ತುರ್ತು ಚಿಕಿತ್ಸೆ ಬೇಕಾಗುವುದು. ಅಸ್ತಮಾಗೆ ಚಿಕಿತ್ಸೆ ನೀಡದರೆ ಇದ್ದರೆ ಆಗುವ ಕೆಲವೊಂದು ಸಾಮಾನ್ಯ ಅಪಾಯಗಳು ಇಲ್ಲಿದೆ ನೋಡಿ...
ನಿದ್ರೆ ಕಳೆದುಕೊಳ್ಳಬಹುದು
ಅಸ್ತಮಾ ಇರುವಂತಹ ಜನರಲ್ಲಿ ಹೆಚ್ಚಾಗಿ ರಾತ್ರಿ ವೇಳೆಯಲ್ಲಿ ಪ್ರಮುಖವಾಗಿ ಕೆಮ್ಮು ಕಾಣಿಸಿಕೊಳ್ಳಬಹುದು. ಇದರಿಂದಾಗಿ ನಿದ್ರಾಹೀನತೆ ಉಂಟಾಗಬಹುದು. ನಿದ್ರಾಹೀನತೆಯಿಂದಾಗಿ ನಿಮಗೆ ಕಚೇರಿಯಲ್ಲಿ ಅಥವಾ ಶಾಲೆಯಲ್ಲಿ ಸರಿಯಾಗಿ ಕೆಲಸ ಮಾಡಲು ಅಥವಾ ಕಲಿಯಲು ಆಗದು. ಯಂತ್ರಗಳೊಂದಿಗೆ ಕೆಲಸ ಮಾಡುವ ವೇಳೆ ಮತ್ತು ವಾಹನ ಚಾಲನೆ ವೇಳೆ ಇದು ತುಂಬಾ ಅಪಾಯಕಾರಿ.
ದೈಹಿಕ ಚಟುವಟಿಕೆ
ಅಸ್ತಮಾದಿಂದಾಗಿ ಕೆಲವೊಂದು ಜನರಿಗೆ ವ್ಯಾಯಾಮ ಮತ್ತು ಕ್ರೀಡೆಯಲ್ಲಿ ಭಾಗಿಯಾಗಲು ಆಗದೆ ಇರಬಹುದು. ವ್ಯಾಯಾಮದ ಕೊರತೆಯಿಂದಾಗಿ ಕೆಲವೊಂದು ಆರೋಗ್ಯ ಸಮಸ್ಯೆಗಳಾಗಿರುವಂತಹ ಖಿನ್ನತೆ ಮತ್ತು ಮಾನಸಿಕ ಖಿನ್ನತೆ ಅಥವಾ ತೂಕ ಹೆಚ್ಚಳವಾಗ ಬಹುದು.
ಉತ್ಪಾದಕತ್ವತೆ
ಅಸ್ತಮಾ ಲಕ್ಷಣಗಳು ಪದೇ ಪದೇ ಕಾಡುವ ಕಾರಣದಿಂದಾಗಿ ಶಾಲೆ ಅಥವಾ ಕಚೇರಿಯಲ್ಲಿ ನಿಮ್ಮ ಹಾಜರಾತಿಯು ಕಡಿಮೆ ಆಗಬಹುದು. ಶಾಲೆಯಿಂದ ಮಕ್ಕಳು ರಜೆ ತೆಗೆದುಕೊಳ್ಳಲು ಅಸ್ತಮಾವು ಪ್ರಮುಖ ಕಾರಣವಾಗಿದೆ.
ವಾಯುಮಾರ್ಗ ಮರುರೂಪಗೊಳ್ಳುವುದು
ಕೆಲವೊಂದು ಜನರಲ್ಲಿ ಅಸ್ತಮಾವು ದೀರ್ಘಾವಧಿ ತನಕ ವಾಯುನಾಳದ ಉರಿಯೂತ ಉಂಟು ಮಾಡುವುದು. ಇದಕ್ಕೆ ಸರಿಯಾಗಿ ಚಿಕಿತ್ಸೆ ನೀಡದೆ ಇದ್ದರೆ ಆಗ ಇದು ಶಾಶ್ವತವಾಗಿ ವಾಯುನಾಳದಲ್ಲಿ ಹಾನಿಯನ್ನು ಉಂಟು ಮಾಡಬಹುದು. ಇದರಿಂದಾಗಿ ವಾಯುನಾಳದ ಕೋಶಗಳು ಮತ್ತು ಅಂಗಾಂಶಗಳಲ್ಲಿ ಬದಲಾವಣೆ ಮಾಡಬಹುದು. ಈ ಬದಲಾವಣೆಯಿಂದಾಗಿ ಶ್ವಾಸಕೋಶವು ಸರಿಯಾಗಿ ಕಾರ್ಯ ಮಾಡದೆ ಇರಬಹದು ಮತ್ತು ಕೆಲವೊಂದು ಸಲ ದೀರ್ಘಕಾಲಿಕ ಕೆಮ್ಮಿಗೆ ಕಾರಣವಾಗಬಹುದು.
ಸಾವು
ತೀವ್ರವಾದ ಅಸ್ತಮಾ ಆಘಾತವು ವಾಯುನಾಳವನ್ನು ಕುಗ್ಗಿ ಸುವುದು. ಇದರಿಂದ ಶ್ವಾಸಕೋಶದ ವೈಫಲ್ಯಕ್ಕೆ ಕಾರಣವಾಗ ಬಹುದು ಮತ್ತು ಚಿಕಿತ್ಸೆ ನೀಡದೆ ಇದ್ದರೆ ಆಗ ಅದು ಸಾವನ್ನು ಉಂಟು ಮಾಡಬಹುದು. ಅಸ್ತಮಾವನ್ನು ನಿವಾರಿಸಲು ಅಥವಾ ನಿಯಂತ್ರಿಸಲು ಬಳಸಬಹುದಾದ ಗಿಡಮೂಲಿಕೆ ಹಾಗೂ ಆಯುರ್ವೇದದ ಔಷಧಿಗಳನ್ನು ಇಲ್ಲಿ ನೀಡಲಾಗಿದೆ. ಮುಂದೆ ಓದಿ
ಜೇನು
ನೈಸರ್ಗಿಕವಾಗಿ ಸಿಗುವಂತಹ ಜೇನಿನಲ್ಲಿ ಬ್ಯಾಕ್ಟೀರಿಯಾ ವಿರೋಧಿ, ಉರಿಯೂತ ಶಮನಕಾರಿ ಹಾಗೂ ಶಮನಕಾರಿ ಗುಣಗಳಿವೆ. ಅಸ್ತಮಾ ಇರುವವರಿಗೆ ಇದು ತುಂಬಾ ಲಾಭಕಾರಿ. ಇದು ಬ್ಯಾಕ್ಟೀರಿಯಾಗಳನ್ನು ತಡೆಯುತ್ತದೆ ಮತ್ತು ಇದರಲ್ಲಿರುವ ಉರಿಯೂತ ಶಮನಕಾರಿ ಗುಣ ಉರಿಯೂತವನ್ನು ಕಡಿಮೆ ಮಾಡಿ ಉಬ್ಬಸವನ್ನು ತಗ್ಗಿಸುತ್ತದೆ.
ಅರಿಶಿನ
ಅರಿಶಿನವು ಹಲವಾರು ರೀತಿಯ ಸಣ್ಣ ರೋಗಗಳನ್ನು ಗುಣಪಡಿಸುತ್ತದೆ. ಬ್ಯಾಕ್ಟೀರಿಯಾ ವಿರೋಧಿ, ಉರಿಯೂತ ಶಮನಕಾರಿ ಮತ್ತು ಆ್ಯಂಟಿಆಕ್ಸಿಡೆಂಟ್ ಗುಣಗಳನ್ನು ಹೊಂದಿರುವ ಅರಿಶಿನವು ಅಸ್ತಮಾ ನಿವಾರಣೆಯಲ್ಲಿ ಪ್ರಮುಖ ಪಾತ್ರ ನಿರ್ವಹಿಸುತ್ತದೆ.
ಬೀಜಗಳನ್ನು ಸೇವಿಸಿ
ಬೀಜಗಳಲ್ಲಿ ಮೆಗ್ನಿಶಿಯಂ ಮತ್ತು ವಿಟಮಿನ್ ಇ ಸಮೃದ್ಧವಾಗಿದೆ. ಇದರಿಂದ ಇದು ಅಸ್ತಮಾ ರೋಗಿಗಳಿಗೆ ಪರಿಪೂರ್ಣ ಉಪಾಹಾರ ವಾಗಿದೆ. ಮೆಗ್ನಿಶಿಯಂ ಉಬ್ಬಸವನ್ನು ಕಡಿಮೆ ಮಾಡುವುದು. ವಿಟಮಿನ್ ಇ ಪ್ರತಿರೋಧಕ ಶಕ್ತಿ ಹೆಚ್ಚಳ ಮಾಡುವುದು. ಉರಿಯೂತ ಮತ್ತು ಕೋಶಕ್ಕೆ ಹಾನಿ ಉಂಟುಮಾಡುವಂತಹ ಫ್ರೀ ರ್ಯಾಡಿಕಲ್ ನ್ನು ಇದು ಪರಿಣಾಮಕಾರಿಯಾಗಿ ಕಡಿಮೆ ಮಾಡುವುದು.
ದ್ವಿದಳ ಧಾನ್ಯಗಳು
ದ್ವಿದಳ ಧಾನ್ಯಗಳಲ್ಲಿ ಕಡಿಮೆ ಕ್ಯಾಲರಿ ಮತ್ತು ಕೊಬ್ಬು ಕಡಿಮೆ ಇರುವ ಕಾರಣದಿಂದ ಇದು ಅಸ್ತಮಾದ ರೋಗಿಗಳಿಗೆ ತುಂಬಾ ಪರಿಣಾಮಕಾರಿ ಆಹಾರವಾಗಿದೆ. ದ್ವಿದಳ ಧಾನ್ಯಗಳಲ್ಲಿ ಇರುವಂತಹ ಉನ್ನತ ಮಟ್ಟ ನಾರಿನಾಂಶವು ದೇಹದಲ್ಲಿರುವ ಮೇದಸ್ಸು ಮತ್ತು ಕೊಲೆಸ್ಟ್ರಾಲ್ ನ್ನು ಕಡಿಮೆ ಮಾಡುವುದು. ಇದರಿಂದ ಬಾಹ್ಯ ವಸ್ತುಗಳು ಬಂದು ಶ್ವಾಸಕೋಶದ ಸೋಂಕು ಉಂಟು ಮಾಡುವುದನ್ನು ತಡೆಯುವುದು. ದ್ವಿದಳ ಧಾನ್ಯದಲ್ಲಿ ಇರುವಂತಹ ಕೊಬ್ಬು ಕರಗುವ ಕಣಗಳು ಅಸ್ತಮಾದಿಂದ ಉಂಟಾಗುವ ಶೀತ ಮತ್ತು ಜ್ವರವನ್ನು ತಡೆಯುವುದು.
ಮಾವಿನ ಎಲೆಗಳು
ಕೆಲವು ಎಳೆಯ ಮಾವಿನ ಎಲೆಗಳನ್ನು ಕೊಂಚ ಜಜ್ಜಿ ಮುಳುಗುವಷ್ಟು ನೀರಿನಲ್ಲಿ ಕುದಿಸಿ. ಬಳಿಕ ಈ ನೀರನ್ನು ಸೋಸಿ ತಣಿಸಿ ಸಂಗ್ರಹಿಸಿ. ಈ ನೀರನ್ನು ಸೋಂಕಿರುವ ಸಮಯದಲ್ಲಿ ಸೇವಿಸುತ್ತಾ ಬನ್ನಿ. ಇನ್ನೊಂದು ವಿಧಾನದಲ್ಲಿ ಎಳೆಯ ಮಾವಿನ ಎಲೆಗಳನ್ನು ಚೆನ್ನಾಗಿ ಒಣಗಿಸಿ ಕುಟ್ಟಿ ಪುಡಿಮಾಡಿ ಬಾಟಲಿಯಲ್ಲಿ ಸಂಗ್ರಹಿಸಿ. ಅನಾರೋಗ್ಯದ ಸಮಯದಲ್ಲಿ ಈ ಪುಡಿಯನ್ನು ಒಂದು ಲೋಟ ನೀರಿಗೆ ಒಂದು ಚಮಚದಷ್ಟು ಸೇರಿಸಿ ಕಲಕಿ ಕುಡಿಯಿರಿ. ಇನ್ನೂ ಉತ್ತಮ ವಿಧಾನವೆಂದರೆ ಎಳೆಯ ಎಲೆಗಳನ್ನು ಹಸಿಯಾಗಿ ಜಗಿದು, ಕೊಂಚ ಒಗರಾಗಿದ್ದರೂ ಸಹಿಸಿ ನುಂಗಿಬಿಡಿ.
ಮೂಲಂಗಿ-ಜೇನು-ನಿಂಬೆರಸ
ಒಂದು ಕಪ್ ತುರಿದ ಮೂಲಂಗಿ, ಒಂದು ಚಮಚ ಜೇನು ಮತ್ತು ಒಂದು ಚಮಚ ನಿಂಬೆರಸ ಸೇರಿಸಿ 20 ನಿಮಿಷ ಕಾಯಿಸಿ ಇದನ್ನು ದಿನವೂ ಒಂದು ಚಮಚ ಸೇವಿಸುತ್ತಾ ಬಂದರೆ ಪರಿಣಾಮಕಾರಿಯಾಗಿ ಅಸ್ತಮಾ ನಿವಾರಿಸುತ್ತೆ.
ಮೆಂತೆ ಕಾಳು
ಮೆಂತೆ ಕಾಳಿನಲ್ಲಿ ಅಲರ್ಜಿ ನಿವಾರಿಸಬಲ್ಲ ಶಕ್ತಿಯಿದೆ. ನೀರಿನೊಂದಿಗೆ ಮಂತೆ ಕಾಳು ಬೇಯಿಸಿ ಅದಕ್ಕೆ ಒಂದು ಚಮಚ ಜೇನು ಮತ್ತು ಶುಂಠಿ ರಸದೊಂದಿಗೆ ಬೆರೆಸಿ ದಿನಕ್ಕೊಮ್ಮೆ ಸೇವಿಸಿದರೆ ಅಸ್ತಮಾ ಕಡಿಮೆಮಾಡಬಹುದು.
ಅರಿಶಿನ
ಅರಿಶಿನವು ಹಲವಾರು ರೀತಿಯ ಸಣ್ಣ ರೋಗಗಳನ್ನು ಗುಣಪಡಿಸುತ್ತದೆ. ಬ್ಯಾಕ್ಟೀರಿಯಾ ವಿರೋಧಿ, ಉರಿಯೂತ ಶಮನಕಾರಿ ಮತ್ತು ಆ್ಯಂಟಿಆಕ್ಸಿಡೆಂಟ್ ಗುಣಗಳನ್ನು ಹೊಂದಿರುವ ಅರಿಶಿನವು ಅಸ್ತಮಾ ನಿವಾರಣೆಯಲ್ಲಿ ಪ್ರಮುಖ ಪಾತ್ರ ನಿರ್ವಹಿಸುತ್ತದೆ.ಅರಿಶಿನದಲ್ಲಿರುವ ಕರ್ಕ್ಯುಮಿನ್ ಎನ್ನುವ ಉರಿಯೂತ ಶಮನಕಾರಿ ಗುಣವು ಶ್ವಾಸಕೋಶದ ಉರಿಯೂತ ವನ್ನು ನಿಯಂತ್ರಣದಲ್ಲಿಡುತ್ತದೆ. ಪ್ರತೀ ದಿನ ಒಂದು ಚಮಚ ಅರಿಶಿನ ಸೇವನೆ ಮಾಡಿದರೆ ಅಸ್ತಮಾ ನಿವಾರಣೆ ಮಾಡಬಹುದು. ಹಾಲಿನೊಂದಿಗೆ ಅರಿಶಿನ ಸೇವನೆ ಮಾಡಬೇಡಿ. ಇದರಿಂದ ಲೋಳೆ ಉಂಟಾಗಿ ಅಸ್ತಮಾದ ಸಮಸ್ಯೆಯನ್ನು ಮತ್ತಷ್ಟು ಬಿಗಡಾಯಿಸಬಹುದು.


ಯುಎಸ್ ಓಪನ್‌ನಿಂದ ನಡಾಲ್ ಔಟ್
ಏಜೆನ್ಸೀಸ್| Aug 17, 2012, 05.13 AM IST
ನ್ಯೂಯಾರ್ಕ್: ಸ್ಪೇನಿನ ರಾಫೆಲ್ ನಡಾಲ್ ಮಂಡಿ ನೋವಿನಿಂದ ಬಳಲುತ್ತಿರುವ ಕಾರಣ ಆಗಸ್ಟ್ ಕೊನೆಯ ವಾರದಲ್ಲಿ ಆರಂಭವಾಗಲಿರುವ ಯುಎಸ್ ಓಪನ್ ಗ್ರ್ಯಾನ್‌ಸ್ಲಾಮ್ ಟೆನಿಸ್ ಚಾಂಪಿಯನ್‌ಷಿಪ್‌ನಿಂದ ಹೊರಗುಳಿದಿದ್ದಾರೆ.
ಮೂರನೇ ಶ್ರೇಯಾಂಕಿತ ಆಟಗಾರರಾಗಿರುವ ನಡಾಲ್ ಕಳೆದ ಜೂನ್ ತಿಂಗಳು ನಡೆದ ವಿಂಬಲ್ಡನ್ ಗ್ರ್ಯಾನ್‌ಸ್ಲಾಮ್ ಪಂದ್ಯಾವಳಿಯಲ್ಲಿ ಸೋಲನುಭವಿಸಿದ ನಂತರ ಗಾಯದ ಬಳಲಿಕೆಯಿಂದಾಗಿ ಸ್ಪರ್ಧಾ ಅಖಾಡದಿಂದ ಹೊರಗಿದ್ದಾರೆ. ಈ ಕಾರಣದಿಂದ ಲಂಡನ್ ಒಲಿಂಪಿಕ್ಸ್‌ನಲ್ಲಿ ಸಹ ಅವರು ಪಾಲ್ಗೊಂಡಿರಲಿಲ್ಲ.
ಯುಎಸ್ ಓಪನ್ ಪಂದ್ಯಾವಳಿಯಲ್ಲಿ ಆಡಲು ಸಮರ್ಥನಿಲ್ಲ ಎಂದು ಹೇಳಲು ತೀವ್ರ ದುಃಖವಾಗುತ್ತದೆ. ನನ್ನನ್ನು ಪ್ರೋತ್ಸಾಹಿಸಿದ ಅದರಲ್ಲೂ ವಿಶೇಷವಾಗಿ ನ್ಯೂಯಾರ್ಕ್‌ನ ಅಭಿಮಾನಿಗಳಿಗೆ ಅಭಿನಂದನೆ ಹೇಳಬಯಸುತ್ತೇನೆ ಎಂದು ನಡಾಲ್ ಪ್ರತಿಕ್ರಿಯಿಸಿದ್ದಾರೆ.
ಪ್ರಸ್ತುತ 11 ಗ್ರ್ಯಾನ್‌ಸ್ಲಾಮ್‌ಗಳ ಒಡೆಯರಾಗಿರುವ ಸ್ಪೇನ್ ಆಟಗಾರ, ಕಳೆದ ಸಾಲಿನ ಯುಎಸ್ ಓಪನ್ ಪಂದ್ಯಾವಳಿಯ ಫೈನಲ್‌ನಲ್ಲಿ ಸರ್ಬಿಯಾದ ನೊವಾಕ್ ಜೊಕೊವಿಚ್ ಎದುರು ಸೋತು ಚಾಂಪಿಯನ್‌ಪಟ್ಟದ ಆಸೆ ಕೈಬಿಟ್ಟಿದ್ದರು.
ಇದೀಗ ನಡಾಲ್ ಅನುಪಸ್ಥಿತಿಯಿಂದಾಗಿ ಹಾಲಿ ಚಾಂಪಿಯನ್ ಜೊಕೊವಿಚ್, ಐದು ಬಾರಿಯ ಯುಎಸ್ ಓಪನ್ ವಿಜೇತ ಮತ್ತು ಹಾಲಿ ಅಗ್ರಕ್ರಮಾಂಕದ ಆಟಗಾರ ರೋಜರ್ ಫೆಡರರ್ ಅಲ್ಲದೇ, 2008ರ ಯುಎಸ್ ಓಪನ್ ರನ್ನರ್ ಅಪ್ ಮತ್ತು ಒಲಿಂಪಿಕ್ಸ್ ಚಿನ್ನದ ಪದಕ ವಿಜೇತ ಆಂಡಿ ಮರ್ರೆಗೆ ಉತ್ತಮ ಲಾಭವಾಗಲಿದೆ.
ಪ್ರಸಕ್ತ ಸಾಲಿನ ಯುಎಸ್ ಓಪನ್ ಗ್ರ್ಯಾನ್‌ಸ್ಲಾಮ್ ಟೂರ್ನಿ ಆಗಸ್ಟ್ 27ರಂದು ಆರಂಭವಾಗಲಿದೆ.


ಟೀಮ್ ಇಂಡಿಯಾದಲ್ಲಿ ಆತಂಕ ಸೃಷ್ಟಿಸಿದ ಗಾಯದ ಸಮಸ್ಯೆ
ಟೀಮ್ ಇಂಡಿಯಾದಲ್ಲಿ ಆತಂಕ ಸೃಷ್ಟಿಸಿದ ಗಾಯದ ಸಮಸ್ಯೆ
ಪ್ರಜಾವಾಣಿ ವಾರ್ತೆ
Published:
29 ಸೆಪ್ಟೆಂಬರ್ 2018, 19:56  IST
Updated:
29 ಸೆಪ್ಟೆಂಬರ್ 2018, 19:56  IST
ಅಕ್ಷರ ಗಾತ್ರ :
ಆ
ಆ
ನವದೆಹಲಿ: ಭಾರತ ಕ್ರಿಕೆಟ್ ತಂಡದಲ್ಲಿ ಗಾಯದ ಸಮಸ್ಯೆಗಳು ಮತ್ತೆ ಆತಂಕ ಸೃಷ್ಟಿಸಿವೆ. ಬಾಂಗ್ಲಾದೇಶ ಎದುರಿನ ಏಷ್ಯಾಕಪ್ ಫೈನಲ್ ಪಂದ್ಯದಲ್ಲಿ ಕೇದಾರ್ ಜಾಧವ್ ಹಿಂಗಾಲು ನೋವಿನಿಂದ ಅಂಗಣ ತೊರೆದಿದ್ದು ಟೀಕೆಗಳಿಗೆ ಕಾರಣವಾಗಿದ್ದು ಈ ಕುರಿತು ಶನಿವಾರ ಸಾಮಾಜಿಕ ತಾಣಗಳಲ್ಲಿ ಚರ್ಚೆಯಾಗಿದೆ.
ಭಾರತ ತಂಡ ಈಗ ಆಟಗಾರರ ಫಿಟ್‌ನೆಸ್‌ಗೆ ಸಂಬಂಧಿಸಿದ ಯೋಯೋ ಟೆಸ್ಟ್‌ಗೆ ಒತ್ತು ನೀಡುತ್ತಿದೆ. ಹೀಗಿದ್ದೂ ಆಟಗಾರರು ಪದೇ ಪದೇ ನೋವಿಗೆ ತುತ್ತಾಗುತ್ತಿರುವುದು ಫಿಜಿಯೊ ಪ್ಯಾಟ್ರಿಕ್ ಫರ್ಹಾತ್ ಮತ್ತು ಟ್ರೇನರ್ ಶಂಕರ್ ಬಸು ಅವರಿಗೆ ತಲೆನೋವು ಉಂಟುಮಾಡಿದೆ.
ಏಷ್ಯಾ ಕಪ್ ಟೂರ್ನಿಯ ಆರಂಭದಲ್ಲೇ ಹಾರ್ದಿಕ್ ಪಾಂಡ್ಯ ಬೆನ್ನುನೋವಿನಿಂದ ಬಳಲಿದ್ದರು. ಹೀಗಾಗಿ ಅವರನ್ನು ವಾಪಸ್ ಕಳುಹಿಸಲಾಗಿತ್ತು. ತಂಡದ ಫಿಜಿಯೊ ಮತ್ತು ಎನ್‌ಸಿಎ ಫಿಜಿಯೊ ಆಶಿಶ್ ಕೌಶಿಕ್ ನಡುವಿನ ಹೊಂದಾಣಿಕೆ ಕೊರತೆ ಇಂಥ ಸಮಸ್ಯೆಗಳಿಗೆ ಕಾರಣ ಆಗಿರಬಹುದು ಎಂಬ ಸಂದೇಹವೂ ಅನೇಕರನ್ನು ಕಾಡುತ್ತಿದೆ.
ಇಂಗ್ಲೆಂಡ್ ಎದುರಿನ ಏಕದಿನ ಸರಣಿ ಸಂದರ್ಭದಲ್ಲಿ ಭುವನೇಶ್ವರ್ ಕುಮಾರ್ ಗಾಯಗೊಂಡಿದ್ದರು. ಹೀಗಾಗಿ ಅವರನ್ನು ಟೆಸ್ಟ್ ಸರಣಿಯಿಂದ ಕೈಬಿಡಲಾಗಿತ್ತು. ನಾಲ್ಕನೇ ಟೆಸ್ಟ್‌ನಲ್ಲಿ ರವಿಚಂದ್ರನ್ ಅಶ್ವಿನ್ ಕೂಡ ಗಾಯಗೊಂಡಿದ್ದರು.


ಮರುಕಳಿಸುತ್ತಿದೆ ವೈಭವ
ಮರುಕಳಿಸುತ್ತಿದೆ ವೈಭವ
ಜಿ.ಶಿವಕುಮಾರ
25 ಫೆಬ್ರವರಿ 2019, 01:15  IST
Updated:
25 ಫೆಬ್ರವರಿ 2019, 01:15  IST
ಅಕ್ಷರ ಗಾತ್ರ :
ಆ
ಆ
ಶ ತಮಾನಗಳ ಇತಿಹಾಸವಿರುವ ಬಾಲ್ ಬ್ಯಾಡ್ಮಿಂಟನ್ ಕ್ರೀಡೆಯಲ್ಲಿ ಕರ್ನಾಟಕ ವಿಶಿಷ್ಠ ಛಾಪು ಒತ್ತಿದೆ. ಈ ಕ್ರೀಡೆಯ ಚರಿತ್ರೆಯ ಪುಟಗಳನ್ನು ತಿರುವಿ ಹಾಕಿದರೆ ಅಲ್ಲಿ ರಾಜ್ಯ ತಂಡದ ಪ್ರಾಬಲ್ಯ ಎದ್ದು ಕಾಣುತ್ತದೆ.
1956ರಿಂದ 1992ರ ಅವಧಿಯಲ್ಲಿ ನಡೆದ 41 ರಾಷ್ಟ್ರೀಯ ಸೀನಿಯರ್ ಚಾಂಪಿಯನ್‌ಷಿಪ್‌ಗಳ ಪೈಕಿ ಮಹಿಳಾ ತಂಡದವರು ಸತತ 33ರಲ್ಲಿ ಪ್ರಶಸ್ತಿ ಜಯಿಸಿ ದಾಖಲೆ ನಿರ್ಮಿಸಿದ್ದಾರೆ.
ಪುರುಷರ ತಂಡದವರೂ ಅಚ್ಚಳಿಯದ ಹೆಜ್ಜೆ ಗುರುತು ಮೂಡಿಸಿದ್ದಾರೆ. ಮೂರು ಸಲ ಚಾಂಪಿಯನ್ ಆಗಿರುವ ಕರ್ನಾಟಕ ತಂಡ ಹಿಂದಿನ ಮೂರು ಚಾಂಪಿಯನ್‌ಷಿಪ್‌ಗಳಲ್ಲಿ ಕಂಚಿನ ಪದಕಗಳಿಗೆ ಕೊರಳೊಡ್ಡಿದೆ. ಕ್ರಿಕೆಟಿಗರು, ಟೆನಿಸ್ ಮತ್ತು ಬ್ಯಾಡ್ಮಿಂಟನ್ ಸ್ಪರ್ಧಿಗಳ ಪ್ರಾಬಲ್ಯದ ನಡುವೆಯೂ ಕರ್ನಾಟಕದ ಬಾಲ್ ಬ್ಯಾಡ್ಮಿಂಟನ್ ಆಟಗಾರ್ತಿ ಜಯಮ್ಮ ಶ್ರೀನಿವಾಸನ್ ಪ್ರತಿಷ್ಠಿತ ಅರ್ಜುನ ಪ್ರಶಸ್ತಿ ಗೆದ್ದ ಸಾಧನೆ ಮಾಡಿದ್ದಾರೆ. 1972ರಲ್ಲಿ ಅವರಿಗೆ ಈ ಗೌರವ ಒಲಿದಿತ್ತು.
ಏಕಲವ್ಯ ಪ್ರಶಸ್ತಿ ಪುರಸ್ಕೃತರ ಪಟ್ಟಿಯ ಮೇಲೆ ಬೆಳಕು ಚೆಲ್ಲಿದರೆ ಮಹಮ್ಮದ್ ಇಲಿಯಾಸ್, ಶಾಂತಲಾ, ಆಶಾ, ವಿ.ಧ್ರುವ, ಜಿ.ಬಿ.ನಾಗರಾಜ್, ಎಂ.ಎಸ್.ಪುಟ್ಟರಾಜು, ಶ್ರೀನಿವಾಸರಾಜ ಅರಸ್, ಮಹದೇವ ಗೌಡ, ಚಂದ್ರಶೇಖರ್, ಬಿ.ಸುದರ್ಶನ್ ಮತ್ತು ಕೆ.ಮಹದೇವ ಅವರ ಹೆಸರು ಎದ್ದು ಕಾಣುತ್ತದೆ. ಎ.ಆರ್.ಶ್ರುತಿ, ಎಂ.ಆರ್.ಕಾವ್ಯಾ, ಎಂ.ಪಿ.ರಂಜಿತಾ, ಕೆ.ಜಿ.ಯಶಸ್ವಿನಿ, ಎಂ.ಎಸ್.ದಿವ್ಯಾ, ಆರ್.ಮಂಜುಳಾ ಮತ್ತು ಜಯಲಕ್ಷ್ಮಿ ಅವರು ಈ ಪರಂಪರೆಯನ್ನು ಮುಂದುವರಿಸಿಕೊಂಡು ಹೋಗುತ್ತಿದ್ದಾರೆ. ರಾಜ್ಯ ತಂಡ 2016ರಿಂದ 2018ರ ಅವಧಿಯಲ್ಲಿ ನಡೆದ ರಾಷ್ಟ್ರೀಯ ಚಾಂಪಿಯನ್‌ಷಿಪ್ ಮತ್ತು ಫೆಡರೇಷನ್ ಕಪ್‌ನಲ್ಲಿ ಟ್ರೋಫಿ ಜಯಿಸಿ ‘ಹ್ಯಾಟ್ರಿಕ್’ ಸಾಧನೆ ಮಾಡಿರುವುದು ಇದಕ್ಕೆ ಸಾಕ್ಷಿ.
ಕೆಬಿಬಿಎಯ ಪ್ರಯತ್ನದ ಫಲ
ಕರ್ನಾಟಕ ಬಾಲ್ ಬ್ಯಾಡ್ಮಿಂಟನ್ ಸಂಸ್ಥೆ (ಕೆಬಿಬಿಎ) ಈ ಕ್ರೀಡೆಯ ಅಭಿವೃದ್ಧಿಗೆ ಅವಿರತವಾಗಿ ಶ್ರಮಿಸುತ್ತಿದೆ.
ದಕ್ಷಿಣ ಕರ್ನಾಟಕಕ್ಕೆ ಸೀಮಿತವಾಗಿರುವ ಈ ಕ್ರೀಡೆಯ ಕಂಪನ್ನು ಉತ್ತರ ಕರ್ನಾಟಕಕ್ಕೂ ಪಸರಿಸುವ ಕೆಲಸ ಮಾಡುತ್ತಿದೆ. ಈ ಉದ್ದೇಶದಿಂದ ಆ ಭಾಗದ ಎಲ್ಲಾ ಜಿಲ್ಲೆಗಳಿಗೂ ನುರಿತ ಕೋಚ್‌ಗಳನ್ನು ಕಳುಹಿಸಿ ಅಲ್ಲಿನ ಮಕ್ಕಳಿಗೆ ಬಾಲ್ ಬ್ಯಾಡ್ಮಿಂಟನ್ ಆಟದ ಪಾಠಗಳನ್ನು ಹೇಳಿಕೊಡುವ, ಆ ಮೂಲಕ ಅವರಲ್ಲಿ ಆಸಕ್ತಿ ಚಿಗುರೊಡೆಯುವಂತೆ ಮಾಡುವ ಕೆಲಸಕ್ಕೆ ಕೈ ಹಾಕಿದೆ. ಇಷ್ಟೇ ಅಲ್ಲದೆ, ರಾಜ್ಯ ಸಬ್ ಜೂನಿಯರ್, ಜೂನಿಯರ್ ಮತ್ತು ಸೀನಿಯರ್ ಟೂರ್ನಿಗಳನ್ನು ನಡೆಸಿ ಪ್ರತಿಭೆಗಳನ್ನು ಹೆಕ್ಕಿ ತೆಗೆಯುವ ಕಾರ್ಯಕ್ಕೆ ಮುಂದಾಗಿದೆ.
ಈ ಕುರಿತು ‘ಪ್ರಜಾವಾಣಿ’ ಜೊತೆ ಮಾತನಾಡಿದ ಕೆಬಿಬಿಎ ಕಾರ್ಯದರ್ಶಿ ದಿನೇಶ್ ‘ಹಿಂದೆಲ್ಲಾ ಈ ಕ್ರೀಡೆಯಲ್ಲಿ ವಯಸ್ಕರೇ ಹೆಚ್ಚಾಗಿ ತೊಡಗಿಕೊಳ್ಳುತ್ತಿದ್ದರು. ಯುವ ಸಮುದಾಯದ ಪಾಲ್ಗೊಳ್ಳುವಿಕೆಯಿಂದ ಮಾತ್ರ ಕ್ರೀಡೆಯ ಅಭಿವೃದ್ಧಿ ಸಾಧ್ಯ ಎಂಬುದು ನಮ್ಮ ನಂಬಿಕೆ. ಹೀಗಾಗಿ ಯುವಕರನ್ನು ಈ ಆಟದತ್ತ ಸೆಳೆದು ಅವರಲ್ಲಿ ಹೊಸ ಕನಸು ಬಿತ್ತುವ ಕೆಲಸಕ್ಕೆ ಮುಂದಾಗಿದ್ದೇವೆ. ಇದಕ್ಕಾಗಿ ಹೊಸ ಯೋಜನೆಗಳನ್ನು ರೂಪಿಸಿ ಅವುಗಳನ್ನು ಕಾರ್ಯಗತಗೊಳಿಸಲು ಶ್ರಮಿಸುತ್ತಿದ್ದೇವೆ. ಹೀಗಾಗಿ ತಂಡದ ಸಾಮರ್ಥ್ಯ ಹೆಚ್ಚುತ್ತಿದೆ’ ಎಂದರು.
‘ಬಾಲ್ ಬ್ಯಾಡ್ಮಿಂಟನ್‌ನಲ್ಲಿ ತೊಡಗಿಕೊಳ್ಳುವವರಿಗೆ ಉದ್ಯೋಗವಕಾಶ ಕಡಿಮೆ. ಕೆಲಸ ಸಿಗುವುದಿಲ್ಲ ಎಂಬ ಕಾರಣದಿಂದ ಅನೇಕರು ಈ ಕ್ರೀಡೆಯಿಂದ ವಿಮುಖರಾಗಿದ್ದಾರೆ. ಇದನ್ನು ತಪ್ಪಿಸುವ ಸಲುವಾಗಿ ಜಿಂದಾಲ್ ಮತ್ತು ಕೆನರಾ ಬ್ಯಾಂಕ್ ತಂಡಗಳಿಗೆ ವಿಶೇಷ ಮಾನ್ಯತೆ ನೀಡಿದ್ದೇವೆ. ಈ ಎರಡೂ ತಂಡಗಳು ಈ ಬಾರಿಯ ರಾಷ್ಟ್ರೀಯ ಸೀನಿಯರ್ ಚಾಂಪಿಯನ್‌ಷಿಪ್‌ನಲ್ಲಿ ಆಡಿವೆ. ಈ ಸಂಸ್ಥೆಗಳಲ್ಲಿ ಈಗಾಗಲೇ ರಾಜ್ಯದ ಏಳು ಮಂದಿಗೆ ಕೆಲಸ ಸಿಕ್ಕಿದೆ. ಇದರಿಂದ ಪ್ರೇರಣೆಗೊಂಡು ಇನ್ನಷ್ಟು ಮಂದಿ ಈ ಆಟವನ್ನು ವೃತ್ತಿಪರವಾಗಿ ಸ್ವೀಕರಿಸಲು ಮುಂದೆ ಬರುತ್ತಾರೆ ಎಂಬ ನಂಬಿಕೆ ಇದೆ. ಈ ತಂಡಗಳ ಭಾಗವಹಿಸುವಿಕೆಯಿಂದ ಪ್ರತಿಭಾನ್ವೇಷಣೆಯೂ ಸುಲಭವಾಗಲಿದೆ’ ಎಂದೂ ದಿನೇಶ್ ಹೇಳುತ್ತಾರೆ.
‘ಮೊದಲೆಲ್ಲಾ ಜಿಲ್ಲೆಯೊಂದರಲ್ಲಿ ಎಂಟರಿಂದ ಹತ್ತು ಬಾಲ್ ಬ್ಯಾಡ್ಮಿಂಟನ್ ತಂಡಗಳಿರುತ್ತಿದ್ದವು. ಹೀಗಾಗಿ ರಾಜ್ಯದ ಶಕ್ತಿಯೂ ಹೆಚ್ಚಿತ್ತು. ಆದರೆ ಈಗ ಇಡೀ ರಾಜ್ಯ ಹುಡುಕಿದರೂ ಬಲಿಷ್ಠ ಎನಿಸಿದ ಹತ್ತು ತಂಡ ಸಿಗುವುದೂ ಕಷ್ಟ’ ಎಂದು ಬೇಸರ ವ್ಯಕ್ತಪಡಿಸಿದರು.
ಚಾಂಪಿಯನ್‌ಷಿಪ್‌ಗಳ ಆಯೋಜನೆ
ಯುವಕರನ್ನು ಸೆಳೆಯುವ ಸಲುವಾಗಿ ಕೆಬಿಬಿಎ ಕರ್ನಾಟಕದಲ್ಲಿ  ಆದಷ್ಟು ಹೆಚ್ಚು ರಾಷ್ಟ್ರೀಯ ಚಾಂಪಿಯನ್‌ಷಿಪ್, ಫೆಡರೇಷನ್ ಕಪ್ ಮತ್ತು ದಕ್ಷಿಣ ವಲಯ ಟೂರ್ನಿಗಳನ್ನು ನಡೆಸಲು ಆದ್ಯತೆ ನೀಡುತ್ತಿದೆ. 2017ರಲ್ಲಿ ದಕ್ಷಿಣ ಕನ್ನಡ ಜಿಲ್ಲೆಯ ಮೂಡುಬಿದಿರೆಯ ಆಳ್ವಾಸ್ ಶಿಕ್ಷಣ ಸಂಸ್ಥೆಯ ಮೈದಾನದಲ್ಲಿ ರಾಷ್ಟ್ರೀಯ ಚಾಂಪಿಯನ್‌ಷಿಪ್ ಆಯೋಜನೆಯಾಗಿತ್ತು. ಅದಕ್ಕೂ ಮುನ್ನ ಚನ್ನರಾಯಪಟ್ಟಣದಲ್ಲಿ ಚಾಂಪಿಯನ್‌ಷಿಪ್ ನಡೆದಿತ್ತು. ಮೂಡುಬಿದಿರೆಯಲ್ಲಿ ರಾಜ್ಯ ಮಹಿಳಾ ತಂಡ ಚಾಂಪಿಯನ್ ಆಗಿತ್ತು. ಈ ಬಾರಿ ‘ಫೈವ್ ಎಸ್’ ಸ್ಪೋರ್ಟ್ಸ್ ಆ್ಯಂಡ್ ಕಲ್ಚರಲ್ ಅಸೋಸಿಯೇಷನ್ ಮತ್ತು ಬೆಂಗಳೂರು ಜಿಲ್ಲಾ ಬಾಲ್ ಬ್ಯಾಡ್ಮಿಂಟನ್ ಸಂಸ್ಥೆಯ ಸಹಯೋಗದಲ್ಲಿ ಜೆ.ಪಿ.ನಗರದ ಏಳನೇ ಹಂತದಲ್ಲಿರುವ ಆರ್.ಬಿ.ಐ ಬಡಾವಣೆಯ ಮೈದಾನದಲ್ಲಿ ಚಾಂಪಿಯನ್‌ಷಿಪ್ ಆಯೋಜಿಸಲಾಗಿತ್ತು.
ರಾಷ್ಟ್ರೀಯ ಚಾಂಪಿಯನ್‌ಷಿಪ್‌ನ ಇತಿಹಾಸದಲ್ಲಿ ಮೊದಲ ಬಾರಿಗೆ ಟರ್ಫ್ ಅಂಗಳದಲ್ಲಿ ಪಂದ್ಯಗಳನ್ನು ನಡೆಸಿದ ಕೆಬಿಬಿಎ ಎಲ್ಲರ ಮೆಚ್ಚುಗೆಗೆ ಪಾತ್ರವಾಯಿತು. ಪಂದ್ಯಗಳನ್ನು ವೀಕ್ಷಿಸಲು ಕ್ರೀಡಾಂಗಣಕ್ಕೆ ಬರುವ ಅಭಿಮಾನಿಗಳಿಗೆ ಉಚಿತವಾಗಿ ಟೀ ಷರ್ಟ್ ಮತ್ತು ಕ್ಯಾಪ್ ನೀಡಿತ್ತು. ವಿಜೇತ ತಂಡಗಳಿಗೆ ಆಕರ್ಷಕ ಬಹುಮಾನಗಳನ್ನು ನೀಡಿದ್ದೂ ಪ್ರಶಂಸೆಗೆ ಕಾರಣವಾಯಿತು.
‘ರಾಷ್ಟ್ರೀಯ ಚಾಂಪಿಯನ್‌ಷಿಪ್‌ಗಳಲ್ಲಿ ದೇಶದ ಎಲ್ಲಾ ಭಾಗಗಳ ಬಲಿಷ್ಠ ತಂಡಗಳು ಭಾಗವಹಿಸುತ್ತವೆ. ಹೀಗಾಗಿ ಶಾಲಾ ಮತ್ತು ಕಾಲೇಜು ಮಕ್ಕಳಿಗೆ ಜಯಲಕ್ಷ್ಮಿ, ಮಹದೇವಸ್ವಾಮಿ, ಉಲ್ಲಾಸ್ ಅವರಂತಹ ಪ್ರತಿಭಾನ್ವಿತರ ಆಟವನ್ನು ಹತ್ತಿರದಿಂದ ನೋಡುವ ಅವಕಾಶ ಸಿಗುತ್ತದೆ. ಹಾಗೇ ಪಂದ್ಯಗಳನ್ನು ವೀಕ್ಷಿಸುವಾಗ ಅವರಲ್ಲೂ ಈ ಕ್ರೀಡೆಯಲ್ಲಿ ಎತ್ತರದ ಸಾಧನೆ ಮಾಡುವ ಕನಸು ಚಿಗುರೊಡೆಯಬಹುದು. ಈ ಕಾರಣದಿಂದ ಹೆಚ್ಚೆಚ್ಚು ರಾಷ್ಟ್ರೀಯ ಟೂರ್ನಿಗಳನ್ನು ನಡೆಸಲು ತೀರ್ಮಾನಿಸಿದ್ದೇವೆ’ ಎಂದು ದಿನೇಶ್ ನುಡಿಯುತ್ತಾರೆ.
ಮೋಹನ ಆಳ್ವ ಅವರ ಬೆಂಬಲ
ಕರ್ನಾಟಕದಲ್ಲಿ ಅಳಿವಿನ ಅಂಚಿಗೆ ಸಾಗುತ್ತಿದ್ದ ಬಾಲ್ ಬ್ಯಾಡ್ಮಿಂಟನ್ ಕ್ರೀಡೆಗೆ ಹೊಸ ಮೆರುಗು ನೀಡಿದವರು ಆಳ್ವಾಸ್ ಶಿಕ್ಷಣ ಪ್ರತಿಷ್ಠಾನದ ಅಧ್ಯಕ್ಷರಾದ ಎಂ. ಮೋಹನ ಆಳ್ವ.  ಆಂತರಿಕ ಕಚ್ಚಾಟದಿಂದ 90ರ ದಶಕದಲ್ಲಿ ಕರ್ನಾಟಕ ಬಾಲ್ ಬ್ಯಾಡ್ಮಿಂಟನ್ ಸಂಸ್ಥೆ ಎರಡು ಹೋಳಾಗಿತ್ತು. ಹೀಗೆ ಇಬ್ಭಾಗವಾದ ಸಂಸ್ಥೆಗಳಿಗೆ ಭಾರತ ಬಾಲ್ ಬ್ಯಾಡ್ಮಿಂಟನ್ ಫೆಡರೇಷನ್ (ಬಿಬಿಎಫ್‌ಐ) ಮಾನ್ಯತೆ ನೀಡಲು ನಿರಾಕರಿಸಿತ್ತು. ಹೀಗಾಗಿ 1992 ರಿಂದ 2003ರ ಅವಧಿಯಲ್ಲಿ ಕರ್ನಾಟಕದ ಪ್ರಾಬಲ್ಯ ಕುಸಿದಿತ್ತು.
ಗ್ರಾಮೀಣ ಮತ್ತು ದೇಶಿ ಕ್ರೀಡೆ ಎಂದೇ ಹೆಸರಾಗಿದ್ದ ಬಾಲ್ ಬ್ಯಾಡ್ಮಿಂಟನ್‌ಗೆ ಮರು ಜೀವ ನೀಡಲು ನಿರ್ಧರಿಸಿದ ಆಳ್ವ ಅವರು ರಾಜ್ಯದ ಎಲ್ಲಾ ಭಾಗಗಳಿಂದಲೂ ಪ್ರತಿಭಾನ್ವಿತ ಕ್ರೀಡಾಪಟುಗಳನ್ನು ಹೆಕ್ಕಿ  ಅವರಿಗೆ ಪ್ರೌಢಶಾಲಾ ಹಂತದಿಂದ ಸ್ನಾತಕೋತ್ತರ ಪದವಿಯವರೆಗೆ ಉಚಿತ ಊಟ, ವಸತಿ ಮತ್ತು ಶಿಕ್ಷಣ ನೀಡುವ ವ್ಯವಸ್ಥೆ ಮಾಡಿದರು. ಬಾಲ್ ಬ್ಯಾಡ್ಮಿಂಟನ್‌ನಲ್ಲಿ ಆಸಕ್ತಿ ಹೊಂದಿರುವ 55 ಮಂದಿ ಮಕ್ಕಳಿಗೆ ನುರಿತ ಕೋಚ್‌ಗಳಿಂದ ತರಬೇತಿ ನೀಡುವ ವ್ಯವಸ್ಥೆ ಮಾಡಿದ್ದಾರೆ. ಆಳ್ವಾಸ್ ಸಂಸ್ಥೆಯಲ್ಲಿ ತರಬೇತಿ ಪಡೆದ ಆರರಿಂದ ಏಳು ಮಂದಿ ಆಟಗಾರರು ರಾಜ್ಯದ ಮಹಿಳಾ ಮತ್ತು ಪುರುಷರ ತಂಡದಲ್ಲಿ ಆಡುತ್ತಿರುವುದು ಇದಕ್ಕೆ ಸಾಕ್ಷಿ.
ಆಳ್ವಾಸ್‌ನ ಸ್ಪರ್ಧಿಗಳೇ ಹೆಚ್ಚಿರುವ ಮಂಗಳೂರು ವಿಶ್ವವಿದ್ಯಾಲಯ 2004ರಿಂದ ಸತತವಾಗಿ 15 ವರ್ಷ ಅಖಿಲ ಭಾರತ ಅಂತರ ವಿಶ್ವವಿದ್ಯಾಲಯ ಟೂರ್ನಿಯಲ್ಲಿ ಲೀಗ್ ಹಂತಕ್ಕೇರಿ ದಾಖಲೆ ನಿರ್ಮಿಸಿದೆ. ಈ ಪೈಕಿ ಮಹಿಳೆಯರು ಎಂಟು ವರ್ಷ ಮತ್ತು ಪುರುಷರು ಎರಡು ವರ್ಷ ಚಾಂ‍ಪಿಯನ್ ಆಗಿದ್ದಾರೆ. ಬಾಲ್ ಬ್ಯಾಡ್ಮಿಂಟನ್ ಅಭಿವೃದ್ಧಿಗೆ ಆಳ್ವ ಅವರು ನೀಡುತ್ತಿರುವ ಬೆಂಬಲ, ಸಹಕಾರವನ್ನು ದಿನೇಶ್ ಅವರೂ ಸ್ಮರಿಸುತ್ತಾರೆ.


|
Published: Saturday, March 23, 2019,  8:00 [IST]
Escherichia coli (E. coli) ಎಶರೀಕಿಯಾ ಕೊಲೈ ಅಥವಾ ಇ.ಕೊಲೈ ಎಂಬ ಹೆಸರು ಒಂದು ಬ್ಯಾಕ್ಟೀರಿಯಾದ್ದಾಗಿದೆ. ಈ ಏಕಜೀವಕೋಶ ಜೀವಿ ಕರುಳಿನಲ್ಲಿ ವಾಸಿಸುತ್ತದೆ. ಈ ಬ್ಯಾಕ್ಟೀರಿಯಾ ಪ್ರಾಣಿಗಳ ಮತ್ತು ಮನುಷ್ಟರಿಗೆ ಸಮಾನವಾಗಿ ಬಾಧಿಸಬಲ್ಲುದು. ಆದರೆ ಈ ಹೆಸರು ಆ ಬ್ಯಾಕ್ಟೀರಿಯಾದ ವರ್ಗವಾಗಿದ್ದು ಇದರೊಳಗೆ ಹಲವಾರು ಪ್ರಬೇಧಗಳಿವೆ ಹಾಗೂ ಓರ್ವರಲ್ಲಿ ಒಂದಕ್ಕಿಂತ ಹೆಚ್ಚು ಬಗೆಯ ಬ್ಯಾಕ್ಟೀರಿಯಾಗಳು ಏಕಕಾಲದಲ್ಲಿ ಕಾಣಿಸಿಕೊಳ್ಳಬಹುದು. ಆದರೆ ಎಲ್ಲಾ ಬ್ಯಾಕ್ಟೀರಿಯಾಗಳು ಕಾಯಿಲೆ ತರುವುದಿಲ್ಲ, ಇವುಗಳಲ್ಲಿ ಕೆಲವು ಮಾತ್ರ ಉಂಡ ಮನೆಗೆ ದ್ರೋಹ ಬಗೆಯುವ ಕುತಂತ್ರಿಗಳಾಗಿರುತ್ತವೆ ಹಾಗೂ ಇವುಗಳಿಂದಲೇ ಕಾಯಿಲೆ ಆಗಮಿಸುತ್ತದೆ. ಈ ಬ್ಯಾಕ್ಟೀರಿಯಾಗಳು ಮಾಂಸಾಹಾರ, ಹಣ್ಣುಗಳು, ತರಕಾರಿಗಳು ಅಥವಾ ನೀರಿನಿಂದಲೂ ರೋಗಿಯ ಹೊಟ್ಟೆ ಸೇರಬಹುದು ಹಾಗೂ ಒಂದು ವೇಳೆ ಇದರಲ್ಲಿ ಕಾಯಿಲೆ ತರುವ ಪ್ರಬೇಧವಿದ್ದರೆ ಇದು ಖಂಡಿತವಾಗಿಯೂ ಕಾಯಿಲೆ ತರುತ್ತದೆ.
ಈ ಬ್ಯಾಕ್ಟೀರಿಯಾದ ವಿಶೇಷತೆ ಏನೆಂದರೆ ಒಮ್ಮೆ ಕರುಳಿಗೆ ಪ್ರವೇಶ ಪಡೆದ ಬಳಿಕ ಅಗತ್ಯಪ್ರಮಾಣದಲ್ಲಿ ಸಂಖ್ಯೆ ವೃದ್ದಿಯಾಗುವವರೆಗೂ ಯಾವುದೇ ಆಕ್ರಮಣ ಮಾಡದೇ ಬಲಾಢ್ಯ ಸಂಖ್ಯೆ ಪಡೆದ ಬಳಿಕ ಏಕಾಏಕಿ ಧಾಳಿ ಎಸಗುತ್ತದೆ ಹಾಗೂ ಇದರ ಪರಿಣಾಮವಾಗಿ ಜೀರ್ಣಕ್ರಿಯೆ ಏರುಪೇರಾಗುತ್ತದೆ. ಇದು ಹಲವಾರು ದಿನಗಳವರೆಗೆ ಮುಂದುವರೆಯಬಹುದು. ನಮ್ಮ ದೇಹದ ರೋಗ ನಿರೋಧಕ ಶಕ್ತಿ ಕೆಲವೇ ದಿನಗಳಲ್ಲಿ ಈ ಬ್ಯಾಕ್ಟೀರಿಯಾಕ್ಕೆ ಸೂಕ್ತ ನಿರೋಧಕ ವ್ಯವಸ್ಥೆಯನ್ನು ಏರ್ಪಡಿಸಿಕೊಳ್ಳುವ ಮೂಲಕ ಈ ಧಾಳಿಯನ್ನು ಎದುರಿಸಿ ಹಿಮ್ಮೆಟ್ಟಿಸುತ್ತದೆ. ಅಪರೂಪದಲ್ಲಿ ಕೆಲವರಿಗೆ ಮಾತ್ರ ಇದು ಮಾರಣಾಂತಿಕ ಹಂತ ತಲುಪಬಹುದು.
ಈ ಬ್ಯಾಕ್ಟೀರಿಯಾ ಹೇಗೆ ಹರಡುತ್ತದೆ?
ಸಾಮಾನ್ಯವಾಗಿ ಹುಲ್ಲು ಮೇಯುವ ಜಾನುವಾರುಗಳಲ್ಲಿ ಇದು ಅತಿ ಹೆಚ್ಚಾಗಿ ಕಾಣಿಸಿಕೊಳ್ಳುತ್ತದೆ. ದನ ಮತ್ತು ಎಮ್ಮೆಗಳಲ್ಲಿ ಅತಿ ಹೆಚ್ಚಾಗಿ,ಇದರ ಬಳಿಕ ಹಂದಿ, ಕುರಿ ಮತ್ತು ಕೋಳಿಗಳಲ್ಲಿಯೂ ಕಾಣಿಸಿಕೊಳ್ಳಬಹುದು. ಆದರೆ ಹುಲ್ಲು ಮೇಯುವ ಸಸ್ತನಿಗಳ ಜೀರ್ಣಾಂಗಗಳು ಮನುಷ್ಯರಿಗಿಂತಲೂ ಹೆಚ್ಚು ಪ್ರಬಲವಾದುದರಿಂದ ಈ ಬ್ಯಾಕ್ಟೀರಿಯಾಗಳು ಹೆಚ್ಚಿನ ಸೋಂಕು ನೀಡಲು ಸಾಧ್ಯವಾಗದೇ ಇವುಗಳ ಉಚ್ಛಿಷ್ಟದಲ್ಲಿ ಹೊರಬೀಳುತ್ತವೆ. ಇದರ ದ್ರವ ಬೆರೆತ ನೀರನ್ನು ಕುಡಿದವರ ಹೊಟ್ಟೆಗೆ ಈ ಬ್ಯಾಕ್ಟೀರಿಯಾಗಳು ಸಂತೋಷದಿಂದ ದಾಟಿಕೊಳ್ಳುತ್ತವೆ. ಅಲ್ಲದೇ ಈ ಪ್ರಾಣಿಗಳ ಮಾಂಸದಲ್ಲಿಯೂ ಕಾಣಿಸಿಕೊಳ್ಳಬಹುದು. ಈ ಮಾಂಸವನ್ನು ಪೂರ್ಣವಾಗಿ ಬೇಯಿಸದೇ ಸೇವಿಸಿದರೆ (ಇದೇ ಕಾರಣಕ್ಕೆ ಹಸಿಮಾಂಸವನ್ನೆಂದೂ ತಿನ್ನಬಾರದು) ಈ ಬ್ಯಾಕ್ಟೀರಿಯಾ ಹೊಟ್ಟೆಗೆ ಆಗಮಿಸಬಹುದು. ಅಲ್ಲದೇ ಸ್ವಚ್ಛತೆಗೆ ಆದ್ಯತೆ ನೀಡದ ವ್ಯಕ್ತಿಗಳಲ್ಲಿಯೂ ಈ ಬ್ಯಾಕ್ಟೀರಿಯಾಗಳು ಸುಲಭವಾಗಿ ಆವರಿಸಬಹುದು. ಇದೇ ಕಾರಣಕ್ಕೆ ಹೊರಗೆ ಆಡುವ ಮಕ್ಕಳಿಗೆ ಈ ಸೋಂಕು ತಗಲುವ ಸಾಧ್ಯತೆ ಹೆಚ್ಚು.
ಸೋಂಕು ತಗಲಿರುವ ಲಕ್ಷಣಗಳೇನು?
ಪ್ರಾರಂಭದಲ್ಲಿ ಕೆಳಹೊಟ್ಟೆಯಲ್ಲಿ ಸೆಡೆತ ಮತ್ತು ನೋವು ಕಾಣಿಸಿಕೊಳ್ಳುತ್ತದೆ. ಕ್ರಮೇಣ ವಾಕರಿಕೆ, ವಾಂತಿ ಮತ್ತು ಅತಿಸಾರ ಎದುರಾಗುತ್ತದೆ. ಮಲದಲ್ಲಿ ರಕ್ತಬೆರೆತ ನೀರು ಅಪಾರವಾಗಿ ಹರಿಯಬಹುದು. ಅಪರೂಪದಲ್ಲಿ ರೋಗಿಗೆ ಜ್ವರ ಮತ್ತು ನಡುಕವೂ ಕಾಣಿಸಿಕೊಳ್ಳಬಹುದು. ಕೆಲವು ಪ್ರಕರಣಗಳಲ್ಲಿ ಈ ಸೋಂಕು ವಿಪರೀತವಾಗಿ ಮೂತ್ರಪಿಂಡದ ವೈಫಲ್ಯ, ದೇಹ ಸ್ಥಗಿತತೆ, ಹೃದಯಸ್ತಂಭನ ಮೊದಲಾದವುಗಳಿಗೆ ಕಾರಣವಾಗಿ ಮಾರಣಾಂತಿಕವಾಗಬಹುದು.
Most Read: ವೈರಿಗಳಂತೆ ಕಾಡುವ ಬ್ಯಾಕ್ಟೀರಿಯಗಳ ಇತಿಹಾಸ ಕೆಣಕಿದಾಗ...
ಇದರ ಚಿಕಿತ್ಸೆ ಹೇಗೆ?
ಈ ಕೊಲೈ ಒಂದು ಪ್ರಬಲ ಬ್ಯಾಕ್ಟೀರಿಯಾವಾಗಿದ್ದು ಇದಕ್ಕೆ ಸ್ಪಷ್ಟವಾದ ಚಿಕಿತ್ಸೆ ಲಭ್ಯವಿಲ್ಲ. ಸಾಮಾನ್ಯವಾಗಿ ಈ ಸೋಂಕನ್ನು ನಮ್ಮ ದೇಹದ ರೋಗ ನಿರೋಧಕ ಶಕ್ತಿಯೇ ಕೆಲವು ದಿನಗಳಲ್ಲಿ ನಿವಾರಿಸುವ ಕಾರಣ ಈ ಸೋಂಕು ಉಲ್ಬಣಗೊಳ್ಳದೇ ತನ್ನಿಂತಾನೇ ಕಡಿಮೆಯಾಗುತ್ತದೆ. ಆದರೆ ಈ ಅವಧಿಯಲ್ಲಿ ನೀವು ಸಾಕಷ್ಟು ದ್ರವಾಹಾರವನ್ನು ಸೇವಿಸಬೇಕು ಹಾಗೂ ಪೌಷ್ಟಿಕ ಆಹಾರವನ್ನು ಸೇವಿಸಬೇಕು. ಒಂದು ವೇಳೆ ಈ ಸೂಚನೆಗಳು ಕಡಿಮೆಯಾಗದೇ ಮುಂದುವರೆದರೆ ವೈದ್ಯರ ನೆರವನ್ನು ಪಡೆಯಬೇಕು.
ಈ ಬ್ಯಾಕ್ಟೀರಿಯಾದ ಸೋಂಕಿನಿಂದ ರಕ್ಷಿಸಿಕೊಳ್ಳುವುದು ಹೇಗೆ?
ಈ ಪ್ರಶ್ನೆಗೆ ನೇರವಾದ ಉತ್ತರವೆಂದರೆ ನೀವು ಸೇವಿಸುವ ಎಲ್ಲಾ ಅಹಾರಗಳನ್ನು ಚೆನ್ನಾಗಿ ಬೇಯಿಸಿಯೇ ಸೇವಿಸಬೇಕು. ಸೋಂಕಿಗೆ ಒಳಗಾದವರಲ್ಲಿ ಹೆಚ್ಚಿನವರಿಗೆ ಸರಿಯಾಗಿ ಬೇಯಿಸದ ಆಹಾರ ಸೇವನೆಯೇ ಕಾರಣವಾಗಿದೆ. ಈ ಬ್ಯಾಕ್ಟೀರಿಯಾ ಕುದಿಯುವ ನೀರಿನಲ್ಲಿ ಸಾಯುತ್ತದೆ. ಅಲ್ಲದೇ ಕರುಳಿಗೆ ಮಾರಕವಾಗಿರುವಇ.ಕೊಲೈ ಸಹಿತ ಇತರ ಎಲ್ಲಾ ಬ್ಯಾಕ್ಟೀರಿಯಾಗಳನ್ನೂ ಈ ವಿಧಾನದಿಂದ ಕೊಂದು ಸೋಂಕಿನಿಂದ ರಕ್ಷಣೆ ಪಡೆಯಬಹುದು.
ನೀವು ಸೇವಿಸುವ ಆಹಾರದ ಬಗ್ಗೆ ಮಾಹಿತಿ ಪಡೆಯಿರಿ
ಒಂದು ವೇಳೆ ನೀವು ಸೇವಿಸುತ್ತಿರುವ ಮಾಂಸದ ತುಂಡನ್ನು ಅಡ್ಡಲಾಗಿ ಕತ್ತರಿಸಿದಾಗ ಇದರ ಕೇಂದ್ರಭಾಗ ಇನ್ನೂ ಕೊಂಚವಾದರೂ ಗುಲಾಬಿ ಬಣ್ಣ ಹೊಂದಿದ್ದರೆ ಇದು ಇನ್ನೂ ಪೂರ್ಣವಾಗಿ ಬೆಂದಿಲ್ಲವೆಂದು ಅರ್ಥ. ಬಿಸಿಗೆ ಈ ಬ್ಯಾಕ್ಟೀರಿಯಾಗಳೆಲ್ಲಾ ಈ ಕೇಂದ್ರಭಾಗಕ್ಕೆ ಬಂದು ಸೇರಿರುತ್ತವೆ. ಈ ಮಾಂಸವನ್ನು ಹಾಗೇ ತಿಂದರೆ ಸೋಂಕು ಉಂಟಾಗುವ ಸಾಧ್ಯತೆ ಅತಿ ಹೆಚ್ಚು. ಹಾಗಾಗಿ ನೀವು ಸೇವಿಸುವ ಆಹಾರ ಸರಿಯಾಗಿ ಬೆಂದಿರುವುದನ್ನು ಖಾತ್ರಿಪಡಿಸಿಕೊಳ್ಳಿ. ವಿಶೇಷವಾಗಿ ಹೋಟೆಲುಗಳಲ್ಲಿ ಊಟ ಮಾಡುವಾಗ ಹೆಚ್ಚಿನ ಎಚ್ಚರ ವಹಿಸಿ.
Most Read: ಶೌಚಾಲಯಕ್ಕಿಂತಲೂ ಹೆಚ್ಚಿನ ಕ್ರಿಮಿಗಳು ಇವುಗಳಲ್ಲಿವೆ ಕಣ್ರೀ!
ಸ್ವಚ್ಟತೆಯನ್ನು ಕಾಪಾಡಿ
ಈ ಕೊಲೈ ಸಹಿತ ಯಾವುದೇ ಬ್ಯಾಕ್ಟೀರಿಯಾ ಅಥವಾ ಶಿಲೀಂಧ್ರಗಳ ಸೋಂಕು ಬರದಂತೆ ತಡೆಗಟ್ಟಲು ಅತ್ಯಂತ ಅಗತ್ಯಕ್ರಮವೆಂದರೆ ಸ್ವಚ್ಛತೆ. ಇದರ ಜೊತೆಗೇ ಊಟಕ್ಕೂ ಮುನ್ನ ಕೈಗಳನ್ನು ಸ್ವಚ್ಛವಾಗಿ ತೊಳೆದುಕೊಳ್ಳುವುದು, ಊಟದ ಸ್ಥಳ, ಪಾತ್ರೆ, ಚಮಚ ತಟ್ಟೆ ಮೊದಲಾದವುಗಳನ್ನು ಸ್ವಚ್ಛವಾಗಿರಿಸಿಕೊಳ್ಳುವುದೂ ಅಗತ್ಯ. ಅಲ್ಲದೇ ಅಡುಗೆಗೂ ಮುನ್ನ ತರಕಾರಿ, ಮಾಂಸದ ತುಂಡುಗಳನ್ನು ಸ್ವಚ್ಛವಾಗಿ ಉಪ್ಪುನೀರಿನಿಂದ ತೊಳೆದುಕೊಳ್ಳಬೇಕು. ವಿಶೇಷವಾಗಿ, ಒಂದು ವೇಳೆ ನೀವು ಪ್ರಾಣಿಗಳೊಂದಿಗೆ ಒಡನಾಟದಲ್ಲಿದ್ದರೆ, ಪ್ರತಿಬಾರಿ ಪ್ರಾಣಿಯ ಮೈ ಮುಟ್ಟಿದಾಗಲೂ ಕೈಗಳನ್ನು ಸ್ವಚ್ಛಗೊಳಿಸದೇ ಯಾವುದೇ ಆಹಾರವನ್ನು ಸೇವಿಸಬರದು. ಅಲ್ಲದೇ ನಿಮ್ಮ ಸಾಕುಪ್ರಾಣಿಗಳೂ ಸ್ವಚ್ಛವಾಗಿರುವಂತೆ ಎಚ್ಚರ ವಹಿಸಬೇಕು.
ನೀವು ಕುಡಿಯುವ ಪೇಯಗಳ ಬಗ್ಗೆಯೂ ಗಮನವಿರಲಿ
ಕೇವಲ ಪ್ಯಾಶ್ಚರೀಕರಿಸಿದ ಹಾಲು ಮತ್ತು ಇತರ ಸಿದ್ದರೂಪದಲ್ಲಿ ಸಿಗುವ ಹಣ್ಣಿನ ರಸಗಳನ್ನು ಮಾತ್ರವೇ ಸೇವಿಸಿ. ಕುಡಿಯುವ ನೀರು ಕೇವಲ ಕುದಿಸಿ ತಣಿಸಿದ ಅಥವಾ ಸೂಕ್ತವಾದ ಉಪಕರಣದಿಂದ ಸೋಸಿರುವ ನೀರೂ ಮಾತ್ರವೇ ಆಗಿರಲಿ. ನೀವು ಸೇವಿಸುವ ಯಾವುದೇ ದ್ರವಾಹಾರ ಸ್ವಚ್ಛ, ಆರೋಗ್ಯಕರ ಎಂದು ಖಚಿತಪಟ್ಟ ಬಳಿಕವೇ ಸೇವಿಸಿ.
ಇತರ ಅಗತ್ಯ ಸೂಚನೆಗಳು
*ಒಂದು ವೇಳೆ ಇ.ಕೊಲೈ ಸೋಂಕು ಇರುವ ವ್ಯಕ್ತಿ ಮನೆಯಲ್ಲಿದ್ದರೆ ಈ ವ್ಯಕ್ತಿ ಶೌಚಾಲಯದಲ್ಲಿ ಬಳಸಿದ ನೀರನ್ನು ನೀವಾಗಲೀ ಮಕ್ಕಳಾಗಲೀ ಹಂಚಿಕೊಳ್ಳದಿರಿ.
*ಅಡುಗೆ ಮಾಡುವ ಸಮಯದಲ್ಲಿ ಹಸಿ ಮಾಂಸವನ್ನು ಇತರ ಆಹಾರಗಳ ಸಂಪರ್ಕಕ್ಕೆ ಬರದಂತೆ ಪ್ರತ್ಯೇಕವಾಗಿರಿಸಿ.
*ಮಕ್ಕಳ ಡಯಾಪರ್ ಗಳನ್ನು ಬದಲಿಸುವಾಗ ಕೈಗಳಿಗೆ ರಬ್ಬರ್ ಕೈಗವಸುಗಳನ್ನು ತೊಟ್ಟೇ ಬದಲಿಸಿ.
*ನೀವು ಊಟ ಮಾಡಲು ಹೋಗುವ ಹೋಟೆಲುಗಳಲ್ಲಿ ಸ್ವಚ್ಛತೆಗೆ ಆದ್ಯತೆ ನೀಡಲಾಗುತ್ತದೆ ಎಂಬುದನ್ನು ಖಾತ್ರಿಪಡಿಸಿಕೊಳ್ಳಿ.
*ಒಂದು ವೇಳೆ ನಿಮಗೆ ಅತಿಸಾರದ ತೊಂದರೆ ಎದುರಾಗಿದ್ದರೆ ಸಾರ್ವಜನಿಕ ಈಜುಕೊಳವನ್ನು ಬಳಸದಿರಿ.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಟೀಮ್ ಇಂಡಿಯಾ ಪ್ರದರ್ಶನಕ್ಕೆ ಫುಲ್ ಮಾರ್ಕ್ಸ್ ನೀಡಿದ ಕ್ಯಾಪ್ಟನ್ ಕೊಹ್ಲಿ
ನ್ಯೂಜಿಲಿಂಡ್ ವಿರುದ್ಧ ನಡೆದ ಮೊದಲ ಏಕದಿನ ಪಂದ್ಯದಲ್ಲಿ ಟೀಮ್ ಇಂಡಿಯಾ ಅಧಿಕಾರಯುತ ಗೆಲುವು ದಾಖಲಿಸಿದೆ. ಪಂದ್ಯದ ಎಲ್ಲ ವಿಭಾಗದಲ್ಲೂ ಟೀಮ್ ಇಂಡಿಯಾ ಪ್ರದರ್ಶನದ ಬಗ್ಗೆ ನಾಯಕ ವಿರಾಟ್ ಕೊಹ್ಲಿ ಮೆಚ್ಚುಗೆ ವ್ಯಕ್ತಪಡಿಸಿದ್ದಾರೆ.
TOI.in | Updated:
Jan 24, 2019, 12:31PM IST
X
ಐದು ಪಂದ್ಯಗಳ ಏಕದಿನ ಸರಣಿಯಲ್ಲಿ ಭಾರತ 1-0 ಅಂತರದ ಮುನ್ನಡೆ.
19ಕ್ಕೆ 3 ವಿಕೆಟ್ ಪಡೆದ ಮೊಹಮ್ಮದ್ ಶಮಿ ಪಂದ್ಯಶ್ರೇಷ್ಠ.
ಕಿವೀಸ್ 157ಕ್ಕೆ ಆಲೌಟ್. ಬೌಲರ್‌ಗಳ ಸಾಂಘಿಕ ಪ್ರದರ್ಶನ.
ನೇಪಿಯರ್: ನ್ಯೂಜಿಲೆಂಡ್ ವಿರುದ್ದ ನಡೆದ ಮೊದಲ ಏಕದಿನ ಪಂದ್ಯದಲ್ಲಿ ಡಕ್ವರ್ತ್ ಲೂವಿಸ್ ನಿಯಮದಡಿಯಲ್ಲಿ ಎಂಟು ವಿಕೆಟುಗಳ ಅಂತರದ ಗೆಲುವು ದಾಖಲಿಸಿರುವ ಟೀಮ್ ಇಂಡಿಯಾ ಐದು ಪಂದ್ಯಗಳ ಏಕದಿನ ಸರಣಿಯಲ್ಲಿ 1-0 ಅಂತರದ ಮುನ್ನಡೆ ದಾಖಲಿಸಿದೆ.
ಇದರಂತೆ ಹೇಳಿಕೆ ನೀಡಿರುವ ನಾಯಕ ವಿರಾಟ್ ಕೊಹ್ಲಿ , ಇದು ತಂಡದ ದಾಖಲಾದ ಅತ್ಯಂತ ಸಮತೋಲನಭರಿತವಾದ ಪ್ರದರ್ಶನವಾಗಿದೆ. ಬೌಲಿಂಗ್‌ನಲ್ಲಿ ಇದಕ್ಕಿಂತಲೂ ಮಿಗಿಲಾದುದ್ದನ್ನು ಕೇಳುವಂತಿಲ್ಲ. ಆರಂಭದಲ್ಲಿ ಟಾಸ್ ಸೋತಾಗ, ಎದುರಾಳಿ ತಂಡವು 300 ರನ್ ಪೇರಿಸಲಿದೆ ಎಂದು ನಿರೀಕ್ಷಿಸಿದ್ದೆ. ಆದರೆ ನಮ್ಮ ಬೌಲರ್‌ಗಳು ಅದ್ಭುತ ದಾಳಿ ಸಂಘಟಿಸಿದರು ಎಂದರು.
ಈ ಪಿಚ್‌ನಲ್ಲಿ ಎದುರಾಳಿ ತಂಡವನ್ನು 150ರ ಅಸುಪಾಸಿನಲ್ಲಿ ನಿಯಂತ್ರಿಸಿರುವುದು ನಿಜಕ್ಕೂ ಅತ್ಯುತ್ತಮ ಸಾಧನೆ. ಶಮಿ ತಮ್ಮ ಸಾಮರ್ಥ್ಯದಲ್ಲಿ ನಂಬಿಕೆಯನ್ನಿಟ್ಟುಕೊಂಡು ದಾಳಿ ಮಾಡಿದ್ದಾರೆ. ವೇಗದ ಬೌಲಿಂಗ್ ಪಡೆ ಸಾಂಘಿಕವಾಗಿ ದಾಳಿ ಸಂಘಟಿಸುತ್ತಿದೆ. ಸ್ಪಿನ್ನರ್‌ಗಳು ನಿಖರ ದಾಳಿ ಮಾಡಿದರು ಎಂದರು.
ಧವನ್ ಅತಿ ಮುಖ್ಯ ಇನ್ನಿಂಗ್ಸ್ ಕಟ್ಟಿದರು. ಅವರು ಒಮ್ಮೆ ರಿಥಮ್ ಪಡೆದುಕೊಂಡರೆ ಅತ್ಯಂತ ಅಪಾಯಕಾರಿ ಬ್ಯಾಟ್ಸ್‌ಮನ್ ಆಗಬಲ್ಲರು ಎಂಬುದನ್ನು ಉಲ್ಲೇಖಿಸಿದರು.
ಸೂರ್ಯ ಬೆಳಕಿನಿಂದಾಗಿ ಪಂದ್ಯ ರದ್ದುಗೊಂಡ ಬಗ್ಗೆ ಕೇಳಿದಾಗ ಈ ಹಿಂದೆಂದು ಇಂತಹ ಅನುಭವಾಗಿರಲಿಲ್ಲ ಎಂದರು. 2014ರಲ್ಲಿ ಈ ನಿಯಮ ಜಾರಿಯಲಿರಲಿಲ್ಲ. ಅಂದು ನಾನು ವಿಕೆಟ್ ಒಪ್ಪಿಸಿದ್ದೆ ಎಂದು ನೆನಪಿಸಿಕೊಂಡರು.
ಪಂದ್ಯಶ್ರೇಷ್ಠ ವೀರ ಶಮಿ ತಮ್ಮ ಕೆರಿಯರ್‌ನಲ್ಲೇ ಅತ್ಯುನ್ನತ್ತ ಫಿಟ್ನೆಸ್ ಮಟ್ಟವನ್ನು ಕಾಯ್ದುಕೊಂಡಿದ್ದಾರೆ ಎಂದು ಕೊಹ್ಲಿ ಶ್ಲಾಘಿಸಿದರು.


ತಲೆಹೊಟ್ಟು, ಬಿಳಿ ಕೂದಲಿನವರೆಗೆ ಎಲ್ಲ ಸಮಸ್ಯೆಗೆ ಇದು ‘ಮದ್ದು’
  18-09-2019 5:37AM IST    /     No Comments    /     Posted In: Beauty , Latest News
ಪುರುಷ, ಮಹಿಳೆ ಎನ್ನದೆ ಎಲ್ಲರೂ ಈಗ ಕೂದಲಿನ ಸಮಸ್ಯೆಯಿಂದ ಬಳಲುತ್ತಾರೆ. ಕೆಲವರಿಗೆ ತಲೆಹೊಟ್ಟಿನ ಸಮಸ್ಯೆ ಕಾಡಿದ್ರೆ ಮತ್ತೆ ಕೆಲವರಿಗೆ ಕೂದಲು ಉದುರುವುದು, ಬೆಳ್ಳಗಾಗುವ ಸಮಸ್ಯೆ ಕಾಡುತ್ತದೆ. ಇದನ್ನು ದೂರ ಮಾಡಲು ಯಾವ ಶಾಂಪೂ ಹಾಕಿದ್ರೂ ಪ್ರಯೋಜನ ಶೂನ್ಯ.
ಮಾರುಕಟ್ಟೆಯಲ್ಲಿ ಬರುವ ಯಾವ ಹೇರ್ ಆಯಿಲ್ ಕೂಡ ನಿಮ್ಮ ಸಮಸ್ಯೆ ಬಗೆಹರಿಸುವುದಿಲ್ಲ. ಆದ್ರೆ ಹಾಲು ಹಾಗೂ ಕರಿಬೇವು ನಿಮ್ಮೆಲ್ಲ ಕೂದಲು ಸಮಸ್ಯೆಗೆ ಅತ್ಯುತ್ತಮ ಔಷಧಿ.
ತಲೆಹೊಟ್ಟಿನ ಸಮಸ್ಯೆಗೆ ನೀವು ಕರಿಬೇವು ಹಾಗೂ ಹಾಲನ್ನು ಬಳಸಬಹುದು. ಕರಿಬೇವನ್ನು ಮಿಕ್ಸಿಗೆ ಹಾಕಿ ರುಬ್ಬಿಕೊಳ್ಳಿ. ಇದಕ್ಕೆ ಸ್ವಲ್ಪ ಹಾಲನ್ನು ಹಾಕಿ. ಇದನ್ನು ಕೂದಲಿನ ಬುಡಕ್ಕೆ ಹಚ್ಚಿ 3-4 ಗಂಟೆಯವರೆಗೆ ಹಾಗೆ ಬಿಡಿ. ನಂತ್ರ ತಣ್ಣನೆಯ ನೀರಿನಲ್ಲಿ ಕೂದಲನ್ನು ಸ್ವಚ್ಛಗೊಳಿಸಿಕೊಳ್ಳಿ. ವಾರದಲ್ಲಿ ಎರಡು ಬಾರಿ ಹೀಗೆ ಮಾಡುವುದರಿಂದ ತಲೆಹೊಟ್ಟು ನಿವಾರಣೆಯಾಗುತ್ತ ಬರುತ್ತದೆ.
ಕೂದಲು ಬಲಪಡೆಯಲು ಕರಿಬೇವು ನೆರವಾಗುತ್ತದೆ. ಕೂದಲು ಉದುರುವ ಸಮಸ್ಯೆಯಿರುವವರು ಕರಿಬೇವನ್ನು ರುಬ್ಬಿಕೊಂಡು ಅದಕ್ಕೆ ತಾಜಾ ಹಾಲು ಹಾಗೂ ತೆಂಗಿನೆಣ್ಣೆಯನ್ನು ಹಾಕಿ ಮಿಕ್ಸ್ ಮಾಡಿ ಕೂದಲಿಗೆ ಹಚ್ಚಿಕೊಳ್ಳಿ. ಇದು ಕೂದಲಿಗೆ ಪ್ರೋಟೀನ್ ನೀಡಿ ಕೂದಲು ಬಲಗೊಳ್ಳಲು ನೆರವಾಗುತ್ತದೆ.
ಬಿಳಿ ಕೂದಲಿನ ಸಮಸ್ಯೆಯಿರುವವರು ಯಾವುದೇ ಅಡ್ಡಪರಿಣಾಮವಿಲ್ಲದ ಕರಿಬೇವು ಹಾಲಿನ ಮಿಶ್ರಣವನ್ನು ಹಚ್ಚಿಕೊಳ್ಳಬಹುದು. ಕರಿಬೇವನ್ನು ಹಾಲಿನಲ್ಲಿ ರುಬ್ಬಿಕೊಂಡು ತೆಂಗಿನ ಎಣ್ಣೆಯನ್ನು ಹಾಕಿ 5-6 ನಿಮಿಷ ಕುದಿಸಿ. ಮಿಶ್ರಣ ತಣ್ಣಗಾದ ಮೇಲೆ ತಲೆ ಕೂದಲಿಗೆ ಹಚ್ಚಿ ರಾತ್ರಿ ಪೂರ್ತಿ ಬಿಡಿ. ಬೆಳಿಗ್ಗೆ ಎದ್ದ ತಕ್ಷಣ ಕೂದಲನ್ನು ಸ್ವಚ್ಛಗೊಳಿಸಿಕೊಳ್ಳಿ.
ಒರಟು ಕೂದಲು ಈಗ ಎಲ್ಲರನ್ನು ಕಾಡುವ ಸಮಸ್ಯೆ. ನೀವು ಒಣ ಕೂದಲು ಹೊಂದಿದ್ದರೆ ಕರಿಬೇವಿನ ಎಲೆಗಳನ್ನು ರುಬ್ಬಿ ಅದಕ್ಕೆ ಹಾಲು, ಸ್ವಲ್ಪ ಜೇನುತುಪ್ಪ ಹಾಗೂ ಮೊಟ್ಟೆಯನ್ನು ಹಾಕಿ ಸರಿಯಾಗಿ ಮಿಕ್ಸ್ ಮಾಡಿ ತಲೆಗೆ ಹಚ್ಚಿಕೊಳ್ಳಿ. 20 ನಿಮಿಷ ಬಿಟ್ಟು ಬೆಚ್ಚಗಿನ ನೀರಿನಲ್ಲಿ ತೊಳೆಯಿರಿ. ಕೂದಲು ನೈಸರ್ಗಿಕವಾಗಿ ಹೊಳಪು ಪಡೆಯುತ್ತದೆ.


ಫ್ರೆಂಚ್ ಓಪನ್‌ಗೆ ಕಿರ್ಗಿಯೋಸ್ ಅಲಭ್ಯ
ಫ್ರೆಂಚ್ ಓಪನ್‌ಗೆ ಕಿರ್ಗಿಯೋಸ್ ಅಲಭ್ಯ
ಎಎಫ್‌ಪಿ
24 ಮೇ 2019, 21:56  IST
Updated:
24 ಮೇ 2019, 21:56  IST
ಅಕ್ಷರ ಗಾತ್ರ :
ಆ
ಆ
ಪ್ಯಾರಿಸ್: ಆಸ್ಟ್ರೇಲಿಯಾದ ನಿಕ್ ಕಿರ್ಗಿಯೋಸ್ ಫ್ರೆಂಚ್ ಓಪನ್ ಟೆನಿಸ್‌ನಿಂದ ಹಿಂದೆ ಸರಿದಿದ್ದಾರೆ. ’ಟೂರ್ನಿ ನೋವುಂಟು ಮಾಡುವುಂತದ್ದು’ ಎಂದು ಅವರು ಕೆಲ ದಿನಗಳ ಹಿಂದೆ ಹೇಳಿದ್ದರು.
ವರ್ಷದ ಎರಡನೇ ಪ್ರಮುಖ ಟೂರ್ನಿಯಿಂದ ಅವರು ಹಿಂದೆ ಸರಿದಿದ್ದನ್ನು ಸಂಘಟಕರು ದೃಢಪಡಿಸಿದ್ದು, ಅವರ ಸ್ಥಾನದಲ್ಲಿ ಅರ್ಹತಾ ಸುತ್ತಿನಿಂದ ಒಬ್ಬ ಆಟಗಾರರನ್ನು ಸೇರಿಸಿಕೊಳ್ಳಲಾಗುತ್ತದೆ. ಕಿರ್ಗಿಯೋಸ್ ಅವರು ಟೂರ್ನಿಯ ಪ್ರಥಮ ಸುತ್ತಿನ ಪಂದ್ಯದಲ್ಲಿ ಬ್ರಿಟನ್‌ನ ಕ್ಯಾಮರೂನ್ ನೊರ್ರಿ ಅವರನ್ನು ಎದುರಿಸಬೇಕಿತ್ತು.
ಕಳೆದ ವಾರ ಇಟಾಲಿಯನ್ ಓಪನ್ ಟೂರ್ನಿಯಿಂದ ಕಿರ್ಗಿಯೋಸ್ ಅನರ್ಹಗೊಂಡಿದ್ದರು. ಆ ಬಳಿಕ ನೇರವಾಗಿ ಲಂಡನ್‌ಗೆ ತೆರಳಿ ಆ್ಯಂಡಿ ಮರ್ರೆ ಅವರೊಂದಿಗೆ ಅಭ್ಯಾಸದಲ್ಲಿ ನಿರತರಾಗಿದ್ದರು
‘ಹಸಿರು ಹಾಸಿನೊಂದಿಗೆ ಕಂಗೊಳಿಸುತ್ತಿರುವ ಅಂಗಣದಲ್ಲಿ ನಡೆಯಲಿರುವ ಈ ಬಾರಿಯ ಫ್ರೆಂಚ್ ಓಪನ್ ಟೂರ್ನಿಯು  ಅತ್ಯುತ್ತಮ ಟೂರ್ನಿಯಾಗಿರಲಿದೆ’ ಎಂದು ಕಿರ್ಗಿಯೋಸ್ ಇನ್‌ಸ್ಟಾಗ್ರಾಮ್‌ನಲ್ಲಿ ಬರೆದುಕೊಂಡಿದ್ದಾರೆ. ಕಳೆದ ಬಾರಿಯ ಟೂರ್ನಿಯಲ್ಲೂ ಅವರು ಆಡಿರಲಿಲ್ಲ.


ಐಪಿಎಲ್ ಟೆಂಡರ್ ಸ್ಪಷ್ಟನೆ ಕೋರಿದ ಬಿಸಿಸಿಐ
Highlights
ಪ್ರಸಾರ ಹಕ್ಕುಗಳ ವಿಚಾರವಾಗಿ ಬಿಡ್ ಆಹ್ವಾನಿಸಿರುವ ಬಿಸಿಸಿಐ, ಅದಕ್ಕಾಗಿ ಅ. 25ರಂದು ಗಡುವು ನೀಡಿದೆ. ಈ ಬಾರಿ, ಭಾರತದಲ್ಲಿ ಹಾಗೂ ವಿದೇಶಗಳಲ್ಲಿ ಟೆಲಿವಿಷನ್ ಮೂಲಕ ನೇರಪ್ರಸಾರ, ಅಂತರ್ಜಾಲದಲ್ಲಿನ ಪ್ರಸಾರಗಳನ್ನು ಒಟ್ಟಾರೆಯಾಗಿ ಸೇರಿಸಿ ಪ್ರಸಾರ ಹಕ್ಕುಗಳನ್ನು ಮಾರುವ ಚಿಂತನೆಯನ್ನು ಬಿಸಿಸಿಐ ಮಾಡಿತ್ತು.
ಮುಂಬೈ(ಅ.22): ನ್ಯಾ. ಲೋಧಾ ಸಮಿತಿಯ ಶಿಫಾರಸುಗಳನ್ನು ಜಾರಿಗೊಳಿಸಲು ಒಪ್ಪಿಕೊಂಡಿರುವ ಭಾರತೀಯ ಕ್ರಿಕೆಟ್ ಮಂಡಳಿಯ (ಬಿಸಿಸಿಐ) ಕಾರ್ಯದರ್ಶಿ ಅಜಯ್ ಶಿರ್ಕೆ ಲೋಧಾ ಸಮಿತಿಗೆ ಇಂದು ಪತ್ರ ಬರೆದಿದ್ದು, 2018ರ ಐಪಿಎಲ್‌ನ ಪ್ರಸಾರ ಹಕ್ಕುಗಳ ಮಾರಾಟಕ್ಕೆ ಸಂಬಂಸಿದಂತೆ ಸ್ಪಷ್ಟ ನಿರ್ದೇಶನ ನೀಡಬೇಕೆಂದು ಕೋರಿದೆ.
ಪ್ರಸಾರ ಹಕ್ಕುಗಳ ವಿಚಾರವಾಗಿ ಬಿಡ್ ಆಹ್ವಾನಿಸಿರುವ ಬಿಸಿಸಿಐ, ಅದಕ್ಕಾಗಿ ಅ. 25ರಂದು ಗಡುವು ನೀಡಿದೆ. ಈ ಬಾರಿ, ಭಾರತದಲ್ಲಿ ಹಾಗೂ ವಿದೇಶಗಳಲ್ಲಿ ಟೆಲಿವಿಷನ್ ಮೂಲಕ ನೇರಪ್ರಸಾರ, ಅಂತರ್ಜಾಲದಲ್ಲಿನ ಪ್ರಸಾರಗಳನ್ನು ಒಟ್ಟಾರೆಯಾಗಿ ಸೇರಿಸಿ ಪ್ರಸಾರ ಹಕ್ಕುಗಳನ್ನು ಮಾರುವ ಚಿಂತನೆಯನ್ನು ಬಿಸಿಸಿಐ ಮಾಡಿತ್ತು. ಇದೀಗ, ನ್ಯಾ. ಲೋಧಾ ಸಮಿತಿಯ ಶಿಫಾರಸುಗಳ ಅನುಷ್ಠಾನಗೊಂಡಿರುವುದರಿಂದ ಬಿಸಿಸಿಐನ ಕೋಟ್ಯಾನುಕೋಟಿ ಬಂಡವಾಳಕ್ಕೆ ಕೊಕ್ಕೆ ಬೀಳಲಿದೆ. ಈ ಹಿನ್ನೆಲೆಯಲ್ಲಿ, ಅಜಯ್ ಶಿರ್ಕೆ ಅವರು, ಬಿಸಿಸಿಐಗೆ ಪತ್ರ ಬರೆದು ಜಾಗತಿಕ ಟೆಂಡರ್‌ನಲ್ಲಿ ವಿಶ್ವದ ಖ್ಯಾತ ಮಾಧ್ಯಮ ಸಂಸ್ಥೆಗಳು ಬಿಡ್ ಸಲ್ಲಿಸಿವೆ. ಆದ್ದರಿಂದ, ಟೆಂಡರ್ ಪ್ರಕ್ರಿಯೆ ಕುರಿತಂತೆ ಸ್ಪಷ್ಟ ನಿರ್ದೇಶನ ನೀಡಬೇಕೆಂದು ಅವರು ಸಮಿತಿಯನ್ನು ಕೋರಿದ್ದಾರೆ.
ಬಿಸಿಸಿಐನ ಎಲ್ಲಾ ಟೆಂಡರ್ ಪ್ರಕ್ರಿಯೆಗಳ ಮೇಲೆ ನಿಗಾ ವಹಿಸಲು ಸ್ವತಂತ್ರ ಆಡಿಟರ್ ಒಬ್ಬರನ್ನು ನೀಡಬೇಕೆಂದು ಇತ್ತೀಚೆಗೆ ಸುಪ್ರೀಂ ಕೋರ್ಟ್ ಸೂಚಿಸಿತ್ತು. ಈ ಹಿನ್ನೆಲೆಯಲ್ಲಿ, ಡಿಲೋಯ್ಟಿ ಸಂಸ್ಥೆಯು ಬಿಸಿಸಿಐ ಆಡಿಟಿಂಗ್ ಸಂಸ್ಥೆಯಾಗಿ ನೇಮಕಗೊಂಡಿದೆ.
Last Updated 11, Apr 2018, 12:57 PM IST


ನವೆಂಬರ್ 18 ರಂದು ಸಲ್ಮಾನ್ ಖಾನ್ ಮದುವೆ..?
  19-07-2016 8:03AM IST    /     No Comments    /     Posted In: Latest News , Entertainment
ಬಾಲಿವುಡ್ ಮೋಸ್ಟ್ ಎಲಿಜಬಲ್ ಬ್ಯಾಚುಲರ್ ಸಲ್ಮಾನ್ ಖಾನ್, ಮದುವೆ ಬಗ್ಗೆ ಮತ್ತೊಮ್ಮೆ ಮಾತನಾಡಿದ್ದಾರೆ. ಅಮ್ಮ ಹಾಗೂ ಸಹೋದರಿಯಿಂದ ಮದುವೆಯಾಗುವಂತೆ ಒತ್ತಡ ಜಾಸ್ತಿಯಾಗ್ತಿದೆಯಂತೆ. ಆದ್ರೆ ಸಲ್ಮಾನ್ ಯಾವಾಗ ಮತ್ತೆ ಯಾರನ್ನು ಮದುವೆಯಾಗ್ತಾರೆ ಎಂಬುದು ಮಾತ್ರ ಇನ್ನೂ ನಿರ್ಧಾರವಾಗಿಲ್ಲವಂತೆ.
ನವೆಂಬರ್ 18ರಂದು ನಿಮ್ಮ ಮದುವೆಯಂತೆ ಹೌದಾ ಎಂಬ ಪ್ರಶ್ನೆಗೆ ಸಲ್ಮಾನ್ ಪ್ರಾಮಾಣಿಕವಾಗಿ ಉತ್ತರ ನೀಡಿದ್ದಾರೆ. ಸುಮಾರು 20-25 ವರ್ಷಗಳ ಹಿಂದೆಯೇ ಈ ಸುದ್ದಿ ಇದೆ. ನವೆಂಬರ್ 18ರಂದು ನನ್ನ ಮದುವೆ ಎನ್ನಲಾಗ್ತಿದೆ. ಆದ್ರೆ ಯಾವ ಇಸವಿ ಎಂಬುದು ಇನ್ನೂ ನಿರ್ಧಾರವಾಗಿಲ್ಲ ಎಂದಿದ್ದಾರೆ.
ಮದುವೆಯಾಗುವಂತೆ ಮನೆಯವರಿಂದ ಒತ್ತಡ ಜಾಸ್ತಿಯಾಗ್ತಿದೆ ಎಂಬುದನ್ನು ಸಲ್ಮಾನ್ ಒಪ್ಪಿಕೊಂಡಿದ್ದಾರೆ. ನವೆಂಬರ್ 18 ಅಪ್ಪ-ಅಮ್ಮನ ವಿವಾಹ ವಾರ್ಷಿಕೋತ್ಸವ ಎಂಬುದನ್ನು ಸಲ್ಮಾನ್ ಹೇಳಿದ್ದಾರೆ. ಅದೇ ದಿನ ನೀವು ಮದುವೆಯಾಗ್ತೀರಂತೆ ಎಂಬ ಪ್ರಶ್ನೆಗೆ ಮಾತ್ರ ಕ್ಯಾಲೆಂಡರ್ ನಿಂದ ಈ ದಿನಾಂಕವನ್ನು ತೆಗೆದು ಹಾಕಲಾಗಿದೆ ಎಂದಿದ್ದಾರೆ.


ಬೆಳ್ಳಿ ಪದಕ ಗೆದ್ದರೂ ಟೀಂಇಂಡಿಯಾ ಹಾಕಿ ಕೋಚ್ ನಿರಾಸೆಗೊಂಡಿದ್ದೇಕೆ?
Highlights
ಚಾಂಪಿಯನ್ಸ್ ಟ್ರೋಫಿ ಹಾಕಿ ಟೂರ್ನಿಯಲ್ಲಿ ಭಾರತ ತಂಡ ರನ್ನರ್ ಅಪ್ ಪ್ರಶಸ್ತಿಗೆ ತೃಪ್ತಿಪಟ್ಟುಕೊಂಡಿತ್ತು. ತಂಡದ ಸಾಧನೆಗೆ ಕ್ರೀಡಾಭಿಮಾನಿಗಳು ಮೆಚ್ಚುಗೆ ವ್ಯಕ್ತಪಡಿಸಿದ್ದರು. ಆದರೆ ಕೋಚ್‌ಗೆ ಬೆಳ್ಳಿ ಪದಕ ಗೆದ್ದಿರೋದು ಸಂತಸ ತಂದಿಲ್ಲ ಯಾಕೆ? ಇಲ್ಲಿದೆ ನೋಡಿ
ಬೆಂಗಳೂರು(ಜು.06): ನೆದರ್ಲೆಂಡ್‌ನ ಬ್ರೆಡಾದಲ್ಲಿ ನಡೆದ ಹಾಕಿ ಚಾಂಪಿಯನ್ಸ್ ಟ್ರೋಫಿ ಟೂರ್ನಿಯಲ್ಲಿ ಭಾರತದ ಪ್ರದರ್ಶನ ಸಂತಸ ತಂದಿದೆ ಎಂದು ಕೋಚ್ ಹರೇಂದ್ರ ಸಿಂಗ್ ಹೇಳಿದ್ದಾರೆ.  ಟೂರ್ನಿಯಲ್ಲಿ ನಾವು ಬೆಳ್ಳಿ ಪದಕ ಗೆದ್ದಿದ್ದೇವೆ. ಆದರೆ ಬೆಳ್ಳಿ ಪದಕ್ಕಿಂತ ಟೂರ್ನಿಯುದ್ದಕ್ಕೂ ತಂಡದ ಪ್ರದರ್ಶನ ಹೆಚ್ಚು ಸಂತಸ ತಂದಿದೆ ಎಂದಿದ್ದಾರೆ.
ತಂಡದಲ್ಲಿ ಕೆಲವು ಮಹತ್ವದ ಸಕಾರಾತ್ಮಕ ಬದಲಾವಣೆಗಳಾಗಿವೆ. ಮುಂದಿನ ದಿನಗಳಲ್ಲಿ ಬೆಳ್ಳಿ ಪದಕವನ್ನು ಬಂಗಾರದ ಪದಕವನ್ನಾಗಿಸಲು ಪ್ರಯತ್ನಿಸುತ್ತೇನೆ’ ಎಂದು ಹರೇಂದ್ರ ಹೇಳಿದ್ದಾರೆ.
ಇತ್ತೀಚೆಗೆ ಮುಕ್ತಾಯಗೊಂಡ ಚಾಂಪಿಯನ್ಸ್ ಟ್ರೋಫಿ ಹಾಕಿ ಟೂರ್ನಿಯಲ್ಲಿ ಭಾರತ, ಫೈನಲ್ ಪಂದ್ಯದಲ್ಲಿ ಆಸ್ಟ್ರೇಲಿಯಾ ವಿರುದ್ಧ ಪೆನಾಲ್ಟಿ ಶೂಟೌಟ್‌ನಲ್ಲಿ ಸೋಲು ಅನುಭವಿಸಿತ್ತು. ಮೂಲಕ ಬೆಳ್ಳಿ ಪದಕಕ್ಕೆ ತೃಪ್ತಿಪಟ್ಟುಕೊಂಡಿತ್ತು.
ಪಂದ್ಯ 1-1 ಅಂತರದಿಂದ ಸಮಭಗೊಂಡಿತ್ತು. ಹೀಗಾಗಿ ಪೆನಾಲ್ಟಿ ಶೂಟೌಟ್ ಮೂಲಕ ಫಲಿತಾಂಶ ನಿರ್ಧರಿಸಲಾಯಿತು. ಪೆನಾಲ್ಟಿ ಶೂಟೌಟ್‌ನಲ್ಲಿ ಆಸ್ಟ್ರೇಲಿಯಾ 3-1 ಅಂತರದಲ್ಲಿ ಗೆಲುವು ಸಾಧಿಸಿತ್ತು.
Last Updated 6, Jul 2018, 9:24 AM IST


ಮ್ಯಾಂಚೆಸ್ಟರ್ ಮೈದಾನದಿಂದ ಬಂತು ಮಹತ್ವದ ಸುದ್ದಿ
  10-07-2019 3:05PM IST    /     No Comments    /     Posted In: Latest News , Sports
ಮ್ಯಾಂಚೆಸ್ಟರ್ ಮೈದಾನದಲ್ಲಿ ಸೆಮಿಫೈನಲ್ ಪಂದ್ಯ ಶುರುವಾಗ್ತಿದೆ. ನಿನ್ನೆ ಅರ್ಧಕ್ಕೆ ನಿಂತಿದ್ದ ಪಂದ್ಯ ಇಂದು ಮುಂದುವರೆಯುತ್ತಿದೆ. ನಿನ್ನೆಯಂತೆ ಇಂದು ಕೂಡ ಪಂದ್ಯ ವೀಕ್ಷಣೆಗೆ ಅಭಿಮಾನಿಗಳು ಕಾತರರಾಗಿದ್ದಾರೆ. ಆದ್ರೆ ಕ್ರೀಡಾಂಗಣದಲ್ಲಿದ್ದ ಕೆಲವರನ್ನು ಪೊಲೀಸರು ಬಂಧಿಸಿದ್ದಾರೆ.
ಮೈದಾನದಲ್ಲಿ ರಾಜಕೀಯ ಸಂದೇಶ ಸಾರಲು ಮುಂದಾಗಿದ್ದ ನಾಲ್ವರನ್ನು ಪೊಲೀಸರು ಬಂಧಿಸಿ ಮೈದಾನದಿಂದ ಹೊರಗೆ ಕರೆದೊಯ್ದಿದ್ದಾರೆ. ಅಭಿಮಾನಿಗಳ ಟೀ ಶರ್ಟ್ ಮೇಲೆ ಸಿಖ್ ರಿಗೆ ಪ್ರತ್ಯೇಕ ರಾಜ್ಯಬೇಕು ಎಂಬ ಸಂದೇಶವಿತ್ತು. ಇದು ನಿಯಮಕ್ಕೆ ವಿರುದ್ಧ. ಹಾಗಾಗಿ ಪೊಲೀಸರು ಅವ್ರನ್ನು ಬಂಧಿಸಿದ್ದಾರೆ.
ಶ್ರೀಲಂಕಾ ವಿರುದ್ಧ ನಡೆದ ಪಂದ್ಯದಲ್ಲಿ ಮೈದಾನದ ಮೇಲೆ ಹಾರಾಡಿದ ವಿಮಾನದ ಬ್ಯಾನರ್ ಗಮನ ಸೆಳೆದಿತ್ತು. ಜಸ್ಟೀಸ್ ಫಾರ್ ಕಾಶ್ಮೀರ್ ಎಂದು ಅದ್ರಲ್ಲಿ ಬರೆಯಲಾಗಿತ್ತು. ಅದಾದ ಅರ್ಧ ಗಂಟೆ ನಂತ್ರ ಹಾರಿದ ಇನ್ನೊಂದು ವಿಮಾನದಲ್ಲಿ ಕಾಶ್ಮೀರವನ್ನು ಸ್ವತಂತ್ರಗೊಳಿಸಿ ಎಂಬ ಬ್ಯಾನರ್ ಇತ್ತು.


How much do you know about Vitamin B 5…?
June 19, 2019
Facebook Twitter Google+ LinkedIn Pinterest WhatsApp
ನಮ್ಮ ದೇಹಕ್ಕೆ ರೋಗನಿರೋಧಕ ಶಕ್ತಿ ನೀಡಲು ಬಿ ಕಾಂಪ್ಲೆಕ್ಸ್ ಎಷ್ಟು ಮುಖ್ಯವೋ, ಉತ್ತಮ ಆರೋಗ್ಯಕ್ಕೂ ಬಿ ಕಾಂಪ್ಲೆಕ್ಸ್ ಅಷ್ಟೇ ಸಹಾಯಕಾರಿ. ಇನ್ನೂ ವಿಟಮಿನ್ ಬಿ5  ಕೆಂಪು ರಕ್ತಕಣಗಳ ವೃದ್ಧಿಗೆ ಸಹಕಾರಿ. ವಿಟಮಿನ್ ಬಿ5 ಇರುವ ಆಹಾರ ಪದಾರ್ಥಗಳನ್ನು ಸೇವಿಸಿದರೆ ಆರೋಗ್ಯವನ್ನು ಪಡೆಯಬಹುದು. ಆದರೆ ಗೊಂದಲ ಎಂದರೆ ಯಾವೆಲ್ಲಾ ಆಹಾರದಲ್ಲಿ ವಿಟಮಿನ್ ಬಿ5 ಇದೆ ಎಂಬುದನ್ನು ನಾವಿಂದು ತಿಳಿಯೋಣ.
ಒಣದ್ರಾಕ್ಷಿ, ಗೋಡಂಬಿ, ಬಾದಾಮಿ ಸೇವಿಸಿದರೆ ಒಳ್ಳೆಯದು. ಪ್ರತಿದಿನ ಸ್ವಲ್ಪ ನಟ್ಸ್ ಗಳನ್ನು ಸೇವಿಸಿದರೆ ವಿಟಮಿನ್ ಬಿ5 ನಮ್ಮ ದೇಹಕ್ಕೆ ಸೇರುತ್ತದೆ.
ಮಳೆಗಾಲದಲ್ಲಿ ದೊರೆಯುವ ಅಣಬೆಯಲ್ಲಿ ಬಿ5 ಜೀವಸತ್ವ ಹೇರಳವಾಗಿರುತ್ತದೆ. ಅಣಬೆಯನ್ನು ಆಹಾರವಾಗಿ ಸೇವಿಸಿದರೆ  ಜೀವ ಕ್ರಿಯೆಯ ಪ್ರಮಾಣ ಹೆಚ್ಚಾಗುತ್ತದೆ. ಇನ್ನೂ ರಕ್ತಹೀನತೆಯಿಂದ ತೊಂದರೆ ಎದುರಿಸುತ್ತಿರುವವರು ಹೆಚ್ಚು ಹೆಚ್ಚು ಅಣಬೆಯನ್ನು ಸೇವಿಸಿದರೆ ಒಳ್ಳೆಯದು.
ಮೆಕ್ಕೆಜೋಳದಲ್ಲಿ ಮಿನರಲ್, ಆ್ಯಂಟಿಆಕ್ಸಿಡೆಂಟ್, ವಿಟಮಿನ್ ಬಿ5 ಹೇರಳವಾಗಿದ್ದು ಪ್ರತಿದಿನ ಬೇಯಿಸಿದ ಮುಸುಕಿನ ಜೋಳ ಒಂದು ಕಪ್ ಸೇವಿಸಿದರೆ ಉತ್ತಮ. ಹೀಗೆ ಸೇವಿಸುವುದರಿಂದ ದೇಹಕ್ಕೆ ತಕ್ಷಣ ಶಕ್ತಿ ದೊರಕುತ್ತದೆ. ಇದರ ಜೊತೆಗೆ ಕೆಂಪು ರಕ್ತಕಣಗಳು ವೃದ್ಧಿಯಾಗುತ್ತವೆ.
ಮಾಂಸಹಾರಿಗಳು ಸದಾ ಮೊಟ್ಟೆ, ಮೀನನ್ನು ಸೇವಿಸಬೇಕು. ಹೀಗೆ ಸೇವಿಸುವುದರಿಂದ ಉತ್ತಮ ಆರೋಗ್ಯವನ್ನು ಅವರು ಪಡೆಯಬಹುದು. ಅದರ ಹೊರತಾಗಿ ಶಾಖಾಹಾರಿಗಳು ಹಾಲು-ಮೊಸರು ಸೇವಿಸಬೇಕು. ಯಾಕೆಂದರೆ ಇದರಲ್ಲಿ ವಿಟಮಿನ್ ಬಿ5 ಹೇರಳವಾಗಿದೆ. ಇದು ನಮ್ಮ ದೇಹವನ್ನು ದೃಢವಾಗಿಡುತ್ತದೆ.